ગુરૂની આવશ્યકતા છે કે નહિ ? | સાધના | Articles\nગુરૂની આવશ્યકતા છે કે નહિ ?\nગુરૂની આવશ્યકતા છે કે નથી એ પ્રશ્ન કોઈ-કોઈ સાધકને સતાવ્યા કરે છે. કોઈ-કોઈ સાધક તરફથી એ પ્રશ્ન પુછાય છે પણ ખરો. આમ તો એ પ્રશ્નમાં ન સમજાય એવું અટપટું કશું જ નથી, અને એ પ્રશ્ન એમને એટલો બધો ન સતાવત; પરંતુ એમને માટે એ સમસ્યા એટલા માટે ઊભી થઈ છે કે એમના પોતાના વિચારો સ્થિર નથી, અને કેટલાક નામાંકિત, પ્રમાણભૂત તેમ જ વિશ્વસનીય પુરૂષો તરફથી એવા વિચારો વહેતા કરવામાં આવે છે કે ગુરૂની આવશ્યકતા બિલકુલ નથી. ગુરૂ આપણો ઉદ્ધાર કરી શકે એમ નથી માટે ગુરૂ કરવાનો કે કોઈને ગુરૂરૂપે માનવાનો કોઈ અર્થ નથી. પરમસત્યનો પાવન પ્રકાશ માણસની અંદર છે, અને એને આખરે તો પોતાની અંદરથી જ પ્રાપ્ત થવાનો છે. એ પ્રકાશનું પ્રાકટ્ય કોઈ બીજું નથી કરાવી શકવાનું. માટે બાહ્ય ગુરૂની ઈચ્છા રાખવી નકામી છે. માણસે પોતે જ પોતાના ગુરૂ થવાનું છે.\nએવા વિચારોના શ્રવણમનન તથા વાચનના પરિણામરૂપે એમના મનમાં હલચલ પેદા થાય છે ને ખળભળાટ મચે છે. એમની માન્યતા ને શ્રદ્ધાના પાયા હાલવા માંડે છે. ગુરૂ માટેની ઊંડી ભાવના કે લાગણી એમનાં દિલમાંથી મટતી નથી, અને સાથેસાથે નામાંકિત તથા પ્રમાણભૂત કહેવાતા પેલા માન્ય ઉપદેશકોના ઉપદેશ પણ એમને ગળે જોઈએ એટલા પ્રમાણમાં નથી ઊતરતા. એટલે એમની દશા ત્રિશંકુના જેવી થઈ જાય છે. નથી એ ગુરૂનો કે ગુરૂ કરવાની ભાવનાનો ત્યાગ કરી શકતા, કે નથી ગુરૂમાં જેવી જોઈએ તેવી શ્રદ્ધા જાગ્રત કરી શકતા. હિંચકાની પેઠે એમની ચિતવૃત્તિ ચંચલ બનીને આમતેમ ઝૂલ્યા કરે છે ને સ્થિરતા ધારણ કરી શકતી નથી. એવા માણસો શંકાશીલ બને, ભ્રાંતચિત્ત થાય, કિંકર્તવ્યવિમૂઢ બને, અને કોઈ વાર અવસર આવતાં પોતાના આત્મસંતોષને માટે, ગુરૂની આવશ્યકતા છે કે નથી એવો પ્રશ્ન પૂછે અને એ પ્રશ્નના ઉત્તરની આશા રાખે એ તદ્દન સ્વાભાવિક છે.\nઆપણે ત્યાં પ્રગતિવાદ અથવા તો આધુનિકતાને નામે હમણાં-હમણાં જે નવો પવન વાવા માંડ્યો છે તેની એક મોટી ખાસિયત એ છે કે જૂનાનો સદંતર વિરોધ કરે છે, અને એને ઠેકાણે નવું આવવું જોઈએ એવો આગ્રહ રાખે છે. જૂના વિચારો, સિદ્ધાંતો, રિવાજો, ગ્રંથો, અને જૂની વ્યવસ્થાઓ તથા સંસ્થાઓ તેને માન્ય નથી. માટે તેમને ઉખેડી નાખીને કે નિર્મૂળ કરીને નવાની સંસ્થાપના કરવાનો તે આગ્રહ રાખે છે. જૂનું તેટલું બધું સોનું છે એમ કહેવાનો આશય નથી. જૂનામાં ક્યાંક કંચન હોય તો ક્યાંક કથીર પણ હોઈ શકે : ક્યાંક પવિત્ર પારદર્શક પાણી હોય તો ક્યાંક તેના પર જામેલી લીલ પણ હોય : ક્યાંક પ્રજ્વલિત પાવક હોય, ક્યાંક કેવલ સ્ફુલ્લિંગ હોય, તો ક્યાંક રાખ પણ હોય : એમાં અવલોકન, સંશોધન ને સુધારણા માટે અવકાશ હોઈ શકે. એ માટેનો પ્રામાણિક પ્રયાસ આવકારદાયક અને સ્તુત્ય પણ કહેવાય. તેને બદલે જૂનું કથીર છે, માલ વગરનું છે, અને ઉપેક્ષા કરવા યોગ્ય કે કાઢી નાખવા જેવું છે, તથા એ જૂનું છે માટે જ એનો વિરોધ કે ઉપહાસ કરવા જેવો છે, એવું જક્કી ને જડ વલણ અખત્યાર કરવામાં આવે, અને એને જ પ્રગતિવાદ અથવા તો આધુનિકતાની નિશાની માનવામાં આવે, ત્યારે એવા વલણ સાથે આપણે સંમત ન જ થઈ શકીએ અને એવી આધુનિકતાને અંજલિ પણ ન આપી શકીએ.\nજૂના અને નવા, પ્રાચીન અને અર્વાચીન - બંનેનો વિચાર પોતાની બુદ્ધિથી તો કરવો જ પડશે. જૂનામાં બધું સારું ન લાગતું હોય તો બધું ખરાબ પણ નથી, અને એવી જ સ્થિતિ નવાની પણ છે. એમાં પણ સારાનરસાનું સંમિશ્રણ જ છે. એટલે બંનેની બાબતમાં નીરક્ષીર ન્યાયને કામે લગાડવો પડશે. જૂનાને ખાતર જૂનાનો આગ્રહ અથવા અસ્વીકાર, અને નવાની ખાતર જ નવા પ્રત્યે સૂગ અથવા અશ્રદ્ધા એ બંને પ્રકારનાં ભયસ્થાનોમાંથી માણસે બચવાનું છે.\nબીજી એક અગત્યની વાતનો ઉલ્લેખ કરી લઉં ? જેને પ્રાચીન કહેવામાં આવે છે તે વિચારો, ભાવો, માન્યતાઓ, સિદ્ધાંતો, સંસ્થાઓ અને વ્યવસ્થાઓની પાછળ અનુભવનું પીઠબળ છે. આટલાં બધાં વરસો સુધી તે જીવંત છે તેનું કારણ, કેટલાક કહે છે તેમ, કેવળ પરંપરા, રૂઢિ કે અંધશ્રદ્ધા નથી, કિન્તુ તેમની પોતાની તર્કબદ્ધતા, શક્તિ ને સંગીનતા છે. એટલે તો વારંવારના વિરોધ છતાં તે આજે પણ જીવંત છે. તેમને સહાનુભૂતિથી સમજવાની કોશિશ કરવાને બદલે કાંઈક નવું કહી કે કરી નાખવાની ધૂન કે લગનમાં તેમનો વગર વિચાર્યે વિરોધ જ કર્યા કરશો તો તેમને ધારો છો તેમ ઉખેડીને ફેંકી તો નહિ જ શકો; પરંતુ લોકોના મહામહેનતે ઊભા કરેલા વિશ્વાસને હલાવી નાખશો અને એવી રીતે નુકસાન પહોંચાડશો એ તો નક્કી જ. લોકોને જ્યાં સુધી તમે કોઈ નવી ને વધારે સારી વ્યવસ્થા નહિ આપો ત્યાં સુધી જૂનાનો અંત આણવાના કામમાં તમને સફળતા નહિ જ મળે. તમારી એવી પ્રવૃત્તિથી કોઈ વિશેષ હેતુ પણ નહિ સરે.\nગુરૂની આવશ્યકતાનો સ્વીકાર પૂરતા ચિંતનમનન અને અનુભવ પછી કરવામાં આવ્યો છે. આત્મિક ઉન્નતિની અભીપ્સાવાળી વ્યક્તિને ગુરૂની આવશ્યકતા છે જ. ખાસ કરીને યોગના માર્ગમાં તો ગુરૂ વિના ચાલે જ નહિ. ગુરૂ વિના માર્ગ કોણ બતાવશે, ઉત્સાહ કોણ આપશે, ગૂંચ કોણ ઉકેલશે અને મંઝિલ પર પહોંચવાનું પીઠબળ કોણ પૂરું પાડશે ? સંસારના મોટા ભાગના માણસો ગુરૂની મદદ વિના ભાગ્યે જ આગળ વધી શકશે. તેનાથી ડરવાનું ને તેનો વિરોધ કરવાનું શું કામ છે ? તે તો પિતાતુલ્ય છે, માયાળુ માતા છે, મિત્ર છે, અને માર્ગદર્શક છે. ગુરૂની સંસ્થામાં કોઈ દોષ દેખાતા હોય તો એમને દૂર કરવાના પ્રયાસ જરૂર કરો, પરંતુ ગુરૂનો અથવા એની પાછળની લોકોપયોગી ભાવનાનો વિરોધ શા માટે કરો છો ? એવો વિરોધ કદાપિ સફળ નહિ થઈ શકે.\nજીવનમાં એક એવો તબક્કો પણ આવશે જ્યારે બાહ્ય ગુરૂની જરૂર નહિ રહે. પરંતુ તે ક્યારે ? મન જ્યારે નિર્મળ ને સાત્વિક બનશે અને ઈન્દ્રિયોનો સંયમ સહજ થશે, ત્યારે એવું મન માર્ગદર્શકનું કામ કરી શકશે. હૃદયની શુદ્ધિ સધાતાં અંદર રહેલા ઈશ્વરની સાથે સંબંધ બંધાશે, અને ઈશ્વરની પ્રેરણા તથા ઈશ્વરનું પથપ્રદર્શન પ્રાપ્ત થશે. શુદ્ધ થયેલું હૃદય અને એમાં રહેલો ઈશ્વરી પ્રકાશ જ પછી ગુરૂનું કામ કરશે. એવા વિશાળ અર્થમાં કહી શકાય કે માણસ પોતે જ પોતાનો ગુરૂ થઈ શકશે.\nમન તણો ગુરૂ મન કરીશ તો સાચી વસ્તુ જડશે,\nદયા-દુઃખ કે સુખ માન પણ સાચું કહેવું પડશે.\nપરંતુ એવી ભૂમિકા પર પહોંચેલા સાધકો કેટલા ? આંગળીના વેઢા પર ગણી શકાય એટલા પણ ભાગ્યે જ મળી શકે. મોટા ભાગના લોકો તો હજુ તદ્દન પ્રાથમિક દશામાં, આરંભની ભૂમિકામાં જ જીવી રહ્યા છે. તે પોતાના પ્રકાશદાતાને ઝંખે છે. માર્ગદર્શકની માગણી કરે છે. શ્રદ્ધાસ્પદને માટે શ્રદ્ધાભક્તિથી પ્રાર્થના કરે છે. આગળ વધવાની ઈચ્છા રાખે છે, પરંતુ પ્રગતિનો સાચો ને સ્પષ્ટ ખ્યાલ ન હોવાથી આગળ નથી વધી શકતા. કોઈ આગળ વધ્યા છે તો કોઈ ક્યાંય અટકી પડ્યા છે. એવા બધા લોકોને ગુરૂની જરૂર રહેવાની જ. તે બહારના ગુરૂને બદલે અંદરના અથવા મનના ગુરૂ નહિ કરી શકવાના. એવી રીતે વિકાસ પણ નહિ કરવાના. એટલે તો મનના ગુરૂ માટેની ભલામણ કરનાર દયારામને પણ બહારના ગુરૂ કરવા પડ્યા હતા. પહેલાં બહારના ગુરૂ, પછી અંદરના. બહારના ગુરૂમાં શ્રદ્ધાભક્તિ રાખનારે અંદરના ગુરૂનો સંબંધ છેવટે તો કરવો જ રહેશે. એનો સંપર્ક સાધી ચૂકેલા કોઈક ગણ્યાગાંઠ્યા વિરલ સાધકો બાહ્ય ગુરૂ નહિ કરે તો ચાલશે, બાકી આત્મિક ઉન્નતિના રાજમાર્ગ પર આગેકૂચ કરવા માગતા બીજા જીવોને તો બાહ્ય ગુરૂની આવશ્યકતા રહેશે જ રહેશે. એમાં કાંઈ ખોટું પણ નથી.


વૉટ્સઍપના યુઝર્સ માટે ખુશખબર : હવે કરી શકાશે વોઈસ કોલ પણ\nYou are here :HOME >> LIFE >> TECHNOLOGY >> વૉટ્સઍપના યુઝર્સ માટે ખુશખબર : હવે કરી શકાશે વોઈસ કોલ પણ\nવિશ્વની સૌથી મોટી મોબાઈલ મેસેજિંગ સર્વિસ વૉટ્સઍપ ફેસબુકના તાબામાં આવતા જ નવા નવા ફીચર્સ ઉમેરવાનું શરૂ થઈ ગયું છે.\nમેડ્રિડ, 25 ફેબ્રુઆરી 2014\nસોમવારે જાહેરાત કરવામાં આવી હતી કે 2014ના બીજા ક્વાર્ટરમાં વૉટ્સઍપમાં વોઈસ કોલિંગ શરૂ કરવામાં આવશે.\nકંપનીનું કહેવું છે કે હાલમાં વૉટ્સઍપ યુઝર્સ અત્યારે માત્ર ટેક્સ્ટ કરી શકે છે પરંતુ હવે તેઓ વોઈસ કોલ પણ કરી શકે તેમ અમે ઇચ્છીએ છીએ.\nવૉટ્સઍપના ફાઉન્ડર સીઈઓ જેન કોઉમે સ્પેનના બાર્સિલોનામાં ચાલી રહેલા મોબાઈલ વર્લ્ડ કોંગ્રેસ 2014માં જણાવ્યું હતું કે શરૂઆતમાં એન્ડ્રોઈડ અને iPhoneમાં આ ફીચર ચાલુ કરવામાં આવશે. જ્યારે વિન્ડોઝ અને બ્લેકબેરી ઓપરેટિંગ સિસ્ટમના યુઝર્સે થોડી વધુ રાહ જોવી પડશે.\nકંપનીએ જણાવ્યું હતું કે વોઈસ કોલિંગ માટે વપરાતી બેન્ડવિથને અમે બને તેટલી ઓછી યુઝ કરવાનો પ્રયાસ કરીશું અને તે માટે અમારી એપ્લિકેશનને ઓપ્ટિમાઈઝ પણ સારી રીતે કરી છે. જો કે તેના કારણે વોઈસ ક્વોલિટીમાં કોઈ પણ પ્રકારનો ફર્ક નહીં પડે તેની અમે તકેદારી રાખીશું.\nઅત્રે ઉલ્લેખનીય છે કે થોડાં દિવસ પહેલાં જ વૉટ્સઍપમાં બે નવા ફીચર્સ ઊમેરવામાં આવ્યાં હતાં. આ ફીચર્સ કયા છે તે જાણવા માટે ક્લિક કરો નીચેની લિંક\nવોટ્સઍપ પર ચઢ્યો ફેસબુકનો રંગ : કર્યા બે નવા ફીચર્સ લૉન્ચ


જો તમારા જીવનસાથીનું નામ પણ શરુ થાય છે આ નામથી, તો ખુબ જ નસીબદાર છો તમે... - Khedu ~ દોડે એની દુનિયા\nજો તમારા જીવનસાથીનું નામ પણ શરુ થાય છે આ નામથી, તો ખુબ જ નસીબદાર છો તમે…\nDecember 7, 2020 August 20, 2021 admin\t0 Comments\nજ્યોતિષ શાસ્ત્ર અનુસાર, આ નામથી પ્રારંભ થતા લોકો સબંધ ખુબ જ સારી રીતે સાચવે છે. આજે આ લેખમાં એ લોકો વિષે વાત કરી છે કે જે ખુબ જ નસીબદાર લોકોના જીવનસાથી માનવામાં આવે છે અને આ નામવાળા લોકો જો તમારા જીવનસાથી હોઈ તો તમે ખુબ જ નસીબદાર છો. જીવનભર એકબીજાને ટેકો આપે છે. અને આ લોકો હંમેશા તેમના જીવનસાથીને ખુશ રાખવાના પ્રયત્નો કરે છે. અને આ લોકો તેમના જીવનસાથીની વાતને ખૂબ જ ઝડપથી સમજી જાય છે. .\nદરેક મનુષ્યના જીવનમાં ચોક્કસપણે આવી કોઈ વ્યક્તિ હોય છે. જેમના આગમનથી નસીબ ખૂલી જાય છે. સંબંધો તેમના માટે ઘણું મહત્વ ધરાવે છે. આ લોકોના જીવનમાં રોમાંસનો અભાવ ક્યારેય નથી હોતો. જીવનમાં દરેકની ઇચ્છા હોય છે કે તેનો જીવનસાથી સારો હોય. તો જાણીલો આ નામવાળા લોકો વિષે…\nજેનું નામ આ અક્ષરથી શરૂ થાય છે તેઓ આખી જિંદગી જેને પ્રેમ કરે છે તેની સાથે વિતાવે છે. આ તે છે જે અન્ય લોકોને આકર્ષિત કરે છે. તેઓ અન્ય લોકોને ખુશ કરવા માટે શ્રેષ્ઠ પ્રયાસ કરે છે. તેઓ તેમના જીવનસાથીને ખૂબ પ્રેમ કરે છે અને ભગવાનમાં ખૂબ વિશ્વાસ રાખે છે. જીવનમાં તેમને પૈસા અને આદર બંને મળે છે.\nઆ નામવાળા લોકો પ્રેમ અને સંબંધોને ખૂબ મહત્વ આપે છે. ખુબ જ ભાગ્યશાળી છો તમે જો તમારા જીવનસાથીનું નામ આ પરથી છે. તેઓ ભૂલોથી શીખે છે અને નવી શરૂઆતમાં વિશ્વાસ કરે છે.\nપૈસા પણ તેમના માટે ખૂબ જ મહત્વપૂર્ણ છે. આ સાથે તેઓ ખુબ જ ભાવનાશીલ માનવામાં આવે છે. અને સામાન્ય રીતે આ નામવાળા લોકો પણ ધનિક હોય છે. લોકોને આવા લોકો સાથે મિત્રતા કરવી ગમે છે. લક્ષ્મીજી પણ તેમના પર ખૂબ જ દયાળુ છે.\nતેના જીવનના આવા ઘણા રહસ્યો છે, જે તેના નજીકના લોકો પણ જાણતા નથી. અને ખુબ સારી બાબત એ છે કે તેઓ તેના જીવન સાથીનો ભરોસો ક્યારેય તોડતા નથી. તેઓ ખુલ્લા મનવાળા છે. તે આજુબાજુના તમામ લોકોની સંભાળ રાખે છે. તેઓ એવું કરવા માગે છે જે કોઈ કરી શકે નહીં.\nઆ નામના અક્ષરોવાળા લોકો ખૂબ ઝડપથી આગળ વધે છે અને સંપત્તિની કોઈ અછત નથી. તેમની ઉપર શાણપણ અને બુદ્ધિની ભાવનાવાળા લોકો તેમની તરફ આકર્ષિત થાય છે.\nજો તમારા સાથીનું નામ K અક્ષરથી શરૂ થાય છે, તો તમે ભાગ્યશાળી છો. આ નામવાળા લોકો હંમેશાં તેમના જીવનસાથીની ભાવનાઓને માન આપે છે, અને તેમની દરેક જરૂરિયાતનું ધ્યાન રાખે છે. તેમને તેમના લક્ષ્યો પસંદ કરવાનું અને તેમના પર આગળ વધવું વધુ પસંદ હોય છે.\nજ્યોતિષ શાસ્ત્રમાં એવું કહેવામાં આવે છે કે લોકોના નામના પહેલા અક્ષર દ્વારા તેમની પ્રકૃતિ વિશે ઘણી વસ્તુઓ જાણીતી છે. જો તમારા જીવનસાથીનું નામ ‘એમ’ અક્ષરનું છે, તો તમે ખૂબ ભાગ્યશાળી છો.\n‘એમ’ અક્ષરથી શરૂ થતા નામવાળા લોકો સ્વભાવે ખુબ જ શાંત હોય છે અને આ સાથે સાથે આ નામવાળા લોકો તેમના જીવન સાથીની લાગણીઓનું સંપૂર્ણ ધ્યાન રાખે છે. આવા લોકો ખૂબ જ વિશ્વાસપાત્ર અને વચનોની ખાતરી રાખે છે. તેઓ ક્યારેય તેમના પાર્ટનરને દુઃખી કરતા નથી.\n← દિવસભરનો થાક દુર થઇ જશે, જોઇલો આ નમૂનાઓની મજેદાર તસ્વીરો…\nપૈસાની સમસ્યા હોય તો જરૂર વાંચજો.. ચોખાનો આ ઉપાય કરી દેશે બધી જ પરેશાની દુર… →


Today blood donor day so Rajkot first in Gujarat in blood donation | સ્વૈચ્છિક રક્તદાનમાં રાજકોટ ગુજરાતમાં પ્રથમ, મહિને 14-15 બ્લડ ડોનેશન કેમ્પ, લોકડાઉનમાં મોબાઈલ વાને 3500થી વધુ યુનિટ રક્ત એકત્ર કર્યું'તુ - Divya Bhaskar\nToday Blood Donor Day So Rajkot First In Gujarat In Blood Donation\nવિશ્વ રક્તદાતા દિવસ:સ્વૈચ્છિક રક્તદાનમાં રાજકોટ ગુજરાતમાં પ્રથમ, મહિને 14-15 બ્લડ ડોનેશન કેમ્પ, લોકડાઉનમાં મોબાઈલ વાને 3500થી વધુ યુનિટ રક્ત એકત્ર કર્યું'તુ\nરાજકોટ બ્લડ બેન્કમાં હાલ 450થી પણ થેલેસીમિયાગ્રસ્ત બાળકો સારવાર લઈ રહ્યા છે\nએક અંદાજ મુજબ દેશમાં દર વર્ષે આશરે4કરોડથી પણ વધારે બ્લડ યુનિટની જરૂર પડે છે\nરક્ત આપણાં શરીરમાં વહેતાં અમૃત સમાન છે. કોઈ સંજોગવશાત જો તેની થોડી માત્રા પણ ઓછી થાય તો આપણાં અસિત્વ સામે પ્રશ્ર્નાર્થ ઉભો થઈ જાય છે. વિજ્ઞાને ભલે અદ્વિતિય પ્રગતિ કરી હોય તેમ છતાં રક્તનું નિર્માણ કરી શકે તેવી કોઈ પ્રણાલી હજી શોધાઈ નથી. માનવરક્ત માત્ર માનવશરીરમાં જ પેદા થાય છે એટલે જ માનવીને અસામાન્ય સંજોગોમાં જ્યારે રક્તની તાતી જરૂરીઆત પડે છે ત્યારે રક્તદાન પર આધાર રાખવો પડે છે.\nસ્વૈચ્છિક રક્તદાનમાં સૌથી વધુ રક્તદાન કરવાનો રાજકોટનો રેકોર્ડ\nઆજે વિશ્વ રક્તદાતા દિવસ છે ત્યારે રાજકોટમાં સિવિલ હોસ્પિટલની પી.ડી.યુ. કોલેજમાં આસિસ્ટન્ટ પ્રોફેસર તરીકે કાર્યરત પેથોલોજીસ્ટ ડો.કૃપાલ પુજારાએ આ અંગે વાત કરતા જણાવે છે કે, ગુજરાતમાં સૌથી વધુ રક્તદાન કરવા માટે રાજકોટીયન્સ હંમેશા આગળ રહે છે. ગત વર્ષે જ્યારે રક્તની સૌથી વધુ જરૂરિયાત હતી ત્યારે સ્વૈચ્છિક રક્તદાન માટે સમગ્ર ગુજરાતમાં સૌથી વધુ રક્તદાન કરવાનો રાજકોટને એવોર્ડ મળ્યો છે. એ વખતે 18256 રાજકોટીયન્સે સ્વૈચ્છિક રક્તદાન કર્યું હતું. લોકડાઉનમાં પણ બ્લડ બેન્કમાં કાર્યરત મોબાઈલ વાન દ્વારા 3500 યુનિટથી વધુ રક્તદાન એકત્રિત કર્યું હતું.\nવિશ્વ રક્તદાતા દિવસનો ઇતિહાસ\nદર વર્ષે 14 જૂનના દિવસે વિશ્વ રક્તદાતા દિવસ મનાવવામાં આવે છે. વર્લ્ડ હેલ્થ ઓર્ગેનાઇઝેશને વર્ષ 2004થી લોકોને રક્ત આપીને નવું જીવનદાન કરતા રક્તદાતાઓને પ્રોત્સાહિત કરવા અને તેમનું મહત્વ વધારવા માટે આ દિવસ મનાવવાની શરૂઆત કરી હતી. ત્યારથી દર વર્ષે 14 જૂનને વિશ્વ રક્તદાતા દિવસ મનાવવામાં આવે છે. આ વર્ષની થીમ છે ‘Give blood and keep the world beating’ અર્થાત ‘રક્તદાન કરો અને દુનિયાને ધબકતી રાખો’ એક અંદાજ મુજબ ભારતમાં દર વર્ષે આશરે5કરોડ બોટલ લોહીની જરૂરિયાત ઊભી થાય છે. જે દિવસે દિવસે વધી રહી છે. પરંતુ તેની સામે માત્ર 80 લાખ બોટલ લોહી રક્ત-દાતાઓ દ્વારા મળી રહે છે. આ પરથી કહી શકાય કે\nઆપણા ભારત દેશમાં લોહીની ખૂબ જ અછત છે અને રક્તદાનની જાગૃત્તતા ફેલાવવાની તાતી જરૂરિયાત છે.\nકાર્લ લેન્ડસ્ટેનરના જન્મદિવસને વિશ્વ રક્તદાતા દિવસ મનાવવામાં આવે છે\nકાર્લ લેન્ડસ્ટેનર એ જ વૈજ્ઞાનિક છે જેમણે બ્લડ ગ્રુપ સિસ્ટમથી દુનિયાને માહિતગાર કર્યા હતા. બ્લડ ગ્રુપ વિશે માહિતી મેળવવા માટે કાર્લ લેન્ડસ્ટેનરને વર્ષ 1930માં નોબલ પુરસ્કારથી સન્માનિત કરવામાં આવ્યા હતા. કાર્લ લેન્ડસ્ટેનરનો જન્મદિવસ 14 જૂને થયો હતો, તેમના જ સન્માનમાં તેમના જન્મદિવસે રક્તદાતા દિવસ મનાવવામાં આવે છે. જ્યારે શરીરમાં લોહીનું પ્રમાણ ઘટી જાય છે ત્યારે વ્યક્તિનું જીવન બચાવવા માટે લોહીની જરૂર પડે છે. શરીરમાં લોહીનું પ્રમાણ સંતુલિત કરવા માટે શરીરમાં બ્લડ ચઢાવવામાં આવે છે. બ્લડ બેન્કમાં હાજર બ્લડથી સમયસર વ્યક્તિને જીવનદાન આપી શકાય છે\nરાજકોટમાં દર મહિને 14-15 કેમ્પ થાય છે.\nરાજકોટમાં દર મહિને 14-15 જેટલા બ્લડ ડોનેશનના કેમ્પનું આયોજન થાય છે\nરાજકોટમાં મોબાઈલ વાનની વાત કરીએ તો તેમાં એક સાથે ત્રણ ડોનર ડોનેટ કરી શકે તેટલી સુવિધા ઉપલબ્ધ છે. જેમાં 5-6 લોકોની ટીમ કાર્યરત હોય છે. કેમ્પ ઇન્ચાર્જ, બે રેસિડેન્ટ ડોક્ટર્સ, બે ટેક્નિકલ સ્ટાફ ફરજ પર હોય છે. જેથી શહેરમાં કોઈ પણ રક્તદાન શિબિરનું આયોજન થાય તો મોબાઈલ વાન દ્વારા તુરંત કેમ્પ થઈ શકે છે. ગત વર્ષે 163 જેટલી રક્તદાન શિબિરમાં બ્લડ એકત્ર કરવામાં આવ્યું હતું. જેમાં મોબાઈલ વાન દ્વારા 50% જેટલું રક્તદાન કરવામાં આવ્યું છે. હાલ દર મહિને 14-15 જેટલા બ્લડ ડોનેશનના કેમ્પનું આયોજન થાય છે.\n450થી વધુ થેલેસીમિયાગ્રસ્ત બાળકો સારવાર લઈ રહ્યા છે\nરાજકોટ સિવિલની બ્લડ બેન્કમાં હાલ અંદાજિત 500થી 800 જેટલા બ્લડ યુનિટ ઉપલબ્ધ છે. અને કોઈ પણ બ્લડ ગ્રુપના ડોનરને બ્લડની જરૂર પડે તો તુરંત બ્લડ મળી શકે છે. થેલેસેમિક બાળકોને આખરે રક્ત માટે આધાર તો રક્તદાતાઓ ઉપર જ રાખવો પડે છે. રાજકોટ બ્લડ બેન્કમાં હાલ 450થી પણ થેલેસીમિયાગ્રસ્ત બાળકો સારવાર લઈ રહ્યા છે. કોરોના કાળમાં પણ બ્લડ એકત્ર કરવાની કપરી કામગીરી ડો.પુજારાની ટીમ દ્વારા કરવામાં આવી હતી.\nપેથોલોજીસ્ટ ડો.કૃપાલ પુજારા\nબાયો કેમેસ્ટ્રી લેબમાં ચાલીસથી વધુ પ્રકારના લોહીના રિપોર્ટ કરવામાં આવે છે\nરાજકોટ સિવિલ હોસ્પિટલની ઓપીડી બિલ્ડિંગમાં રૂમ નં.12માં ક્લિનિકલ બાયો કેમેસ્ટ્રી લેબ આવેલી છે. આ લેબમાં દર્દીના ચાલીસથી વધુ પ્રકારના લોહીના રિપોર્ટ કરવામાં આવે છે. કોરોનાના દર્દી માટે ડી-ડાઈમર, સીઆરપી, આઇ.એલ-6, ફેરીટીન, પીસીટી સહિતના રિપોર્ટ કરવામાં આવે છે. આ કામગીરી માટે ટેકનિશિયનો અને આસિસ્ટન્ટ સહિતનો 30નો સ્ટાફ અવિરત કામ કરે છે.\nએપ્રિલ મહિનામાં દર્દીઓના 1.35 લાખ રિપોર્ટ કરવામાં આવ્યા\nસિવિલમાં એપ્રિલ મહિનામાં દર્દીઓના 1.35 લાખ રિપોર્ટ કરવામાં આવ્યા છે. બાયોકેમેસ્ટ્રી વિભાગમાં દૈનિક 4000થી 4500 રિપોર્ટ કરવામાં આવે છે. અત્યાર સુધીમાં કોરોનાના દર્દીઓ માટે અગત્યના 80 હજાર જેટલા રિપોર્ટ કરવામાં આવ્યા છે જે ખાનગી હોસ્પિટલમાં કરવામાં આવે તો 4થી 4.50 કરોડ જેટલો ખર્ચ થતો હોય છે. રાજ્ય સરકારના સંવેદનશીલ અને સેવાકીય અભિગમ અંતર્ગત આ તમામ રિપોર્ટ દરદીઓને વિનામૂલ્યે કરી આપવામાં આવ્યા છે.\nદૈનિક 50થી 400 સીબીસી રિપોર્ટ થાય છે\nએ જ રીતે સિવિલ હોસ્પિટલના ઓપીડી બિલ્ડિંગમાં દર્દીના ખૂબ જ બેઝિક પરંતુ અત્યંત મહત્વના સીબીસી રિપોર્ટ અને જે દર્દીનું ડી-ડાઇમર વધારે હોય તેને બ્લડ થીનર્સ આપવાની જરૂરીયાત હોય તેવા દર્દીના પીટી/એપીટીટીના રિપોર્ટ થાય છે. આ વિભાગમાં હાલ કોરોનાની બીજી લહેરમાં દર્દીઓ વધારે હોવાથી રોજના 350થી 400 સીબીસી અને આશરે 100 જેટલા પીટી/એપીટીટીના કોગ્યુલેશનનાના રિપોર્ટ થાય છે.\nરોજના 50થી 400 સીબીસી રિપોર્ટ થાય છે.\nલોહી મેળવવા માટે મુશ્કેલીઓ વેઠવી પડતી\nવાસ્તવમાં આપણું લોહી ચાર ચીજોથી બનેલું છે. રેડ બ્લડ સેલ, વાઇટ બ્લડ સેલ, પ્લેટલેટ્સ અને પ્લાઝ્મા.ભારતમાં બ્લડબેંકોના સુવ્યસ્થિત સંચાલન પહેલાં લોહીની આવશ્યકતાને પૂરી પાડવા યોગ્ય અને સુસંગત કડીઓનો અભાવ હતો. અનેક મુશ્કેલીઓ લોહી મેળવવા માટે વેઠવી પડતી હતી. પરંતું અનેક ખાનગી અને સરકારી સંસ્થાઓ, હૉસ્પિટલો વિગેરે દ્વારા થતાં અનેકાનેક પ્રયાસોથી પરિસ્થિતિમાં વ્યાપક પરિવર્તન આવ્યું છે, જે ખરેખર ખૂબ પ્રશંસનિય છે. તેમછતાં જરૂરીઆત સુધી પહોંચવા આપણે હજી અનેક પ્રયાસો કરવાના છે.\nરક્તદાન કરવા સ્વૈચ્છિક રીતે લોકો આગળ આવે\nએક અંદાજ અનુસાર ભારતમાં પ્રતિવર્ષ આશરે4કરોડથી પણ વધારે યુનિટ્સ બ્લડની તાત્કાલિક જરૂર પડે છે. જેમાંથી આશરે 40 લાખ જેટલું રક્ત સ્વૈચ્છિક રીતે મળે છે. એક તરફ ભલે રક્તદાન વિશે ખૂબ જન-જાગૃતિ લાવવાના પ્રયાસો થઈ રહ્યાં છે પરંતુ સચ્ચાઈ એ છેકે દેશની સર્વાધિક જનતા હજી રક્તદાન કરવા પ્રેરાઈ નથી. આપને જાણીને નવાઈ લાગશે કે રક્તદાન કરવા સક્ષમ એવી દેશની લગભગ 40 ટકા જનતામાંથી માંડ દસ ટકાથી પણ ઓછા લોકો જનહિતાર્થે રકતદાન કરવા સ્વૈચ્છિક રીતે આગળ આવે છે.\nગુજરાતમાં સૌથી વધુ રક્તદાન કરવાનો રાજકોટને એવોર્ડ મળ્યો છે\nરક્તદાન પહેલાં ધ્યાનમાં રાખવાની બાબતો\nરક્તદાન કરતાં પહેલાં રાત્રે અને સવારમાં પૂરતાં ફળોના રસ અને પાણી લો.\nખાલી પેટે રક્તદાન કરવાનું ટાળો.\nરક્તદાનના ત્રણ કલાક પહેલાં ખોરાક લો.\nચરબીવાળો ખોરાક ટાળો.\nલોહતત્વથી ભરપૂર આહાર લો.\nરક્તદાન પહેલાં દારૂ અથવા કેફી પીણાંનો ઉપયોગ કરશો નહીં\nકોઈ મોટી શસ્ત્રક્રિયા કરાવ્યા પછી6મહિના માટે રક્તદાન કરવાનું ટાળો.\nરક્તદાન પછી ધ્યાનમાં રાખવાની બાબતો\nરક્તદાન પછી 5થી 20 મિનિટ થોડો આરામ કરો.\nરક્તદાન પછી વાહન ન ચલાવો.\nવધુ ખાંડ ધરાવતા જ્યુસ કે નાસ્તો લો, જેથી બ્લડ સુગર ફરી સામાન્ય થઈ જાય.\nવધુ પ્રોટીનવાળું પૌષ્ટિક ભોજન લો.\nરક્તદાન પછી 8 કલાક માટે દારૂનો ઉપયોગ કરશો નહીં.\nઓછામાં ઓછા આગામી એક દિવસ માટે જીમ, નૃત્ય, ચાલવું વગેરે જેવી ભારે શારીરિક પ્રવૃત્તિઓ ટાળો.\nએપ્રિલ મહિનામાં દર્દીઓના 1.35 લાખ રિપોર્ટ કરવામાં આવ્યા.\nરક્તદાન પ્રત્યે જાગૃતિ અનિવાર્ય\nસામાન્ય રીતે લોકો બીજાની મદદ કરવાના હેતુથી રક્તદાન કરતા હોય છે અને તેમનું એક વખતમાં કરેલું રક્તદાન એ3અન્ય લોકોનો જીવ બચાવી શકે છે. એક સર્વે અનુસાર મોટા ભાગના લોકો જેમણે રક્તદાન નથી કર્યું તેમનો રક્તદાન અંગે અભિપ્રાય એ છે કે એમને ક્યારેય રક્તદાન વિશે વિચાર્યું જ નથી. આનો મતલબ એ કે સમાજમાં હજું પણ રક્તદાન અંગે જાગૃતિનો અભાવ છે. જો સમાજમાં રક્તદાન પ્રત્યે જાગૃતિ ફેલાવવામાં આવે અને લોકોને રક્તદાન અને તેની જરૂરિયાત તથા તેનાથી થતા ફાયદા વિશે સમજાવવામાં આવે તો એનાથી સમાજને ખૂબ જ મોટો ફાયદો થઈ શકે છે. વિશ્વના કરોડો લોકો જેઓ રક્તદાન કરીને કોઈના જીવનનો આધાર બન્યા છે તેમને સેલ્યુટ કરી, આવો આજે આપણે પણ સંકલ્પ લઈએ, રક્તદાન કરીએ અને કરાવીએ, લાખો લોકોના મુખ પર આવતા જીવનસુખની સ્માઈલનું કારણ બનીએ..!!\nમુશ્કેલી: રસી લીધાના 28 દી’ સુધી રક્ત ન આપી શકાય તેથી લોહીની અછત બ્લડ બેંક માટે પડકાર\nરક્તદાન એ મહાદાન: રાજકોટમાં બડા બજરંગ ફાઉન્ડેશન થેલેસેમિયાગ્રસ્ત બાળકોને 10 સેકેન્ડમાં રક્ત પહોંચાડે છે, વોટ્સએપમાં મેસેજ મળતાં જ વ્યવસ્થા થઈ જાય છે\nચેપી લોહી ચડાવ્યાનો આક્ષેપ: લોહી ચડાવ્યા બાદ થેલેસેમિક બાળક HIV પોઝિટિવ : એક વર્ષમાં 26 બોટલ રક્ત ચડાવાયું તેનો રિપોર્ટ નેગેટિવ હોવાનો તબીબોનો દાવો\nરક્તદાન: સ્વ.અભયભાઇને સમર્પિત રક્તદાન કેમ્પમાં 1017 બોટલ રક્ત એકત્રિત\n6.69 rpo એ શ્રીલંકાને 95 બોલમાં 106 રનની જરૂર છે


ચહેરા પરના ડાઘ અને ખીલને કારણે થઇ ગયા છો પરેશાન? તો ચિંતા કર્યા વગર અપનાવી લો આ ઘરેલુ ઉપચાર, તરત જ મળી જશે રાહત... - We Gujjus\nHome Life Style Health & Beauty ચહેરા પરના ડાઘ અને ખીલને કારણે થઇ ગયા છો પરેશાન? તો ચિંતા...\nચહેરા પરના ડાઘ અને ખીલને કારણે થઇ ગયા છો પરેશાન? તો ચિંતા કર્યા વગર અપનાવી લો આ ઘરેલુ ઉપચાર, તરત જ મળી જશે રાહત…\nઆજના આ આધુનિક યુગમાં દરેક વ્યક્તિ ઇચ્છે છે કે તેનો ચહેરો શ્રેષ્ઠ અને સુંદર દેખાય. આવામાં તે ઘણા ઉત્પાદનો નો ઉપયોગ પણ કરે છે, જેનાથી તેને કંઈ ખાસ ફરક જોવા મળતો નથી અને વધારામાં સમય જતા ત્વચાને નુકસાન થાય છે. આવામાં જો મોટાભાગના લોકોની સમસ્યા હોય તો તે ખીલ અને ડાઘની છે, જે આસાનીથી દૂર કરી શકાતી નથી. આવી સ્થિતિમાં આજે અમે તમને કેટલાક એવા ઘરેલુ ઉપાય વિશે જણાવવા જઈ રહ્યા છીએ, જેની મદદથી તમે બેદાગ ત્વચા પ્રાપ્ત કરી શકો છો.\nતમે લીંબુને ક્લીંજિંગ એજન્ટ કહી શકો છો. આ ચહેરાની ગંદકી દૂર કરે છે અને ચહેરો સાફ કરે છે. જો તમે ઇચ્છો તો તમે તેને પેસ્ટ તરીકે પણ ઉપયોગ કરી શકો છો. જો કે, તમે ફક્ત લીંબુથી ચહેરાની સફાઇ પણ કરી શકો છો. આ માટે પહેલા લીંબુનો રસ લો અને તેમાં પાણી ઉમેરો. પછી આ જ્યુસમાં સાફ સુતરાઉ કાપડની મદદથી તેને તમારા ચહેરા પર ઘસો. આવું કરવાથી ચહેરા પરના ખીલ થોડાક જ દિવસોમાં દૂર થઈ જશે.\nબટાકાનો ઉપયોગ સામાન્ય રીતે ખોરાકમાં કરવામાં આવે છે, તે ચહેરાને સાફ કરવા માટે પણ કામ કરે છે. આ માટે, પહેલા બટાકાની છાલ કાઢો અને તેને પાતળા ટુકડામાં ચિપ્સના ટુકડામાં ભેળવી દો. હવે પાણીમાં બે ટુકડા નાંખો અને ત્યારબાદ તેને બહાર કાઢી તમારા ચહેરા પર ઘસો. આ પ્રક્રિયાને દરરોજ કરવાથી ચહેરાના ડાઘ સાફ થઈ જશે.\nચહેરા પરથી દાગ દૂર કરવા માટે તમે ફેસ પેક પણ બનાવી શકો છો. આ માટે બાઉલમાં ચોખાના ટમેટાંનો રસ, ચણાનો લોટ અને દહી લો. ધ્યાનમાં રાખો કે તમારે ચોખા નહીં પણ ચોખાનો લોટ લેવાનો રહેશે. હવે તેને પેક કરો અને તેને ચહેરા પર લગાવો. તે થોડા સમય માટે ચહેરા પર રહેવા દો અને પછી તમારા ચહેરાને શુદ્ધ પાણીથી ધોઈ લો. અઠવાડિયામાં3વખત આ પ્રક્રિયાને અનુસરો.\nબટાકા અને મધ\nજો તમે ચહેરા પરથી સરળતાથી અને આસાનીથી ડાઘ દૂર કરવા માંગતા હોવ તો તમે મધ સાથે બટાટા લગાવી શકો છો. આ માટે બટેટાને છીણી લો અને તેમાં મધ નાખીને પેસ્ટ બનાવો, તે પછી તેને ચહેરા પર લગાવો. બટાટા અને મધ બંને ચહેરાના ડાઘને ઘટાડશે સાથે મધ ચહેરાને સાફ પણ રાખશે\nચહેરા પરથી દાગ દૂર કરવા માટે તે ખૂબ અસરકારક રેસીપી માનવામાં આવે છે. એલોવેરા તમને અનુકૂળ છે કે નહીં તે ધ્યાનમાં રાખો. સૌ પ્રથમ, ફક્ત એલોવેરાના પાન અને છરીની સહાયથી જેલ બહાર કાઢો. આ પછી તેને ચહેરા પર લગાવો. કુંવારપાઠને 15-20 મિનિટ માટે છોડી દો, તે પછી તમારી ત્વચાને શુદ્ધ પાણીથી સાફ કરો. જણાવી દઈએ કે આવું એક મહિના સુધી કરવાથી તમને ફરક જોવા મળશે.\nPrevious articleમાઈન્ડ પાવરથી લઈને પુરુષત્વ શક્તિને વધારવા માટે રામબાણ છે આ એક વસ્તુ, અવશ્ય કરવી જોઈએ ડાયટમાં સામેલ….\nNext articleશું તમે ક્યારેય ચાખ્યો છે ડુંગળીની ચાનો લાજવાબ સ્વાદ? જાણો તેના5ગુણાકારી ફાયદાઓ….


TUNNGLE નો ઉપયોગ કેવી રીતે કરવો - TUNNGLE - 2019\nકમ્પ્યુટર સ્ક્રીનથી રેકોર્ડિંગ વિડિઓ એ એક ઉપયોગી સુવિધા છે જે વિશિષ્ટ સૉફ્ટવેર સોલ્યુશન્સ સાથે આપવામાં આવે છે, ઉદાહરણ તરીકે, ડેબટ વિડિઓ કેપ્ચર. આ પ્રોગ્રામમાં સ્ક્રીનમાંથી વિડિઓ બનાવવા માટેના તમામ આવશ્યક સાધનો શામેલ છે. આ ઉત્પાદનની મુખ્ય લાક્ષણિકતાઓ પર અને આ લેખમાં ચર્ચા કરવામાં આવશે.\nડેબટ વિડિઓ કેપ્ચર - સ્ક્રીન પરથી વિડિઓ રેકોર્ડ કરવા અને સ્ક્રીનશૉટ્સને કેપ્ચર કરવા માટે એક કાર્યાત્મક પ્રોગ્રામ. જો આ પ્રખ્યાત ટૂલનો ઉપયોગ બિન-વાણિજ્યિક હેતુઓ માટે થાય છે, તો તેની બધી સુવિધાઓ સંપૂર્ણપણે મફત ઉપલબ્ધ છે.\nઅમે જોવાની ભલામણ કરીએ છીએ: કમ્પ્યુટર સ્ક્રીનથી વિડિઓ રેકોર્ડ કરવા માટેના અન્ય પ્રોગ્રામ્સ\nવિડીયો રેકોર્ડિંગ અલગ-અલગ વિન્ડોઝ-વિંડો, આપેલ ક્ષેત્ર તેમજ સમગ્ર સ્ક્રીનને પસંદ કરી શકાય છે.\nસરળતાથી સ્થિત થયેલ બટનોની મદદથી, તમે ઝડપથી વિડિઓ ક્લિપ બનાવવાની પ્રક્રિયા, યોગ્ય સમયે થોભો અને, અલબત્ત, શૂટિંગ પૂર્ણ કરી શકો છો.\nવિડિઓ ફાઇલ ફોર્મેટમાં ફેરફાર\nપ્રોગ્રામમાં વિભિન્ન વિડિઓ ફોર્મેટ્સની વિશાળ પસંદગી છે જે તમને સમાપ્ત વિડિઓ અથવા ઉપકરણ પર સમાપ્ત વિડિઓને સ્વીકારવાની મંજૂરી આપશે.\nરંગ સુધારણા વિડિઓ\nમોટા ભાગના સમાન પ્રોગ્રામ્સથી વિપરીત, ડેબટ વિડિઓ કૅપ્ચર તમને તેજ, તાપમાન, વિપરીતતાને સમાયોજિત કરવા અને શૂટિંગ કરતા પહેલા રંગ ફિલ્ટર લાગુ કરવાની મંજૂરી આપે છે.\nજો તમને વિડિઓ પર ટેક્સ્ટ લાગુ કરવાની જરૂર છે, તો તૃતીય-પક્ષ સંપાદકોની સહાય વિના, આ પ્રોગ્રામમાં તરત જ આ કરી શકાય છે.\nવેબકૅમ શૂટ ઉમેરી રહ્યું છે\nપ્રોગ્રામની રસપ્રદ સુવિધાઓમાંની એક સ્ક્રીન પરથી લેવાયેલી વિડિઓ પર વધારાની વિંડો ઉમેરવાની છે, જેનો ઉપયોગ વેબકેમમાંથી શૂટિંગ માટે કરવામાં આવશે. તમે વિંડોનું સ્થાન, તેનું કદ અને રીઝોલ્યુશન સમાયોજિત કરી શકો છો.\nવેબકૅમથી સિગ્નલ મેળવે છે\nપ્રોગ્રામમાં એક સમર્પિત વિભાગ છે જે તમને તમારા વેબકૅમથી વિડિઓને કૅપ્ચર કરવાની મંજૂરી આપે છે.\nમાઉસ કર્સર બતાવો અથવા છુપાવો\nસ્ક્રીન પરથી શૂટિંગ કરતી વખતે એક નાની પરંતુ અત્યંત ઉપયોગી સુવિધા. એક ક્લિકમાં, તમે વિડિઓમાં માઉસ કર્સરનું પ્રદર્શન છુપાવી શકો છો અથવા જો જરૂરી હોય તો તેને પ્રદર્શિત કરો.\nસાઉન્ડ ટ્રેક સેટઅપ\nપ્રોગ્રામ સેટિંગ્સમાં, તમે માઇક્રોફોન, સિસ્ટમ અવાજ અને માઉસની ક્લિક્સથી અવાજ રેકોર્ડિંગને સક્રિય અથવા તેનાથી વિપરીત કરી શકો છો.\nડેબટ વિડિઓ કેપ્ચર હોટકીઝ આપે છે જે તમને તરત જ વિડિઓ રેકોર્ડિંગ પર સ્વિચ કરવા, ઝડપી સ્ક્રીનશૉટ લેવા, ઝૂમ ઇન કરવા અથવા તેનાથી વિરુદ્ધ, ઝૂમ આઉટ કરવાની મંજૂરી આપે છે. જો જરૂરી હોય, તો તમે હોટકીને રીમેપ કરી શકો છો.\nબનાવેલી ફાઇલો જુઓ\nડેબટ વિડીયો કૅપ્ચરમાં એક અલગ વિભાગ, તમે બનાવેલી ફાઇલોની સંપૂર્ણ સૂચિ જોઈ શકો છો, બિલ્ટ-ઇન પ્લેયર દ્વારા તેમને ચલાવો, કન્વર્ટ અને અન્ય મેનીપ્યુલેશન્સ કરી શકો છો.\nડેબ્યુટ વિડિઓ કેપ્ચરના લાભો:\n1. એકદમ વપરાશકર્તા મૈત્રીપૂર્ણ ઇન્ટરફેસ સાથે ઉચ્ચ કાર્યક્ષમતા;\n2. બિલ્ટ ઇન કન્વર્ટર;\n3. સ્ક્રીન અને વેબકેમમાંથી બંને રેકોર્ડિંગ સાથે કાર્ય કરો;\n4. ઘર વપરાશ માટે મફત વિતરણ.\nડેબ્યુટ વિડિઓ કેપ્ચરના ગેરફાયદા:\nડેબટ વિડિઓ કૅપ્ચર એ એક શક્તિશાળી અને વિધેયાત્મક સ્ક્રીન રેકોર્ડિંગ સાધન છે જે ઉચ્ચ માંગવાળા વપરાશકર્તાઓ માટે આદર્શ છે.\nડેબ્યુટ વિડિઓ કૅપ્ચર ટ્રાયલ ડાઉનલોડ કરો\nમૂવાવી સ્ક્રીન કૅપ્ચર સ્ટુડિયો ફાસ્ટસ્ટોન કેપ્ચર વેબકૅમથી વિડિઓ રેકોર્ડ કરવા માટે શ્રેષ્ઠ કાર્યક્રમો વીએસડીસી ફ્રી વિડિઓ એડિટર\nડેબટ વિડિઓ કૅપ્ચર કમ્પ્યુટર સ્ક્રીન, કનેક્ટેડ વેબકૅમ્સ, આઇપી કૅમેરા અને અન્ય સુસંગત ઉપકરણોથી વિડિઓને કૅપ્ચર કરવા માટેનો એક ઉપયોગી પ્રોગ્રામ છે.\nકિંમત: $ 28\nવિડિઓ જુઓ: Tunngle. . (સપ્ટેમ્બર 2019).


મનને સંપૂર્ણપણે ક્યારેય મારી શકાયું છે? – Saurabh Shah Online\nમહાભારતમાં સૌથી ફૅસિનેટિંગ કૅરેક્ટર કયું? કોઈ પણ એક જ પાત્રનું નામ આપવાનું હોય તો તમે કોનું નામ આપો? દ્રૌપદી.\nતમામ પ્રકારનાં સુખો મળ્યાં હોવા છતાં એનું જીવન ભારોભર કરુણાભર્યું. કોઈ પણ સ્ત્રી ઈચ્છા રાખે એવા ઉત્તમોત્તમ ગુણો ધરાવતા પુરુષોની પત્ની હોવા છતાં એ સાવ એકલી. ઈરાવતી કર્વે મહર્ષિ કર્વેના પુત્રવધૂ. વિધવા શિક્ષણના ક્ષેત્રે મહર્ષિ કર્વેએ ઘણું મોટું કામ કર્યું. ઈરાવતી કર્વે (૧૯૦૫-૧૯૭૦) બહુ મોટાં વિદુષી. મહાભારત વિશે લખેલા એમના ‘યુગાન્ત’ પુસ્તકને ૧૯૬૮માં દિલ્હીની સાહિત્ય અકાદમીનો પુરસ્કાર મળ્યો હતો. ઈરાવતી કર્વેએ નોંધ્યું છે કે, ‘દ્રૌપદી પરનાં સંકટો લૌકિક… આ જગતના માણસોએ આણેલાં અને પતિઓએ પોતે જ પોતાની નિષ્ક્રિયતાને લઈને ઊભાં કરેલાં. વનવાસ દરમિયાન ધૃષ્ટદ્યુમ્ન અને કૃષ્ણ તેને મળવા આવ્યા ત્યારે અવિરત વહેતાં આંસુ લૂછતી ક્રોધિત સ્વરે એ બોલી હતી: ‘મારે પતિ, પુત્રો, ભાઈ, બાપ છે જ નહીં. હોત તો મારું આવું અપમાન એમણે સહન કર્યું હોત?’ મહાભારતમાં એક કરતાં વધારે વાર દ્રૌપદીની વ્યથા વર્ણવતાં બે શબ્દો આવે છે: ‘નાથવતી અનાથવત્’. પાંચ પતિ હોવા છતાં નાથ વિનાની.\nઈરાવતી કર્વેએ ૧૯૩૦ની સાલમાં જર્મની જઈને એન્થ્રોપૉલૉજિમાં પીએચડી.ની પદવી મેળવી હતી. દ્રૌપદી વિશે તેઓ જ્યારે લખે છે ત્યારે એમનામાં રહેલી વિદુષી ઉપરાંત એક ભાવનાશીલ નારી પણ પૂરેપૂરી ઠલવાઈ જાય છે. દ્રૌપદીની મનોદશાનું વર્ણન કરતા કેટલાક સુંદર ગદ્યખંડ એમણે લખ્યા છે, જેમાંનું થોડુંક મોટું સૅમ્પલ: ‘અર્જુન પોતાને જીત્યો પછી એક પછી એક એમ પાંચ જણ સાથે પોતાનાં લગ્ન થતાં પોતાને કેવી વેદના થઈ હશે? પોતે મન માર્યું. આચારમાં કોઈ દિવસ એકેયમાં ભેદભાવ કર્યો નહીં, પણ મનને કદી સંપૂર્ણ રીતે મારી શકાતું નથી. આચાર સમતોલ રાખી શકાય, પણ મનથી પાંચે ઉપર બરોબર માપીને પ્રેમ કરવો શક્ય હતો કે? અર્જુન પર વધુ પ્રેમ કર્યો, તો એમાં નવાઈ શી?’\nઈરાવતીજી લખે છે: ‘મન થોડી વાર થોભ્યું… પ્રેમ કર્યો એટલે શું? તેના માટે ઝૂરી, એ જ ને? પણ મારા પ્રેમનો કદી પ્રતિસાદ મળ્યો હતો કે? ઉલૂપી, ચિત્રાંગદા, સુભદ્રા-અર્જુને કેટલી સ્ત્રીઓ પર પ્રેમ કર્યો! એ પણ ખરું ને? અર્જુને એકેય સ્ત્રીને પોતાનું હૃદય દીધું હતું? સ્ત્રીઓએ અર્જુન પર પ્રેમ કર્યો પણ અર્જુને તો પોતાનું હૃદય કૃષ્ણને આપી દીધું હતું. છેક પહેલેથી. ઈન્દ્રપ્રસ્થ વસાવ્યું તેની પહેલાં દ્રૌપદીને ખબર હતી કે અર્જુન અને કૃષ્ણ કલાકોના કલાકો બેસીને વાર્તા કર્યા કરતા. તેમની વાતચીતમાં કોઈ વાર એકાદ નવી કલ્પના-શહેર વસાવવાની-પણ હશે, પણ તે વાતો કરતા તે મિત્ર તરીકે એકમેકનું હૃદ્ગત એકબીજાને જણાવવા. એકબીજાની વાણી સાંભળવા. અર્જુનનું હૃદય કોઈ પણ સ્ત્રી જીતી શકી નહીં. પ્રેમ શું આવો જ હોય? પ્રેમ હંમેશાં એકાંગી જ હશે કે? પ્રતિસાદ ન મળે છતાં હું કોઈને માટે ઝૂરું! કોઈ મારા માટે જીવન ન્યોચ્છાવર કરે…’\nઈરાવતી કર્વે અહીં દ્રૌપદીના દિમાગમાં એક વીજળી ઝબૂકતી હોય એ રીતનો વિચાર લાવે છે. દ્રૌપદી માટે જીવ ન્યોચ્છાવર કરી દેવાની તૈયારી કોની હતી? સ્વયંવર મંડપની બહાર અર્જુનની પડખે રહીને શત્રુઓ સાથે લડનારો ભીમ, (દ્યુત) સભામાં દ્રૌપદીને લાવવામાં આવી ત્યારે મોટા ભાઈના હાથ બાળવા તૈયાર થયેલો ભીમ, દ્રૌપદી માટેનો સંતાપ રોકી ન શકનાર ભીમ જેને અર્જુને બાવડેથી પકડી રાખવો પડ્યો, દ્રૌપદી થાકે ત્યારે વ્યથિત થઈ જનારો ભીમ, દ્રૌપદી માટે સુર્વાસન કમળ લેવા દોડેલો ભીમ, દુ:શાસનનું રક્ત પીનારો ભીમ અને એ રક્ત પી ખરડાયેલા હાથે દ્રૌપદીના કેશ બાંધનારો ભીમ, કીચકનો વધ કરવાનું અર્જુનથી પણ શક્ય હતું છતાં તે કામ કરનાર ભીમ, ધૃતરાષ્ટ્ર અને ગાંધારીને ગાળો ચોપડાવનારો ભીમ, એની કેટકેટલી વાતો યાદ કરવી.\nમહાભારતના અંતે મૃત્યુ પામી રહેલી દ્રૌપદી પાસે તરફડતો, લાંબા પગલાં ભરતો, કષ્ટપૂર્વક દસ-પંદર પગલાં પાર કરીને ભીમ આવે છે અને થોથવાતી જીભે પૂછે છે: ‘તારા માટે શું કરું?’ દ્રૌપદીને લાગે છે કે ભીમ નો આ હંમેશનો પૂછાયેલો પ્રશ્ર્ન છે, પણ આ પરિસ્થિતિમાં તદ્દન નિરર્થક અને અયોગ્ય છે. એ પ્રસન્નતાથી હસી અને ભીમનું મુખ પોતાના મુખ આગળ લાવી છેવટના શ્ર્વાસ લેતાં બોલી, ‘આવતા જન્મે પાંચેયમાં મોટો ભાઈ થજે, ભીમ! તારા આશરા નીચે અમે બધાં નિર્ભયપણે આનંદથી રહીશું.’\nઈરાવતી કર્વેની જેમ દુર્ગા ભાગવત્ (૧૯૧૦-૨૦૦૨)એ પણ દ્રૌપદીને બહુ નજીકથી જોઈ છે. સંસ્કૃત અને બૌદ્ધ સાહિત્યનાં જ્ઞાતા દુર્ગાતાઈને જ્ઞાનપીઠ પુરસ્કાર મળ્યો હતો. દુર્ગા ભાગવત્ કહે છે: ‘પ્રીતિ અને રતિ, ભક્તિ અને મૈત્રી, સંયમ અને આસક્તિ-આ ભાવનાઓનાં દ્વંદ્વો વચ્ચેની સૂક્ષ્મ સમતુલા દ્રૌપદીના વ્યક્તિત્વમાં જેવી દેખાય છે તેવી અન્ય કોઈ પૌરાણિક સ્ત્રીપાત્રમાં મને દેખાતી નથી અને એટલે જ દ્રૌપદીનું મન એક અતિશય સ્ફુરનારું મન છે. તેમાં વિલક્ષણ પાશવી ચૈતન્ય છે, અનાકલીનય બુદ્ધિમતા છે અને અતિશય શુદ્ધ વાસનાની ઉત્કટતા છે. એટલી કે, તે ઘણી વાર પ્રચંડ પ્રક્ષોભનું રૂપ પણ લે છે અને એટલે જ દ્રૌપદીના મનનું તરફડવું એ ભારતની વિલક્ષણ સુંદર અશાંતતાનો મૂળ સ્ત્રોત છે.’\nદુર્ગા ભાગવતે દ્રૌપદીને પ્રિયા, સુંદરી, પતિવ્રતા અને પંડિતા-આ ચારેય ભૂમિકામાં તપાસી છે. દ્રૌપદી અને કૃષ્ણ વિશે દુર્ગાતાઈ લખે છે: ભક્તિ, પ્રણય અને સખ્ય એ ત્રણે ભાવોનું મિલન આ આકર્ષણમાં જોવા મળે છે. દ્રૌપદી પરિણીત અને તેમાંય આર્યધર્મને અનુસરનારી પતિવ્રતા. આને લીધે આ સંબંધને એક જુદો જ સ્તર મળે છે. અત્યંત નાજુક આ સંબંધ તો છે જ પણ અતિ દૃઢ અને એટલો જ વિલક્ષણ કોમલ. આ સંબંધ પર વ્યાસે સુખનો નાજુક છંટકાવ કર્યો છે. કૃષ્ણના સાંનિધ્યમાં દ્રૌપદી આપોઆપ ખીલે છે. મીંઢા મનની આ સ્ત્રી મુક્ત મને વર્તે છે. તેની તરફ ઝુકે છે, તેની પર વિસામે છે, પાંડવાની જેમ જ, પણ તેમની પત્ની તરીકે નહીં, કૃષ્ણની સખી તરીકે.\nદુર્ગાતાઈએ નોંધ્યું છે એમ દ્રૌપદી અને કૃષ્ણના સંબંધના ઉગમસ્થાન વિશે વ્યાસે મુગ્ધતા રાખી છે. શાથી આ સંબંધ નિર્માણ થયો તેનો ઉત્તર કુશળ વ્યાસે આપ્યો નથી. જોકે, દુર્ગાતાઈનું માનવું છે કે, ‘વ્યાસે મુગ્ધતા રાખી ન હોત તો તેમની મૈત્રી વધુ કલાપૂર્ણ, કોઈ પણ સંબંધથી ન જકડાયેલી, શરીરના કે સમાજના સંબંધથી ન જકડાયેલી, એવી મૈત્રી હોવાનો સંભવ હતો. ગ્રીક ફિલસૂફ પ્લેટોએ વર્ણવેલી પ્રીતિ (પ્લેટોનિક લવ) કરતાં પણ જરા ભિન્ન, વધુ ભવ્ય. પણ આરંભના ઈતિહાસ વિશે વ્યાસે મૌન પાળ્યું.’\nઆ એક બાબતમાં વિદુષી દુર્ગાતાઈ સામે નાનકડી અસહમતી દર્શાવવાનું મન થાય. સંબંધની શરૂઆત ક્યાં કેવી રીતે, શા માટે થઈ એ અંગેનું વ્યાસનું મૌન કે વ્યાસની મુગ્ધતા જ આ સંબંધ વિશે મહાભારતના વાચકોમાં જે ભાવ જાગે છે તે પ્રગટાવી શકે છે. મુખર રીતે, પ્રગટપણે કહેવાયું હોત તો જે મઝા મોઘમમાં છે તે ઊડી ગઈ હોત. જીવનમાં કેટલાક ન બોલાયેલા શબ્દો, કેટલીક અવ્યક્ત રહેતી લાગણીઓ અને કેટલાક અસ્પષ્ટ રહેતા મનોભાવ કેટલા સત્ય છે તે કોણ નથી જાણતું!\nજિંદગીમાં એક જ વાત મહત્ત્વની છે-તમે પોતે તમારા માટે શું માનો છો, તમને તમારા માટે માન છે કે નહીં.\nયમરાજ: તારો પાપનો ઘડો ભરાઈ ગયો છે… હા…હા…\nકવિ: હા, તો વાંધો નહીં. નળ બંધ કરી દો. નાની નાની વાતોમાં કે’વા નહીં આવવાનું.\n( મુંબઇ સમાચાર : રવિવાર,2એપ્રિલ 2017)\n← કશુંક ન મળવાથી જિંદગીમાં કયારેય પૂર્ણવિરામ આવી જતું નથી\nવિકાસ અને વિશ્વાસ →\n1 comment for “મનને સંપૂર્ણપણે ક્યારેય મારી શકાયું છે?”


અરાઉન્ડ ધ ગુજરાતઃ વાંચો આજે રાજ્યમાં ક્યાં શું થયું | Here is top news of Gujarat with photos. - Gujarati Oneindia\nઅરાઉન્ડ ધ ગુજરાતઃ વાંચો આજે રાજ્યમાં ક્યાં શું થયું\n| Published: Friday, November 29, 2013, 13:34 [IST]\nગાંધીનગર, 28 નવેમ્બરઃ ગુજરાત રાજ્યની વિવિધ ઘટનાઓ એક જ સમયે એક જ સ્થળે તમને વાંચવા મળી રહે એ માટે અમે એક અનોખો પ્રયોગ કરી રહ્યાં છીએ. આ પ્રયોગ અંતર્ગત તમને એક ફોર્મેટમાં ગુજરાત ભરમાં આજના દિવસે કઇ-કઇ ઘટના અને સમાચાર ચર્ચાનો વિષય રહ્યો તેની આછેરી માહિતી મળી રહેશે.\nગુજરાતના આજના ટોપ સમાચાર અંગે વાત કરવામા આવે તો, સુરત શહેરના અન્ય સમાચાર અંગે વાત કરવામાં આવે તો સુરતના એક યુવાનને મસ્તી ભારે પડી ગઇ હતી. મજાક મસ્તીમાં યુવકનું લિંગ બેરિંગમાં ફસાઇ ગયું હતું. ત્યારબાદ તેને હોસ્પિટલમાં દાખલ કરવામાં આવ્યો હતો. વડોદરાના સમાચાર અંગે વાત કરવામાં આવે તો, વડોદરામાં5બિલ્ડરોને ત્યાં આઇટી વિભાગ દ્વારા દરોડા પાડવામાં આવ્યા હતા. જેમાં 13 કરોડનું કાળું નાણું ઝડપાયું છે. સાપુતારા નજીક એક કાર ખીણમાં ખાબકી છે, જેમાં પાંચ લોકોના મોત થયા છે, જ્યારે પાંચ ઇજાગ્રસ્તોને સારવાર અર્થે સુરત ખસેડવામાં આવ્યા છે. તો આવા જ કેટલાક સમાચાર વાંચવા માટે નીચે તસવીરો પર ક્લીક કરો.\nવડોદરાઃ5બિલ્ડરોને ત્યાં આઇટીના દરોડા\nવડોદરા ખાતે ગઇકાલે મોડી સાંજથી જ આઇટી વિભાગ દ્વારા તવાઇ બોલાવવામાં આવી હતી. આજે સવાર સુધી ચાલેલી કાર્યવાહીમાં આઇટી વિભાગ દ્વારા 13 કરોડનું કાળું નાણું ઝડપાયું હોવાનું જાણવા મળ્યું છે. તેમજ વધુ નાણું ઝડપાય તેવી પણ સંભાવનાઓ વ્યક્ત કરવામાં આવી છે. આઇટી વિભાગ દ્વારા પાંચ બિલ્ડરોને ત્યાં નવ સાઇટો પર દરોડા પાડવામાં આવ્યા હતા. જ્યાંથી આ કાળું નાણું ઝડપાયું છે. જેમાં વ્રજ વિહારમાંથી3કરોડનું કાળુ નાણું ઝડપાયાનું પ્રારંભિક ધોરણે જાણવા મળ્યું છે.\nસાપુતારા પાસે ખીણમાં કાર ખાબકીઃ પાંચના મોત\nવડોદરા જિલ્લાના ડભોઇ પાસે આવેલા શિનોળ ગામનો પરિવાર શિરડી સાઇ બાબાના દર્શન કરીને પરત ફરી રહ્યો હતો ત્યારે સાપુતારા પાસે તળેટીમાં તેમની કાર ખીણમાં ખાબકી હતી. જેમાં પાંચ લોકોના મોત નીપજ્યાં છે અને અન્ય પાંચને ઇજા પહોંચી છે. મળતી માહિતી અનુસાર ઇજાગ્રસ્તોને સારવાર અર્થે સુરત ખાતે ખસેડવામાં આવ્યા છે.\nસુરતના યુવકને ભારે પડી મસ્તી\nસુરતના રાંદેર વિસ્તારમાં રહેતા એક યુવાનને પોતાના મિત્રો સાથેની મસ્તી ભારે પડી ગઇ હતી. મિત્રો સાથેની મજાકમાં તેણે એક શરત લગાવી દીધી અને બેરિંગને લિંગમાં ફીટ કરી દીધી હતી. પરંતુ યુવાનની હાલત ત્યારે કફોળી બની જ્યારે બેરિંગ લિંગમાં ફાસઇ હતી. પીડા અસહ્ય બનતા મિત્રો દ્વારા તેને સારવાર અર્થે સિવિલ હોસ્પિટલમાં ખસેડવામાં આવ્યો હતો. જ્યાં આ પ્રકારની સ્થિતિ જોઇને તબિબો પણ વિસમયમાં મુકાઇ ગયા હતા.\nવડોદરાઃ ડમ્પર નીચે અડધા કલાક સુધી દબાયેલી રહી જિંદગી\nવડોદરા ખાતે માંજલપુરમાં આવેલી લક્ષ્મીધામ સોસાયટી પાસે સવારે 10 વાગ્યાની આસપાસ એક ડમ્પરે વકીલને અડફેટે લીધા હતા. ડમ્પર ઓવર લોડેડ હોવાના કારણે કાસ ઉપરનો આખો સ્લેબ તૂટી પડ્યો હતો, જેના લીધે ડમ્પરની સાથોસાથ વકીલ પણ તેમાં ખૂંપી ગયા હતા. આ સમયે ડમ્પરનું પાછળનું વ્હીલ વકીલના પગ પર આવી ગયું હતું. માહિતી અનુસાર ડમ્પર અંદાજે અડધો કલાક સુધી આ સ્થિતિમાં વકીલના પગ પર રહ્યું હતું. ભારે જહેમત બાદ તેમને બહાર કાઢવામાં આવ્યા હતા.\nવડોદરા સેવાસદનના સ્ટોરમાં આગ\nવડોદરાના નાગરવાડા સ્થિત સેવાસદનના બિલ્ડિંગ સ્ટોરમાં રાખવામાં આવેલા ભંગારમાં એકાએક આગ લાગી ગઇ હતી, જેના કારણે લોકોમાં ભયની લાગણી ફેલાઇ હતી અને નાસભાગ મચી હતી. આ બનાવ અંગે ફાયર ફાઇટરને જાણ કરવામાં આવતા ફાયર ફાઇટરની બે ટૂકડી ઘટના સ્થળે પહોંચી હતી અને આગ પર કાબુ મેળવવા માટેની તજવીજ હાથ ધરવામાં આવી હતી. આ ઘટના સવારે 10.50 વાગ્યાની આસપાસ ઘટી હતી. બિલ્ડિંગના સ્ટોરમાં રાખવામા આવેલી ખુરશી, ટેબલ સહિતનો સામાન આગને ઝપેટમાં આવી ગયો હતો. સદનસીબે કોઇ જાનહાની થઇ નથી.\ngujarat cirme top news photos rape accident politics ગુજરાત ક્રાઇમ ટોપ સમાચાર તસવીરો બળાત્કાર અકસ્માત રાજકારણ\nStory first published: Friday, November 29, 2013, 13:34 [IST]


બોલિવૂડ ની આ5આ અભિનેત્રીઓ ની આંખો ની દિવાની છે આખી દુનિયા,જાતે જ જોઈ લો તસવીરો – Gujju Gujarati\nHome/બૉલીવુડ/બોલિવૂડ ની આ5આ અભિનેત્રીઓ ની આંખો ની દિવાની છે આખી દુનિયા,જાતે જ જોઈ લો તસવીરો\nબોલિવૂડ ની આ5આ અભિનેત્રીઓ ની આંખો ની દિવાની છે આખી દુનિયા,જાતે જ જોઈ લો તસવીરો\nAdmin September 6, 2020\tબૉલીવુડ Leaveacomment 49 Views\nબોલિવૂડની દુનિયામાં એકથી એક સુંદર અભિનેત્રી છે, જેની સુંદરતાની માત્ર બોલિવૂડ જ નહીં પરંતુ આખી દુનિયા છે,તેમની સુંદરતામાં, કોઈની આંખો માટે દિવાનગી છે, કોઈ તેમના હોઠ માટે ક્રેઝી છે, તમે તો જાણો છો કે બોલિવૂડમાં તમામ કલાકારોએ એક્સપ્રેશન નો જાદુ બતાવવો પડે છે. આજે અમે તમને બોલિવૂડની તે સુંદર અભિનેત્રીઓ વિશે જણાવવા જઈ રહ્યા છીએ, જેમની આંખો જોઈને તમે આખી દુનિયાને ભૂલી જશો.\n1.એશ્વર્યા રાય બચ્ચન.\nદરેક જણ એશ્વર્યા રાય બચ્ચનની સુંદરતાના દિવાના છે, બ્યુટી ક્વિન રહી ચૂકેલી એશ્વર્યા રાય જેટલી સુંદર છે તેનાથી વધારે સુંદર તેની આંખો છે.\nએશ્વર્યાની આંખો બ્લુ ગ્રે ગ્રીનમાં જોવા મળી છે, જે એકદમ સુંદર છે. એશ્વર્યાના ચાહકો તેમની સુંદરતા જ નહીં પણ તેમની આંખો પરથી પણ નજર નથી હટાવી શકતા.\n2.કરીના કપૂર ખાન.\nબોલિવૂડની પ્રખ્યાત સુંદર અભિનેત્રી કરીના કપૂર ખાનના ફેન ફક્ત તમે જ નહીં પરંતુ આખી દુનિયા છે. કરીના કપૂર ખૂબ જ ક્યૂટ તો છે આ ઉપરાંત જો કરીના કપૂરની આંખોની વાત કરે તો તેની લાઇટ બ્રાઉન આંખો કંઈ ઓછી સુંદર નથી.\nદીપિકા પાદુકોણની કાલી કજરારી મોટી આંખોનો જાદુ , આખા બોલિવૂડ અને ઇન્ડસ્ટ્રી પર છવાયેલો છે. તે ખૂબ જ પ્રતિભાશાળી કલાકાર છે, ખૂબ પ્રતિભાશાળી હોવા ઉપરાંત, તે ખૂબ જ સુંદર છે, જેમાં તેની આંખોમાં તેની વિશેષ ભૂમિકા છે, જે દરેકને દિવાના બનાવે છે અને તે તમને હંમેશાં બોક્સ ઓફિસ પર જોવા મળે છે.\nબિપાશા બાસુનું નામ સાંભળીને એક હોટ અને બોલ્ડ અભિનેત્રીનો ચહેરો તમારી નજર સમક્ષ આવી ગયો હશે તમે બધા બિપાશા બાસુની શૈલીથી દિવાના છો. પરંતુ અમે તમને જણાવી દઈએ કે બિપાશા હોટ અને સુંદર હોવા સાથે ખૂબ જ માસૂમ છે. સુંદરતાની સાથે, તેની મોટી આંખો તમને દીવાના બનાવશે.\nકપૂર પરિવારની આ સુંદર અભિનેત્રી 90 ના દાયકાની ખૂબ જ લોકપ્રિય અભિનેત્રી રહી છે, દર્શકો આજે પણ કરિશ્મા કપૂરની સુંદરતા માટે દિવાના છે. તમને જણાવી દઇએ કે લોલો ઉર્ફે કરિશ્મા કપૂરની નિર્દોષ સુંદરતા અને ભૂરી ભૂરી આંખોની ચર્ચા તો આખા બોલીવુડમાં ચર્ચાઈ રહી છે.\nPrevious શુક્ર નું થશે વૃશ્ચિક રાશિમાં પરિવર્તન, આ રાશિઓ પર જોવા મળશે સૌથી સારી અસર,રૂપિયાથી ખચોખચ થઈ જશે તિજોરી…….\nNext રાઇના આ ઉપાયોથી ચમકી જશે નસીબ, દૂર થઇ જશે દુર્ભાગ્ય,એક જ વાર અજમાવો અને જાતે જ જોઈ લો પરિણામ..


ગુજરાતમાં ગરમીનો પ્રકોપ શરુ: ૮ જિલ્લામાં ૪૦થી વધુ તાપમાન | Avadhtimes\nHome ગુજરાત ગુજરાતમાં ગરમીનો પ્રકોપ શરુ: ૮ જિલ્લામાં ૪૦થી વધુ તાપમાન\nગુજરાતમાં ગરમીનો પ્રકોપ શરુ: ૮ જિલ્લામાં ૪૦થી વધુ તાપમાન\nઅમદાવાદમાં પારો ૪૦ ડિગ્રી પહોંચી ગયો\nએપ્રિલની શરુઆત સાથે જ ગુજરાતમાં ગરમીનો પ્રકોપ શરુ થઇ ગયો. શનિવારે ૩ એપ્રિલે સૂર્યદેવ સવારથી જ અકળાઇ ગયા. અમદાવાદ સહિત રાજ્યના ૮ જિલ્લામાં ૪૦ ડિગ્રીથી વધુ તાપમાન નોંધાયું. જ્યારે ૭ જિલ્લામાં ૩૫ ડિગ્રીથી વધુ ગરમી પડવવા માંડતા લોકો સવારથી જ બેહાલ થઇ રહૃાા હતા.\nત્યારે હવામાન વિભાગના જણાવ્યા પ્રમાણે શનિવારે ભૂજ સહિત ૫ જિલ્લામાં પારો ૪૧ ડિગ્રી નોંધાયો. જ્યારે ભુજમાં શુક્રવારે તાપમાન ૪૨.૨ ડીગ્રી સુધી પહોચ્યું હતું. જે ગુજરાતનું સૌથી ગરમ શહેર બન્યું હતું. જ્યારે અમદાવાદ સહિત રાજ્યના ૮ શહેરમાં સરેરાશ મહત્તમ તાપમાનનો પારો ૪૦ ડિગ્રીને પાર થયો છે.\nઆગાહી પ્રમાણે સૌરાષ્ટ્ર અને કચ્છમાં હજી બે દિવસ હીટવેવની આગાહી કરવામાં આવી છે. આ સાથે અમદાવાદમાં પણ બે દિવસ પારો ૪૦ ડિગ્રીની આસપાસ રહેશે તેવું અનુમાન લગાવવામાં આવ્યું છે.\nહવામાન ખાતાના ડેટા મુજબ શનિવારે સવારે ૧૧.૩૦ કલાકે ભૂજમાં મહત્તમ તાપમાન ૪૧ અને લઘુત્તમ ૨૩ ડિગ્રી નોંધાયું હતું. જ્યારે નલિયા ( ૪૧-૧૭),રાજકોટ (૪૧-૨૪), સુરેન્દ્રનગર (૪૧-૨૨), ડિસા (૪૧-૨૦) ડિગ્રી પારો ચઢ્યો હતો. અમદાવાદમાં મહત્તમ તાપમાન ૪૦ અને લઘુત્તમ ૨૦ ડિગ્રી નોંધાયું. ઉપરાંત અમરેલી (૪૦-૨૨) અને કંડલા (૪૦-૧૯) ગરમી નોંધાઇ હતી.\nજ્યારે વડોદરામાં (૩૯-૨૪), વલ્લભ વિદ્યાનગર (૩૯-૨૩), ગાંધઈનગર (૩૮-૧૭), ભાવગનગર (૩૭-૨૨), કેસોદ (૩૬-૨૧) અને મહુવામાં મહત્તમ પારો ૩૫ અને લઘુત્તમ પારો ૨૧ ડિર્ગીએ પહોંચ્યો હતો.\nગુજરાતમાં માર્ચના અંતથી જ ગરમીનો પારો ચઢવા માંડ્યો છે. ઘણા શહેરોમાં ૪૦ ડિગ્રી તાપમાન નોંધાવા લાગ્યું છે. તો કેટલાક જિલ્લામાં પારો ૪૧ ડિગ્રીને પાર પણ પહોંચી ગયો. હવામાન ખાતાના જણાવ્યા મુજબ એપ્રિલના પ્રથમ સપ્તાહમાં રાજ્યમાં ખાસ કરીને સૌરાષ્ટ્ર અને ઉત્તર ગુજરાતમાં ગરમીની વર્તારો જોવા મળી શકે છે.\nહીટવેવને કારણે કચ્છના શહેરી વિસ્તારો ઉપરાંત રણના ગામોમાં ભારે ઉકળાટ અને લૂનો અનુભવ થયો હતો. અનુમાન પ્રમાણે, ૨થી ૩ દિવસ દરમિયાન કચ્છ અને ઉત્તર ગુજરાતના કેટલાક વિસ્તારોમાં ઉષ્ણતામાનનો પારો ૪૦થી ૪૧ ડીગ્રી રહેવાની સંભાવના છે.


દેશમાં અત્યાર સુધીમાં કોરોના વેક્સીનના 16 કરોડથી વધુ ડોઝ આપવામાં આવ્યા ગુજરાતી - Revoi.in\nદિલ્હી : ભારતમાં અત્યાર સુધીમાં કોરોના વેક્સીનના 16 કરોડથી વધુ ડોઝ આપવામાં આવ્યા છે. કેન્દ્રીય આરોગ્ય મંત્રાલયના જણાવ્યા મુજબ વેક્સીનના લગભગ 11.5 લાખ ડોઝ મંગળવારે રાત્રે 8 વાગ્યા સુધીમાં આપવામાં આવ્યા છે. મંત્રાલયે કહ્યું કે મંગળવારે વેક્સીનનો પહેલો ડોઝ 18-24 વર્ષની વય જૂથના 2,29,999 લાભાર્થીઓને આપવામાં આવ્યો હતો. તેમણે કહ્યું કે,12 રાજ્યો અને કેન્દ્રશાસિત પ્રદેશોમાં અત્યાર સુધીમાં 18-44 વર્ષની વય જૂથના 6,62,619 લોકોએ વેક્સીનનો પ્રથમ ડોઝ લઇ લીધો છે.\n➡More than 13 Cr Vaccine doses administered as First Dose.\nમંત્રાલયની મંગળવાર રાત્રે 8 વાગ્યા સુધીની અંતિમ રિપોર્ટ મુજબ દેશમાં અત્યાર સુધીમાં કોવિડ- 19 વેક્સીનના કુલ 16,04,18,105 ડોઝ આપવામાં આવ્યા છે. મંત્રાલય મુજબ, 94,61,633 સ્વાસ્થ્ય કર્મચારીઓને પ્રથમ ડોઝ આપવામાં આવ્યો છે. જ્યારે 63,20,945 સ્વાસ્થ્ય કર્મચારીઓને બીજો ડોઝ આપવામાં આવ્યો છે. આ જ રીતે 1,35,59,294 ફ્રન્ટલાઈન કર્મચારીઓએ વેક્સીનનો પ્રથમ ડોઝ લીધો છે. જ્યારે 73,21,052 એ બીજો ડોઝ લીધો છે.\nઆંકડાઓ મુજબ,45-60 વર્ષની વય જૂથના 5,33,76,589 અને 43,99,995 લોકોએ અનુક્રમે વેક્સીનનો પ્રથમ અને બીજો ડોઝ લીધો છે. તો 60 થી વધારે ઉમરના 5,29,43,090 અને 1,23,72,888 લાભાર્થીઓએ અનુક્રમે વેક્સીનનો પ્રથમ અને બીજો ડોઝ લીધો.\nમાસ્ક નહીં પહેરનારા સામે છેલ્લાં 11 મહિનામાં સરકાર દ્વારા 200 કરોડથી વધુ દંડ વસુલાયો\nવાઈલ્ડ લાઈફ ટૂરિઝમમાં સિંહની સાથે રિંછ અભયારણ્યનો વિકાસ કરાશે


આ છે દેશની મહિલા સિરિયલ કિલર, જેને રૂપિયાની લાલચમાં આવીને માસુમ સ્ત્રીઓની એક પછી એક હત્યા કરી નાખી, કહાની જાણીને જ ફફડી ઉઠશો\nPosted on 11:02 am November 19, 2021 Author Niraj PatelComments Off on આ છે દેશની મહિલા સિરિયલ કિલર, જેને રૂપિયાની લાલચમાં આવીને માસુમ સ્ત્રીઓની એક પછી એક હત્યા કરી નાખી, કહાની જાણીને જ ફફડી ઉઠશો\nભારતની પહેલી મહિલા સિરિયલ કિલર જે આજે પણ લોકો માટે રહસ્ય છે , જાણો અંદરની વાત\nઆજે મોંઘવારીનો સમય છે અને દરેક વ્યક્તિ ઈચ્છે છે કે તે ખુબ જ ધનવાન બને. ઘણા લોકો પૈસા કમાવવા માટે દિવસ રાત મહેનત કરતા હોય છે, તો ઘણા લોકો એવા પણ હોય છે જે ખરાબ રસ્તે જઈ, ખોટા કામો કરી અને રાતો રાત પૈસાવાળા થવાનો પણ વિચાર કરતા હોય છે. પરંતુ ખોટા રસ્તે જવું મુસીબતનું પણ કારણ બને છે અને એક સમય એવો પણ આવે છે કે તેમને પછતાવું પણ પડે છે.\nઆજે અમે તમને એક એવી જ કહાની સંભળાવવાના છીએ જે મહિલા સિરિયલ કિલરની છે. જેને સાબિત કરી આપ્યું કે અપરાધની દુનિયામાં જેન્ડર જોવામાં નથી આવતું. પૈસાવાળા થવાની લાલચમાં તે એક પછી એક એવા ગુન્હા કરતી ગઈ અને આખરે દેશની ભારતની સિરિયલ કિલર પણ બની ગઈ.\nઆ કહાની છે સાઇનાઇડ મલ્લિકાની. જે એક સામાન્ય મહિલાથી અપરાધની દુનિયામાં ચાલી જાય છે. નાની ઉંમરે દરજી સાથે લગ્ન કર્યા પછી, મલ્લિકા સાદું જીવન જીવવા માંગતી હતી, પરંતુ તેણે પોતાના માટે વૈભવી જીવનનું સપનું જોયું. આ સપનાઓને પૂરા કરવાના પ્રયાસમાં તેણે એક એવો રસ્તો પસંદ કર્યો જેની કોઈએ કલ્પના પણ કરી ન હતી.\nઆ મહિલા બાળપણમાં દરજીનું કામ કરતી હતી. લગ્ન બાદ તે ઘરનો ખર્ચો ચલાવવા માટે ઘરોમાં કામ કરવા લાગી. પરંતુ, તે જે ઘરોમાં કામ કરતી હતી તેની જીવનશૈલીથી તે પ્રભાવિત થાય છે. અને તેમના જેવા બનવાનો પ્રયત્ન કરે છે અને તે જ ઘરોમાં ચોરી કરે છે અને તેના શોખ પૂરા કરે છે.\nએક દિવસ તે ચોરી કરતા પકડાઈ જાય છે અને તેને જેલ થઈ જાય છે. જેલમાંથી આવ્યા બાદ તેનો દરજી પતિ તેને ઘરમાંથી કાઢી મૂકે છે. પરંતુ, તે સ્ત્રી તેનું ભાગ્ય બીજી રીતે લખવાનું નક્કી કરે છે. તે એક ચિટ ફંડ કંપની બનાવે છે. ત્યાં પણ તે ખોટમાં જીવે છે, પરંતુ અમીર બનવાનું સપનું છોડતી નથી.\nઅહિયાંથી જ તે ગુન્હાની દુનિયામાં આવી જાય છે અને દેશની પ્રથમ મહિલા સિરિયલ કિલર બની જાય છે. તે મહિલાઓને ભયાનક રીતે સાઇનાઇડ ખવડાવીને મારી નાખે છે. કોઈને તે પ્રસાદમાં ઝેર આપે છે તપ કોઈને ખાવામાં. આ મહિલાનું નામ કેડી કેમ્પમ્મા છે. જેને લોકો સાયનાઈડ મલ્લિકા કહે છે.\nસાઇનાઇડ મલ્લિકા ઉર્ફે કેડી કેમ્પમ્મા કર્ણાટકના કાગગલીપુરાની રહેવાસી હતી. મીડિયા રિપોર્ટ પ્રમાણે મલ્લિકા મંદિરોની આસપાસ માનસિક રીતે અસ્વસ્થ મહિલાઓને શોધતી હતી. અને આ મહિલાઓ અમીર હોવાની સંપૂર્ણ માહિતી એકઠી કરતી હતી જેના બાદ તે પોતે ભગવાનની ભક્ત અને ધાર્મિક મહિલા બનીને મહિલાઓની નજીક આવતી હતી.\nઆ દરમિયાન તે મહિલાઓને એમ કહીને ફસાવતી હતી કે તે પૂજા દ્વારા તેમની દરેક સમસ્યાનું સમાધાન કરશે. અને પછી તે મહિલાઓને પોતાની શિકાર બનાવતી હતો. તેનો પ્રથમ શિકાર 1999માં બેંગ્લોરની બાહરી વિસ્તાર આવેલી 30 વર્ષની મમતા રાજન નામની મહિલા બની હતી.\nતેને પૂજાના નામે ખાવા-પીવામાં સાઈનાઈડ મિક્સ કરીને મમતાને આપ્યું. આનાથી તેણીની હત્યા થઈ અને તેનો કિંમતી સામાન લઈને ભાગી ગઈ. અહીંથી અપરાધની દુનિયામાં આગળ વધનાર તે ફરી અટકી નહીં.\nઆ દરમિયાન વર્ષ 2006માં તે એક મહિલાના ઘરે જઈને કંઈક આવું જ કરતી હતી. તે યોજના મુજબ, મહિલાઓને પૂજામાં ફસાવીને અને તેને ઘરેણાંથી શણગારવાનું કહીને તેને લૂંટવાની પ્રક્રિયામાં કરતી હતી. પરંતુ, મહિલા નસીબદાર હતી અને તે બચી ગઈ. આ કેસમાં કેડીને6મહિનાની જેલ થઈ હતી. જેલમાંથી બહાર આવ્યા બાદ તેણે પોતાનું કામ વધુ ઝડપથી કરવાનું શરૂ કર્યું. તે બાળકો પેદા કરવા, અસ્થમાનો ઇલાજ કરવા અથવા લગ્નજીવનમાં બધું ઠીક કરવા માટે સ્ત્રીઓનો ફસાવતી હતી અને આગામી7વર્ષમાં તેણે7હત્યા અને લૂંટને અંજામ આપ્યો હતો.\nઆ દરમિયાન જ્યારે પોલીસે તમામ મહિલાઓની હત્યાનો કેસ સ્ટડી કરી તો મલ્લિકા સાથે એક પછી એક તાર જોડાતા ગયા. સાઇનાઇડ અને મલ્લિકાનું પરિબળ બધામાં સામાન્ય જોવા મળ્યું. આ પછી પોલીસે તેને શોધવાનું શરૂ કર્યું. 2008માં 45 વર્ષની થઈ ગયેલી મલ્લિકાનો છેલ્લો શિકાર 30 વર્ષનો નાગવેણી હતી. તેની હત્યા કર્યા બાદ જ્યારે તે દાગીના અને પૈસા લઈને ભાગી રહી હતી ત્યારે પોલીસે તેની બસ સ્ટેન્ડ પાસેથી ધરપકડ કરી હતી. તે સમયે તેની પાસે પણ લૂંટ નો સમાન પણ મળી આવ્યો હતો.\nસાઇનાઇડ મલ્લિકાએ ગુનાની દુનિયામાં સાબિત કરી દીધું કે અહીં સ્ત્રી પુરુષ જેવું કઈ નથી હોતું. એક સ્ત્રી પણ સિરિયલ કિલર બની શકે છે. તે ન તો માનસિક રીતે બીમાર હતી કે ન તો મજબૂર. તેને માત્ર અને માત્ર પૈસા કમાવવાની લાલચ હતી અને તેના કારણે તે ગુનાની દુનિયામાં અટ્ટ આગળ વધતી રહી હતી.\nવડોદરા દુષ્કર્મ કેસમાં મોટો ઘટસ્ફોટ : યુવતી સાથે વાત કરનાર ઈમરાનની પોલીસે કરી અટકાયત- જાણો વિગત\nPosted on 2:48 pm November 25, 2021 Author Shah Jina\nહાલમાં સમગ્ર ગુજરાતમાં એક કિસ્સો ઘણો ચર્ચામાં છે અને તે છે વડોદરા ગેંગરેપ. વેક્સિન ગ્રાઉન્ડ ખાતે યુવતિ સાથે થયેલ રેપ કેસમાં અવાર નવાર અનેક ખુલાસાઓ થઇ રહ્યા છે. હાલમાં જ એક સિક્યોરિટી ગાર્ડની ધરપકડ કરવામાં આવી હતી જેનું નામ મહેશ રાઠવા હતુ અને પોલિસે સાયકલની સાથે સાથે તેની અટકાયત કરી હતી ત્યારે હાલ અન્ય એક More..\nPosted on 1:19 pm December 10, 2020 1:35 pm December 10, 2020 Author Niraj Patel\nપ્રધાનમંત્રી નરેન્દ્ર મોદી દ્વારા આજે નવા સંસદ ભવનનો શિલાન્યાસ કરવામાં આવશે. આ શિલાન્યાસ કાર્યક્રમ આજે બપોરે 12:55 કલાકે શરૂ કરવામાં આવશે. પ્રધાનમંત્રી મોદી ભુમી પૂજન અને શિલાન્યાસ બપોરે 1 વાગે કરશે. ત્યારબાદ બપોરે દોઢ કલાકે સર્વધર્મ પ્રાર્થના કરવામાં આવશે અને ત્યારબાદ બપોરે બે વાગે પ્રધાનમંત્રી સમરંભને સંબોધિત કરશે. આ પ્રસંગે લોક સભા અધ્યક્ષ ઓમ બિરલા પણ More..\nPosted on 11:43 am February 25, 2020 Author Niraj Patel\nગઈકાલથી ભારતના પ્રવાસે આવેલા અમેરિકાના રાષ્ટ્રપતિ ડોનાલ્ડ ટ્રમ્પ ખુબ જ ચર્ચામાં રહેલા જોવા મળે છે, ટ્રમ્પ સાથે તેમની પત્ની મેલાનિયા અને દીકરી ઇવાંકા અને તેનો પતિ પણ તેમની સાથે જ ભારત આવ્યા છે. ગઈકાલે અમદાવાદના એરપોર્ટ ઉપર તેમનું ભવ્ય સ્વાગત કરવામાં આવ્યું હતું, ત્યારબાદ તેમને ગાંધી આશ્રમની મુલાકાત લીધી અને પછી દુનિયાના સૌથી મોટા ક્રિકેટ More..\nફિલ્મ “કલ હો ના હો”ના આ સીનમાં પકડાઈ ગઈ મોટી ભૂલ, શું તમે પણ નોટિસ નથી કરી ? મૂર્ખ બનાવી દીધા એવું ફેન્સ પોકારી ઉઠ્યા\nજયારે સૈફની દીકરીને ભિખારણ સમજીને આપવા લાગ્યા પૈસા, ખુદ સારા અલી ખાને જણાવ્યું કારણ\nનેહા કક્ક્ડ અને સારા અલી ખાન સહીત આ 14 બૉલીવુડ સિતારાઓએ આપી રક્ષાબંધનની શુભકામનાઓ…\nOreo બિસ્કિટમાંથી બનાવો સુપર ટેસ્ટી કેક, નોંધી લો સ્ટેપ બાય સ્ટેપ રેસિપી\n10:30 am June 13, 2019 Rachita Vidhata Comments Off on Oreo બિસ્કિટમાંથી બનાવો સુપર ટેસ્ટી કેક, નોંધી લો સ્ટેપ બાય સ્ટેપ રેસિપી


સંજય વોરાના લેખો: ૧૩/૦૪/૧૧ ફુકુશિમાનું અણુસંકટ ચેર્નોબિલની દુર્ઘટનાના સ્તરે પહોંચી ગયું છે\n૧૩/૦૪/૧૧ ફુકુશિમાનું અણુસંકટ ચેર્નોબિલની દુર્ઘટનાના સ્તરે પહોંચી ગયું છે\nરશિયામાં ચેર્બોબિલની દુર્ઘટના પછીનાં ૨૫ વર્ષમાં રેડિયેશનને કારણે કેન્સર થવાથી ઓછામાં ઓછા ૭૦,૦૦૦ લોકોનાં મોત થયાં છે\nજાપાનમાં ભૂકંપ અને સુનામી આવ્યાના બરાબર એક મહિના પછી જાપાનના સત્તાવાળાઓએ જાહેર કર્યું છે કે હવે કુકુશિમાના અણુ ઉર્જા મથકમાં થયેલા ધડાકાઓની તીવ્રતા રશિયાના યુક્રેન પ્રાંતમાં ઈ.સ. ૧૯૮૬ની સાલમાં થયેલી ચેર્નોબિલ દુર્ઘટના જેટલી થઈ ગઈ છે. અણુદુર્ઘટનાની ગંભીરતા માટે આંતરરાષ્ટ્રીય સ્તરે એકથી સાતનો આંક વાપરવામાં આવે છે. આ આંક ઉપર ચેર્નોબીલની ગંભીરતા સાત જેટલી આંકવામાં આવી હતી, જ્યારે અમેરિકાના થ્રી માઈલ આઈલેન્ડના અણુ ઊર્જા મથકમાં થયેલી દુર્ઘટનાની તીવ્રતા પાંચની ગણવામાં આવી હતી. જાપાનના કુકુશિમા પ્લાન્ટમાંથી રેડિયેશનનું ગળતર થવાની શરૃઆત થઈ ત્યારે જાપાનના સત્તાવાળાઓ દ્વારા આ દુર્ઘટનાને ચારનો આંક આપવામાં આવ્યો હતો. ત્યાર બાદ આ પ્લાન્ટમાં ધડાકાઓ થયા ત્યારે તેની તીવ્રતા વધારીને પાંચની આંકવામાં આવી હતી. હવે જ્યારે જાપાનના સત્તાવાળાઓ દ્વારા આ તીવ્રતા વધારીને સાતની કરવામાં આવી છે ત્યારે ખરેખર કુકુશિમાના પ્લાન્ટમાં શું ચાલી રહ્યું છે અને તેની માનવજાત ઉપર કેવી હાનિકારક અસર થશે એ બાબતમાં જગતવ્યાપી ચિંતા પેદા થઈ રહી છે.\nભૂકંપ અને સુનામીના એક મહિના પછી કુકુશિમા પ્લાન્ટમાંથી થયેલી દુર્ઘટના હજી કાબુમાં આવી નથી. આ પ્લાન્ટનું સંચાલન કરતી કંપની ટેપકો અંદર શું બની રહ્યું છે એ બાબતમાં જેટલી વાતો જાહેર કરે છે, તેના કરતાં વધુ વાતો છૂપાવે છે. જાપાનની ઇન્ડસ્ટ્રી એન્ડ ન્યુક્લિઅર સેફટી એજન્સીએ ૧૧મી એપ્રિલે જાહેર કર્યું છે કે કુકુશિમા પ્લાન્ટમાંથી પ્રતિકલાકે ૧૦,૦૦૦ ટેરાબેકવેરેલ જેટલું રેડિયેશન બહાર આવી રહ્યું છે. ઈ.સ. ૧૯૮૬માં ચેર્નોબિલની દુર્ઘટના થઈ ત્યારે એટમિક પાવર પ્લાન્ટનું મુખ્ય રિએકટર જ તૂટી ગયું હતું અને તેમાંથી લાખો ટેરાબેકવેરેલ રેડિયેશન હવામાં ભળી ગયું હતું. જોકે જાપાનની ઇન્ડસ્ટ્રી એન્ડ ન્યુક્લિઅર સેફટી એજન્સી આપણને કહે છે કે કુકુશિમાના પ્લાન્ટમાંથી હજી ચેર્નોબિલની સરખામણીએ ૧૦ ટકા જેટલું જ રેડિયેશન બહાર આવી રહ્યું છે. જો કુકુશિમાની માત્ર કૂલિંગ સિસ્ટમમાં જ ગરબડ હોય તો આટલું બધું રેડિયેશન બહાર આવે એ સંભવિત નથી. તેનો અર્થ કદાચ એવો થઈ શકે કે અત્યારે જે રેડિયેશન બહાર આવી રહ્યું છે તે મુખ્ય રિએકટરમાંથી જ બહાર આવી રહ્યું છે, જે વાતનો ફોડ પાડવા જાપાનની સરકાર તૈયાર નથી.\nજાપાનના સત્તાવાળાઓએ કુકુશિમાની દુર્ઘટનાની તીવ્રતા વધારીને સાત કરવા માટે એવું કારણ આપ્યું છે કે તેમાંથી બહાર આવતું રેડિયેશન હવે પીવાનાં પાણીમાં, શાકભાજીમાં, દૂધમાં, માછલીઓમાં, હવામાં અને દરિયાનાં પાણીમાં પણ પ્રસરી રહ્યું છે. જાપાનની સરકારે અગાઉ કુકુશિમા પ્લાન્ટની ૨૦ કિલોમીટરની ત્રિજયામાં રહેતા બે લાખ લોકોને પોતાનાં ઘરો ખાલી કરાવીને સલામત સ્થળે ચાલ્યા જવાનો આદેશ આપ્યો હતો. આ લોકોને હજી સારી રીતે વસાવવામાં સરકારને સફળતા મળી નથી. આ લોકો નિર્વાસિત છાવણીઓમાં નર્કની યાતના ભોગવી રહ્યા છે. હવે જાપાનની સરકારે ૨૦ને બદલે ૩૦ કિલોમીટરની ત્રિજયામાં રહેતા લોકોને પોતાનાં ઘરો છોડીને ચાલ્યા જવાની તાકીદ કરી છે. આ વિસ્તારમાં રહેતા લોકોને એક મહિનામાં તેમનાં ઘરો ખાલી કરવાનો આદેશ આપવામાં આવ્યો છે.\nજો જાપાન જેવો આધુનિક અને પ્રગતિશીલ દેશ પણ કુકુશિમા એટમિક પાવર પ્લાન્ટમાં પેદા થયેલી કટોકટીને નાથી ન શકતો હોય તો ભારતમાં આ પ્રકારની દુર્ઘટના થાય તો હજારો લોકો મૃત્યુનાં મુખમાં ધકેલાઈ જાય તેમ છે. કોઈ પણ એટમિક પાવર પ્લાન્ટમાં કામ કરતા કર્મચારીઓ વર્ષે ૩૦ મિલિસિવેરેટ રેડિયેશનના સંપર્કમાં આવે ત્યાં સુધી તેમને વાંધો આવતો નથી. અત્યારે કુકુશિમા પ્લાન્ટમાં રેડિયેશનનું સ્તર કલાકના ૧,૦૦૦ મિલિસિવેરેટ ઉપર પહોંચી ગયું છે. આટલાં રેડિયેશન વચ્ચે પણ આ પ્લાન્ટમાં કામ કરતા ૫૦ કર્મચારીઓ પોતાની ફરજ બજાવી રહ્યા છે. હમણા ટેપકો કંપનીએ જાહેરાત કરી છે કે તેમાંના બે કર્મચારીઓનાં મોત થયાં છે અને ત્રણની હાલત ગંભીર છે. આ તમામ કર્મચારીઓ દાઝી જવાના કારણે થયેલી ઈજાઓનો ભોગ બન્યા છે. તેથી પણ વધુ ગંભીર બાબત એ છે કે અમેરિકાના પશ્ચિમ દરિયાકિનારે, યુરોપમાં અને દક્ષિણ-પૂર્વ એશિયામાં પણ આ રેડિયેશન દરિયાના પાણી વાટે ફેલાઈ રહ્યું છે. આ રીતે પ્રસરી રહેલા રેડિયેશનને કારણે ભવિષ્યમાં હજારો લોકોનાં મોત થવાની સંભાવના છે.\nચેર્નોબિલમાં જે દુર્ઘટના થઈ ત્યારે માત્ર ૩૨ લોકોના જીવ ગયા હતા, જેમાંના મોટા ભાગના આગ બૂઝાવવા આવેલા બંબાવાળાઓ હતા. પરંતુ આ દુર્ઘટનામાં ૨૫ વર્ષમાં રેડિયેશનની અસર પામેલા આશરે ૭૦,૦૦૦ લોકોનાં મોત થયાં છે. તેમાંના મોટા ભાગના લોકો ચામડીના કેન્સરને કારણે મર્યા છે. આજે પણ ચેર્નોબિલના રેડિયેશનનો ભોગ બનેલી સ્ત્રીઓને મૃત અથવા જન્મથી જ ખોડખાંપણ ધરાવતાં બાળકો અવતરે છે. તેનું કારણ એ છે કે રેડિયેશનની વિઘાતક અસરો તરત દ્રષ્ટિગોચર નથી થતી પણ સમય જતાં દેખાય છે. કુકુશિમા પ્લાન્ટમાંથી જે રેડિયોએક્ટિવ પદાર્થોનું ગળતર થયું છે તેની અસરો પણ ભવિષ્યમાં જોવા મળશે.\nકુકુશિમાના પ્લાન્ટમાં જે રેડિયોએક્ટિવ પદાર્થો છે તેનો જથ્થો હિરોશીમા ઉપર ફેંકવામાં આવેલા અણુબોમ્બની સરખામણીએ ૪૮,૦૦૦ ગણો છે. ચેર્નોબિલમાં જેટલો રેડિયોએક્ટિવ પદાર્થ હતો તેના કરતાં ૪૦૦ ગણો રેડિયોએક્ટિવ પદાર્થ કુકુશિમામાં છે. આ કારણે કુકુશિમામાં રહેલું ૧૦ ટકા રેડિયોએક્ટિવ સેસિયમ-૧૩૭ હવામાં ભળી જાય તો તેની અસર ચેર્નોબિલ કરતાં ચાર ગણી થઈ જાય તેમ છે. અત્યારના અંદાજ મુજબ કુકુશિમાંથી ચેર્નોબિલની સરખામણીએ ૨૦ ટકા જેટલું રેડિયોએક્ટિવ આયોડન-૧૩૧ અને ૧૦ ટકા જેટલું સેસિટમ-૧૩૭ હવામાં ભળી રહ્યું છે. આ રેડિયેશનનું ગળતર કયારે બંધ થશે તે કોઈ કહી શકે તેમ નથી.\nજાપાનમાં જે દુર્ઘટના થઈ તેના પાયામાં ભૂકંપ અને સુનામી નહોતા પણ રિએક્ટરની ખામી ભરેલી ડિઝાઈન હતી. આ રિએક્ટરમાં વીજળી જાય તો રિએકટરને ઠંડાં પાડવા માટે ડિઝલના જનરેટરો ગોઠવવામાં આવ્યાં હતાં. આ જનરેટરો પૂરને કારણે બંધ થઈ ગયા હતા. આ રિએક્ટરોમાં જે પાણીની ટાંકી બનાવવામાં આવી હતી તે રિએક્ટરથી નીચેના લેવલે બનાવવામાં આવી હતી. આ કારણે પાણી ઉપર ચડાવવા તેનું પમ્પિંગ કરવું જરૃરી હોય છે. આધુનિક કાળમાં બનતાં રિએક્ટરોમાં પાણીની ટાંકીઓ રિએક્ટરો કરતાં ઊંચી સપાટીએ બનાવવામાં આવે છે, જેને કારણે ગુરૃત્વાકર્ષણ બળથી પાણી છાંટી શકાય છે.\nકુકુશિમાના રિએક્ટરમાં વપરાયેલાં બળતણની સુરક્ષા માટે સિમેન્ટનાં મકાનો બાંધવામાં આવ્યાં નહોતાં. આ કારણે વપરાયેલાં બળતણમાં રહેલો રેડિયોએક્ટિવ પદાર્થ ઝડપથી દરિયાના પાણીમાં વહી ગયો હતો. મુંબઈની નજીક જે તારાપુરનું રિએક્ટર બનાવવામાં આવ્યું છે તેની ડિઝાઈનમાં પણ આ બધી ખામીઓ છે. આપણી સરકારે એવું માનીને જ આ રિએક્ટરો બનાવ્યાં છે કે ભારતમાં ભૂકંપ અને સુનામી આવવાનાં જ નથી. પરંતુ કુદરતની લીલા અકળ હોય છે. ન કરે નારાયણ અને ભારતમાં સુનામી આવ્યું તો દરિયાકાંઠે બનાવેલાં એટમિક રિએક્ટરો આપણા મોતનો સામાન બની જાય તેવાં છે.\nજાપાનના કુકુશિમા પ્લાન્ટમાં જે કટોકટી પેદા થઈ હતી તેનો હજી અંત આવ્યો નથી. કુકુશિમામાં કુલ છ રિએકટરો હતાં. તેમાંના ત્રણમાં આંશિક મેલ્ટડાઉન જોવા મળ્યું છે. તેમાં પણ એક નંબરના રિએક્ટરમાં ૭૦ ટકા અને બે નંબરના રિએક્ટરમાં ૩૩ ટકા મેલ્ટડાઉન થયું છે. અર્થાત્ આ રિએક્ટરોનો આટલો ભાગ પીગળી ગયો છે અને તેમાંથી રેડિયેશન બહાર આવી રહ્યું છે. આ કારણે જ જાપાનના સત્તાવાળાઓને આ કટોકટી સાતની તીવ્રતાની હોવાની જાહેરાત કરવી પડી છે. કુકુશિમાના છ પૈકી ચાર રિએક્ટરો દરિયાનાં ખારાં પાણીના પમ્પિંગના કારણે તદ્દન નકામાં થઈ ગયાં છે. આ રિએક્ટરો હવે ભંગારમાં કાઢવા પડશે. પરંતુ એટમિક રિએક્ટરને ભંગારમાં કાઢવાનું કામ જરાય આસાન નથી. તેમાં રહેલા રેડિયોએક્ટિવ પદાર્થને સંપૂર્ણપણે નિષ્ક્રિય થતાં હજારો વર્ષ લાગે છે. ત્યાં સુધી તેને કોઈ વેરાન સ્થળે જમીનમાં દાટી રાખવો પડે છે. આ પદાર્થ ભૂગર્ભજળને પ્રદૂષિત કરે તેવો ભય પણ રહે છે. આ દરમિયાન જો આ પ્રદેશમાં ભૂકંપ આવ્યો અને રેડિયોએક્ટિવ પદાર્થ જમીનમાંથી બહાર આવી જાય તો તે વિનાશ વેરી શકે છે. આપણી સરકારો દ્વારા જ્યારે અણુ ઉર્જા મથકો ઊભાં કરવામાં આવે છે ત્યારે ભવિષ્યમાં તેનું વિસર્જન કરવાની કોઈ યોજના તૈયાર કરવામાં આવતી નથી.\nટેપકો કંપની હવે કુકુશિમાનાં નકામાં બની ગયેલાં ચાર રિએક્ટરો ઉપર આકાશમાંથી સિમેન્ટ કોંક્રિટનો વરસાદ કરીને તેની જીવતી કબર બનાવવાની યોજના તૈયાર કરી રહી છે. આ રીતને કબર બનતાં બીજાં ૨૦ વર્ષ લાગશે. ત્યાં સુધી અણુભઠ્ઠીમાં રહેલાં બળતણને ઠંડું પાડતાં રહેવું પડશે.\nત્યાર બાદ જો પ્લાન્ટમાં ધડાકો થાય તો કોંક્રિટની કબરમાં ગાબડાં પડે અને રેડિયેશન બહાર આવે તેવું બની શકે છે. અત્યારે જાપાનમાં કુકુશિમા પ્લાન્ટની આજુબાજુના દરિયામાં રેડિયેશનનું જે સ્તર છે તે માન્ય સ્તરના દસ લાખ ગણું વધુ છે. કલ્પના કરો કે તારાપુર પ્લાન્ટમાં કોઈ દુર્ઘટના થાય અને તેનું રેડિયેશન મુંબઈના દરિયામાં ફેલાઈ જાય તો મુંબઈગરાઓની શી હાલત થાય ? જો આપણી સરકાર પાસે આ બધી કટોકટીઓને પહોંચી વળવાની યંત્રણા ન હોય તો કમ સે કમ નવાં અણુ ઉર્જા મથકો બાંધવાનું તો બંધ કરવું જોઈએ.\nPosted by sanjay at 8:23 AM


farm laws: Farm Laws: સરકારની ખેડૂતોને સ્પષ્ટ વાત, આનાથી વધારે સારું કંઈ કરી શકાય તેમ નથી - farm laws: 11th round of meeting farmers unions and government ended without conclusion | I am Gujarat\nfarm laws: 11th round of meeting farmers unions and government ended without conclusion\nFarm Laws: સરકારની ખેડૂતોને સ્પષ્ટ વાત, આનાથી વધારે સારું કંઈ કરી શકાય તેમ નથી\nVipul Patel | Agencies | Updated: 22 Jan 2021, 06:54:00 PM\nખેડૂત સંગઠનો અને કેન્દ્ર સરકાર વચ્ચે કૃષિ કાયદાઓને લઈને શુક્રવારે ચાલી રહેલી 11મા તબક્કાની બેઠકમાં પણ કોઈ પરિણામ ન નીકળ્યું.\nનવી દિલ્હી: કૃષિ કાયદાને લઈને ખેડૂતો સંગઠનો અને કેન્દ્ર સરકાર વચ્ચે શુક્રવારે 11મા તબક્કાની બેઠક મળી. જણાવાઈ રહ્યું છે કે, આ બેઠકમાં કોઈ પરિણામ ન નીકળ્યું. ખેડૂત નેતાઓ મુજબ, આગામી બેઠક માટે સરકાર તરફથી કોઈ તારીખ નક્કી કરાઈ નથી. આજની બેઠકમાં સરકારે યુનિયનોને અપાયેલા બધા સભવિત વિકલ્પો વિશે જણાવ્યું અને કહ્યું કે, તેમણે કાયદાને સ્થગિત કરવાના પ્રસ્તાવ પર આંતરિક ચર્ચા કરવી જોઈએ.\nખેડૂત યુનિયનોએ આ બેઠકમાં પણ સરકારે કહ્યું કે, તે ઈચ્છે છે કે, ત્રણેય વિવાદાસ્પદ કૃષિ કાયદાને સંપૂર્ણ રીતે રદ કરવામાં આવે. બેઠક પછી ખેડૂત નેતા રાકેશ ટિકેતે કહ્યું કે, 'સરકાર તરફથી કહેવાયું કે, 1.5 વર્ષને બદલે2વર્ષ સુધી કૃષિ કાયદાને સ્થગિત કરી ચર્ચા કરી શકાય છે. તેમણે કહ્યું કે, જો આ પ્રસ્તાવ પર ખેડૂતો તૈયાર છે તો આવતીકાલે ફરી વાત કરી શકાય છે, કોઈ અન્ય પ્રસ્તાવ સરકારે નથી આપ્યો.' રાકેશ ટિકેત કહ્યું કે, 26 નવેમ્બરે પ્રસ્તાવિત ટ્રેક્ટર રેલી પહેલાની જેમ જ આયોજિત કરાશે.\nખેડૂત સંગઠનો આજની બેઠકમાં કેન્દ્ર સરકારના વલણથી નારાજ જણાયા. કિસાન મજદૂર સંઘર્ષ કમિટીના નેતા એસએસ પંઢેરે કહ્યું કે, 'મંત્રીએ અમને સાડા ત્રણ કલાક સુધી રાહ જોવડાવી. જ્યારે તેઓ આવ્યા તો તેમણે અમને સરકારના પ્રસ્તાવો પર વિચાર કરવા માટે કહ્યું અને કહ્યું કે, બેઠકોની પ્રક્રિયા પૂરી કરી રહ્યા છીએ. આંદોલન શાંતિપૂર્ણ રીતે ચાલુ રહેશે.'\nકેન્દ્ર સરકારે જોકે ખેડૂત નેતાઓને 12-18 મહિના સુધી આ કાયદાના અમલને સ્થગિત રાખવા સંબંધી તેમના પ્રસ્તાવ પર ફેર વિચારણા કરવા માટે કહ્યું. લગભગ બે મહિનાથી ચાલી રહેલા ગતિરોધનો અંત લાવવા માટે બંને પક્ષો વચ્ચે આજે 11મા તબક્કાની વાતચીત થઈ. ગત બુધવારે થયેલી વાતચીતમાં સરકારે ત્રણ કૃષિ કાયદાને અમલને સ્થગિત રાખવા અને સમાધાન કાઢવા માટે એક સંયુક્ત સમિતિ બનાવવાની દરખાસ્ત મૂકી હતી.\nજોકે, ગુરુવારે વિચાર-વિમર્શ પછી ખેડૂત યુનિયનોએ આ દરખાસ્તને ફગાવી દેવાનો નિર્ણય કર્યો અને આ કાયદાને રદ કરવા અને એમએસપીની કાયદાકીય ગેરંટી આપવાની પોતાની બે મુખ્ય માંગો પર વળગેલા રહ્યા. ખેડૂત નેતા દર્શન પાલે વાતચીતના પહેલા સત્ર પછી કહ્યું કે, 'અમે સરકારને કહ્યું કે, અમે કાયદાને રદ કરવા ઉપરાંત કોઈ અન્ય બીજી વાત માટે સંમત નહીં થઈએ. પરંતુ, મંત્રીએ અમને અલગથી ચર્ચા કરવા અને મામલા પર ફરીથી વિચાર કરી નિર્ણય જણાવવા કહ્યું.'\nખેડૂત યુનિયન (બીકેયુ)ના નેતા રાકેશ ટિકેતે કહ્યું કે, 'અમે અમારી સ્થિતિ સરકારને સ્પષ્ટ રીતે જણાવી દીધી કે, અમે કાયદાને રદ કરવા ઈચ્છીએ છીએ, નહીં કે સ્થગિત કરવા. મંત્રી (નરેન્દ્રસિંહ તોમર)એ અમને પોતાન નિર્ણય પર ફેર વિચારણા કરવા કહ્યું.'\nસિયાચીનમાં 'સ્નો બ્લાઈન્ડનેસ' થતાં એરફોર્સની નોકરી છોડી, હવે ભટકતું જીવન ગાળે છે આ જવાન આર્ટિકલ શો\nfarmers unions farmers protest Farmers agitation farm laws Central Government\nWeb Title : farm laws: 11th round of meeting farmers unions and government ended without conclusion


"ડાન્સ દીવાને-3"ના હોસ્ટ રાઘલ જુયાલ કોરોના પોઝિટિવ\nમુંબઈ: ડાન્સ દીવાના3હોસ્ટ રાઘવ જુઆલને કોરોનાથી ચેપ લાગ્યો છે. આ અંગે તેમણે એક પોસ્ટમાં માહિતી આપી છે. આ પહેલા, શોના જજ ધર્મેશ અને ક્રૂના 18 સભ્યો પણ કોરોના થઈ ગયા. ધર્મેશ કોવિડ પોઝિટિવ બન્યા પછી તેની જગ્યાએ કોરીયોગ્રાફર પુનિત પાઠક આવ્યા હતા. તેમના સિવાય માધુરી દીક્ષિત અને તુષાર કાલિયા પણ ન્યાયાધીશ છે.\nરાજુલામાં રેલ્‍વેની જમીન પ્રશ્ને ચાલતાં ધારાસભ્‍યના આંદોલનને રાજકોટ કોંગ્રેસનું સમર્થન access_time 3:40 pm IST\nખાણ ખનીજના કોન્ટ્રાકટર વિરૂદ્ધ ૬૧ લાખના ચેક રીર્ટનની ફરિયાદ access_time 3:39 pm IST\nપહેલી મેથી હોસ્પિટલ કે વેક્સિન સેન્ટર પરથી રસી મળી શકશે access_time 12:00 am IST


Demand for antifungal injections for the treatment of black fungus | બ્લેક ફંગસની સારવાર માટે એન્ટીફંગલ ઈન્જેકશનની માગ - Divya Bhaskar\nDemand For Antifungal Injections For The Treatment Of Black Fungus\nમાંગણી:બ્લેક ફંગસની સારવાર માટે એન્ટીફંગલ ઈન્જેકશનની માગ\nસમિતિના માધ્યમથી ખાનગી - સરકારી હોસ્પિટલોને ઈંજેકશનનું વિતરણ\nમ્યુકરમાઈકોસિસના દર્દીઓ દિવસે દિવસે વધી રહી છે. આ રોગ માટે એન્ટિફંગલ તરીકે આપવા પડતા એમ્પોટેરેસિન-બી ઈંજેક્શનની માગ પણ મોટા પ્રમાણમાં વધી છે. મુંબઈમાં મ્યુકરમાઈકોસિસના લગભગ 400 દર્દીઓ અત્યારે છે. આ દર્દીઓને જરૂરિયાત અનુસાર ઉપલબ્ધ એમ્પોટેરેસિન-બી ઈંજેક્શનનો પુરવઠો કરવા માટે મુંબઈ મહાપાલિકાએ કેઈએમ હોસ્પિટલના ડીન ડો. હેમંત દેશમુખની અધ્યક્ષતા હેઠળ સમિતિની સ્થાપના કરી છે.\nઆ સમિતિના માધ્યમથી ખાનગી અને સરકારી હોસ્પિટલોને ઈંજેકશનનું વિતરણ કરવામાં આવે છે. મ્યુકરમાઈકોસિસના દર્દીઓની સંખ્યા દિવસે દિવસે વધી રહી છે. એન્ટિફંગલ તરીકે આપવા પડતા એમ્પોટેરેસિન-બી ઈંજેક્શનની માગ મોટા પ્રમાણમાં વધી છે. પણ એની સરખામણીએ ઉપલબ્ધતા ન હોવાથી આ ઈંજેક્શનના કાળાબજાર ન થાય એ માટે વિતરણની જવાબદારી મહાપાલિકાએ આ સમિતિને સોંપી છે.\nયોગ્ય દર્દીઓને અને સરખા ભાગે ઈંજેક્શનનો પુરવઠો કરવા આ સમિતિ છે. એના માટે નોડલ અધિકારી નિયુક્ત કર્યો છે. મ્યુકરમાઈકોસિસના દરેક દર્દીને લાઈપોઝલ એમ્પોટેરેસિન-બી આપવાની જરૂર હોય છે એવું નથી. યુવા વર્ગના દર્દીઓને એના વિકલ્પ તરીકે બીજા એમ્પોટેરેસિન આપવામાં આવે તો પણ ચાલે. મહાપાલિકાએ ડેશબોર્ડ તૈયાર કર્યું છે. જેમ જેમ દર્દીઓનું નિદાન થાય તેમ તેમ એની માહિતી નોંધી અપડેટ કરવામાં આવે છે.\nખાતરી કરીને વિતરણ\nસ્ટોક ઓછો હોવાથી હોસ્પિટલોમાં રોગની તીવ્રતા અનુસાર વધુ જરૂર કયા દર્દીને છે એ પણ ચકાસવામાં આવે છે અને પછી વિતરણ કરવામાં આવે છે. અત્યારે મુંબઈમાં લગભગ 400 દર્દીઓ છે. દરેકને રોજના6પ્રમાણ 2400 ઈંજેક્શનની જરૂર છે. પણ ઘણી વખત બધાને આપવું પડતું નથી. જેમ જેમ ઈંજેક્શન ઉપલબ્ધ થાય તેમ તેમ વિતરણ કરવામાં આવે છે. જૂનના પ્રથમ અઠવાડિયામાં વધુ ઈંજેક્શન ઉપલબ્ધ થશે એમ ડો. દેશમુખે જણાવ્યું હતું.


પીએમ પદ માટે રાહુલ નહીં પવાર છે શિંદેની પહેલી પસંદ | sushilkumar shinde backs sharad pawar for pm post - Gujarati Oneindia\n| Published: Saturday, January 11, 2014, 17:16 [IST]\nપૂણે, 11 જાન્યુઆરીઃ લોકસભા ચૂંટણીને ધ્યાનમાં રાખીને કોંગ્રેસ ઉપાધ્યક્ષ રાહુલ ગાંધીને પીએમ પદના ઉમેદવાર બનાવવાને લઇને હવે કોંગ્રેસીઓના અભિપ્રાય બદલાઇ રહ્યાં છે. જે કોંગ્રેસ નેતા અત્યારસુધી રાહુલ ગાંધીના નામની માળા જપતા હતા તે હવે રાહુલના વિકલ્પ તરફ ઇશારાઓ કરી રહ્યાં છે. રાહુલને પીએમ પદના ઉમેદવાર બનાવવાને લઇને સુશીલ કુમાર શિંદેએ પણ પોતાનો અભિપ્રાય બદલી લીધો છે. તેને રાહુલની ઘટી રહેલી લોકપ્રિયતાના રૂપમાં જોવામાં આવી રહ્યું છે.\nકેન્દ્રીય ગૃહ મંત્રી અને કોંગ્રેસના વરિષ્ઠ નેતા સુશીલ કુમાર શિંદેએ પ્રધાનમંત્રીના રૂપમાં કેન્દ્રીય કૃષિ મંત્રી અને એનસીપી સુપ્રીમો શરદ પવારની પેરવી કરી છે. તેમની વાત માનીએ તો તેઓને રાહુલ ગાંધી નહીં પરંતુ શરદ પવાર પીએમ બને તેમા ખુશી થશે.\nશિંદે અનુસાર પવાર જો વડાપ્રધાન બને છે તો તેમને ઘણી ખુશી થશે. સુશીલ કુમાર શિંદે અનુસાર રાજકારણમાં તેમને લાવનારા અન્ય કોઇ નહીં પરંતુ શરદ પવાર છે. શિંદેએ કહ્યું કે, 1991-92થી જ શરદ પવાર વડાપ્રધાન પદની દોડમાં છે, પરંતુ દિલ્હીના રાજકારણના કારણે તે વડાપ્રધાન બની શક્યા નહીં.\nશિંદે અનુસાર પવાર રાષ્ટ્રીય સ્તરના મોટા નેતા છે, પરંતુ રાજકારણના કારણે તેઓ મહારાષ્ટ્ર સુધી જ સીમિત રહ્યા. રાહુલને છોડીને પવારની પેરવી કરનાર શિંદેના આ નિવેદને ભાજપને હુમલો કરવાની તક આપી દીધી છે. ભાજપ પ્રવક્તા પ્રકાશ જાવડેકર અનુસાર આખરે કોંગ્રેસ માની લીધું કે રાહુલ પીએમ બની શકતા નથી. તેથી હવે તેમના સૂર બદલાઇ રહ્યાં છે.\nsushil kumar shinde sharad pawar prime minister rahul gandhi સુશીલ કુમાર શિંદે શરદ પવાર વડાપ્રધાન રાહુલ ગાંધી\nJust days before the Congress is likely to name party vice president Rahul Gandhi as the prime ministerial candidate, Home Minister Sushilkumar Shinde backed NCP leader Sharad Pawar to the PM post.\nStory first published: Saturday, January 11, 2014, 17:16 [IST]


લ્યો, આ ચીંધી આંગળી : આ પણ એક ઉમાશંકર ! – વેબગુર્જરી\nલ્યો, આ ચીંધી આંગળી : આ પણ એક ઉમાશંકર !\nby Ashok Vaishnav • July 10, 2017\nખાસ સૂચના :\nઆપણાં સગાસંબંધીઓ તેમ જ મારી પ્રજાની ભૂલો મને દેખાઈ આવી હોય અગર સાંભળ્યા પ્રમાણે આ બુકમાં લખી છે તેથી તેમની ભૂલોનું વેર લેવું નહીં, પણ ‘ક્ષમા વીરસ્ય ભૂષણમ !’ ક્ષમા આપી તેમના ઉપરથી વ્યવહારમાં બોધપાઠ લેવા માટે જ મેં લખ્યું છે. દોષગ્રાહી ન થતાં ગુણગ્રાહી બનવું.\nલિ. શુભેચ્છક ગિરજાશંકર કલ્યાણજી રાજ્યગુરુના આશિષ\nસાડી બેતાલીસ વરસ ઉપર એ વખતે ચોપન વરસના અને ત્રણ દીકરા, બે દીકરીઓના બનેલા વસ્તારી કુટુંબના વડા એવા સૌરાષ્ટ્રના ગારિયાધારના ગિરજાશંકર શુક્લને સોલો ચડ્યો કે લાવ, સૌ સ્વજનની “ચારિત્ર્યબુક” લખીએ, અને એમાં સૌના ગુણાવગુણ લખીએ, જેથી કરીને ભાવિ “પ્રજા” એટલે કે સંતાનોને એમાંથી બોધપાઠ મળે.\n“મારા બાપા માસ્તર હતા.” ઉમાશંકર રાજ્યગુરુ બોલ્યા : “એટલે એમને બોધપાઠ આપવાના વિચારો સતત આવ્યા કરતા. એના પરિણામે આ ચારિત્ર્યબુક.”\nઆમ બોલનારા ઉમાશંકર ગિરજાશંકર રાજ્યગુરુ પણ ત્યારે સિત્તેરના. છતાં કથ્થઈ રંગના સફારી સૂટમાં સજ્જ થઈને ગિરનાર સ્કૂટર પર મારે ત્યાં આવેલા. માથે દોઢ વેંતની ચોટલી, એમણે સફેદ ટોપી ઉતારી કે તરત જ સ્પ્રિંગની જેમ ઊછળીને પછી એમની ગરદન સરસી થઈ ગઈ.\nઉમાશંકર પોતાના ગિરનાર સ્કૂટર પર\nએ ચાણક્ય-દ્રશ્યની કળ હજુ મને વળે એ પહેલાં તો એ પાછા બોખા મોંએ ખડખડાટ હસ્યા અને પૂછ્યું : “ચોગઠું પહેરી આવું ?”\n“ના.” મેં કહ્યું : “આપણે ખાવું નથી. વાતો કરવી છે.”\n“પણ દયાને હું ચોગઠા વગરનો નહીં ગમું.”\n“કોણ દયા ?”\n“મારી ભાર્યા.” એ બોલ્યા : “કેમ, એમનું નામ લીધું એ તમને ના ગમ્યું ?”\n“તમે તમારી ભાર્યાનું નામ લો એમાં મને શો વાંધો ?”\n“હોય છે. હોય છે.” એમણે એમના પિતાએ લખેલી જર્જરિત ચારિત્ર્યબુકનું બાણું નંબરનું પાનું સાચવીને ખોલ્યું. સાચવીને એટલા માટે કે એ કાગળની આવરદાનો હવે ઓવરડ્રાફ્ટ હતો. કોઈ પણ ઘડીએ ભરભર ભૂકો થઈ જાય તેવું હતું.\n“હોય છે.” એ ફરી બોલ્યા અને વાંચી સંભળાવતાં પહેલાં બોલ્યા : “ઘણાંને હોય છે. મારા પિતાએ આ પ્રકરણ મારી માતા વિષે લખ્યું છે. એનું શીર્ષક એમણે આપ્યું છે : ‘ચિ. ઉમાશંકરનાં માતુશ્રી.’ નામ લખ્યું નથી.”\n“પણ કૌંસમાં પાછું નામ તો લખ્યું છે, જેકુંવરબા.”\nદાંતના પેઢાં દેખાય એમ એ વળી હસ્યા : “એટલું એમણે મારી બેન મંગળા પાસે લખાવ્યું છે. જુઓ, બાજુમાં લખ્યું છે, લિ. બેન મંગળા, ખરું ? બાકી એ જાતે તો નામ બોલે નહીં-લખે પણ નહીં !”\nહતું તે હતું જ. ના કેમ કહેવાય ? મેં કાન પકડ્યો. ઉમાશંકર પ્રસન્ન થઈ ગયા. જાડા કાચનાં ચશ્માંમાંથી પિતાની કેફિયત વાંચવા માંડ્યા : “મારો એટલે કે ગિરજાશંકર શુક્લનો જન્મ અટકળે સંવત 1949( સને 1883)માં ટીંબામાં. તેણીના પિતાનું નામ પંડ્યા ગૌરીશંકર જગજીવન. તેમની તમામ મિલકત સાંભળવા પ્રમાણે તેમનો મોટો દીકરો કેશવલાલ લઈ ગયો…તેની મા શિવકોર ગતાગમ વિનાનાં છે. આ બાઈ( પોતાનાં પત્ની)એ ધ્રાંગંધ્રામાં ફક્ત પહેલા ધોરણનો જ અભ્યાસ કરવા છતાં વાચનબળ સારું છે. પૂજાપાઠમાં તેનું ધ્યાન વધારે છે. તેવા કામમાં દરરોજ બે કલાક થાય છે. તેમાં તેને કોઈએ વિઘ્ન કરવું નહીં.”\n“આ સૂચના શા માટે ?” મેં પૂછ્યું.\n“મારાં બાએ સગાસંબંધીઓની ઠોકર બહુ ખાધેલી. મારા પિતાએ પણ પોતાનાં માબાપનું નામ રાખવા એમનું મન ઘણીવાર દૂભવેલું. જુઓ, મારા પિતા લખે છે; ‘અનેક વખત મેં ગેરવાજબી રીતે તેણીનું મન દૂભવ્યું છે. તેનો જવાબ મારે પ્રભુ પાસે દેવો પડશે.’ લખ્યું છે ને ? જોયું ને ?”\n”છે. છે.” મેં કહ્યું : “બીજાંઓ તરફથી મળેલા ત્રાસની વાતો પણ આ ‘ચારિત્ર્યબુક’માં હશે ને?”\n“નમૂનો પાના 58 પર વાંચો.” એમણે વળી જીભ પર આંગળી ભીની કરીને એનાં પાનાં ફેરવ્યાં. પ્રકરણનું શીર્ષક હતું: “આપણા કાકા અંબાશંકરના કુટુંબની આપણે કરેલ સેવાનો બદલો-ઉપકારનો બદલો અપકાર અને કાકા અંબાશંકરનાં કર્મો તથા તેની પ્રજા.”\n“બહુ જ કડવું મથાળું છે.” મેં કહ્યું : “એમાં પીરસેલી વાનગીનો સ્વાદ સમજાય છે. છતાં વાંચો.\nઉમાશંકર વાંચવા માંડ્યા : “તેઓ એટલે કે અંબાશંકર કૃતઘ્ની, જૂઠાબોલા, સ્વાર્થી, તમોગુણી વગેરે દોષ (વાળા) હોવા ઉપરાંત તેમના પેટમાં કોઈની ખાનગી વાત રહી શકે તેવું સ્થાન નથી. તેઓ (તેથી) બધે ‘ચંદ્રકોપ’ નામથી ઓળખાય છે. માટે ખાતરી કર્યા સિવાય તેમની સાથે કોઈ પણ પ્રકારનો સંબંધ રાખવા જેવો નથી.”\n“આ બોધપાઠનો તમે અમલ કર્યો ?” મેં પૂછ્યું.\nઉમાશંકર મારી સામે ટગરટગર જોઈ રહ્યા. જાણે કે જવાબ મારે આપવાનો હોય ! મેં ફરી અકળાઈને પૂછ્યું : “કરેલો ?”\n“એમણે પોતે પણ નહીં કરેલો.” એ બોલ્યા : “જુઓ, લખે છે, એમનો દીકરો શાંતિલાલ પ્લેગમાં ગુજરી ગયો અને કારજમાં ત્રયોદશા શ્રાદ્ધને દિવસે લીલ પણ મેં તથા ચિ. ઉમાશંકરનાં માતુશ્રીએ પરણાવેલાં. એ વખતે વિદ્યાબેન (દીકરી) પેટમાં હોવાથી તેની બાએ આ કામમાં ભાગ લેવા ના પાડેલી, પણ શરમને લીધે અમારે કરવું પડ્યું. અને પરિણામે (આવા અશુભ કાર્યમાં પોતે ગર્ભવતી હોવા છતાં ભાગ લેવા બદલ, એ પુત્રીસંતાન જનમ્યા પછી અને તે પણ છેક એનાં યથાયોગ્ય ઉંમરે લગ્ન કર્યા પછી પણ !) સૌ. વિદ્યાબેનને એનાં સાસરિયાં તેડતાં નથી તેવો વહેમ છે, માટે “…. ઉમાશંકરે ચશ્માંમાંથી આંખ ચમકાવી : “મારા પિતા લખે છે : માટે આવાં કામ કોઈનાં કરવાં નહીં.”\n“મતલબ કે પોતાના ગર્ભવાસ દરમ્યાન માતાએ કરેલાં કાર્યોનાં ફળ સંતાનને છેક પોતાના લગ્નજીવનમાં પણ ભોગવવાં પડતાં હોય છે. એમ તમારા પિતા માનતા હતા. બરાબર ?”\n“આવી તો એમની અને એમના યુગની અનેક માન્યતાઓ હતી.” એ બોલ્યા : “જુઓ, અંબાશંકરની બીજી પુત્રી નબુ વિષે એ શું લખે છે ? લખે છે, ‘એનો જન્મ સંવત 1958 (ઈ.સ. 1902)માં ગ્રહણ વખતે હોવાથી તેના કુટુંબમાં આપણને એનાં સગાંસંબંધી સર્વને ભારરૂપ છે. નબુ ગાંડી તરીકે ઓળખાય છે… તેના પેટમાં કોઈની વાત ટકતી ન હોવાથી તેનો સગો ભાઈ નાથો તેને ‘જાણીતો કાકો’ કહે છે. અને તેને મારે પણ છે. સંવત 1989માં મારી ભાર્યાને જગદીશ પેટમાં હતો, ત્યારે નબુને અડાય તેમ ન હોવાથી આપણી ઓસરીની કોર પાસે લૂગડાં ધોતાં આપણે પાણિયારે છાંટા ઊડવાથી બીજે ઠેકાણે ધોવાનું કહેતાં નબુએ મારી ભાર્યાને છૂટો ધોકો મારેલ…વળી ખોટા આક્ષેપો નાખે તેવી હોવાથી તેને સુધરતા સુધી આપણા ફળિયામાં પણ ઊભી રહેવા દેવાથી નુકસાન છે.’ વળી આગળ મારા પિતા લખે છે : ‘અંબાશંકરની બીજી દીકરી પ્રભા પણ જુવાનીનું લોહી હોવાથી માબહેનની જેમ આપણને ગાળો ભાંડે છે. તે વિધવા અને જુવાન હોવા છતાં તેને બારોટોની સાથે ધર્મશાળામાં જૈનોની રસોઈ કરવા મોકલતા. આમ કરવા મારા પિતાશ્રીએ ના પાડતાં તેમને ઘણી ગાળો ખાવી પડી છે. નજીવાં કારણોસર ચિ. ઉમાશંકરની બાને વાડો વહેંચવાને બહાને સંવત 1999 (1942)ના વરસમાં એક દિવસ આ પ્રભાએ પથ્થર મારીને દાઢ પાડી નાખવાથી બેશુદ્ધ થઈ જવાયું. ઘણું લોહી નીકળ્યું. પણ ખેર, પરમાત્મા તેમને સદબુદ્ધિ આપે.”\n“ચારિત્ર્યબુક”નાં કેટલાંક પાનાં વાંચીએ ? હજુ તો આ ઉમાશંકર રાજ્યગુરુ નામના સિત્તેર વરસના અને ટ્રેક્ટર જેવા ધમધમિયા સ્કૂટર પર સવાર થઈને જુવાનજોધની જેમ આવેલા ઉમાશંકર વિષે જાણવાનું બાકી હતું. ને ત્યાં વળી એમના પિતાએ આલેખેલી ચારિત્ર્યબુકમાં ક્યાં ભૂલા પડ્યા !\nઅંતે મેં પાનાં ફેરવી ફેરવીને કેવળ મથાળાં વાંચવાનો બાયપાસ લીધો. તો મથાળાંય એવાં લલચાવનારાં નીકળ્યાં કે અંદર પેસવાનું મન થાય જ. એક મથાળામાં લખ્યું હતું ? “હોલાવિધાન.” એ વળી શું ? જરા પરદો ખસેડીને જોયું તો આઠસો વરસ પહેલાંની અદભૂત કથા નીકળી. ઉમાશંકરના ટોચના વડવાઓ પાસે રાજપાલ શાહ નામના રાજાએ હોલાવિધાન નામની વિધિ એટલા માટે કરાવેલી કે એનાથી માઠા શુકનનો દોષ ટળે. રાજાનો અસલ-ઓરીજીનલ-માન્ય પુરોહિત ગંગાધર સુવર્ણનો હોલો રાજાના મસ્તક પર મુકાવી યજ્ઞમાં હોમાવતો હતો, ( અને પછી સુવર્ણનો તે હોલો અગ્નિમાંથી કાઢીને પોતે ગુપચાવી જતો હતો) તેના બદલે ઉમાશંકરના વડીલશ્રેષ્ઠ શ્રી સોમેશ્વર ત્રવાડીએ અસલી જીવતો હોલો હોમાવી જીવતો બહાર કાઢ્યો ને રાજાની વાહવાહ મેળવી ગયા. ત્યારથી એ રાજગોર-રાજગુરુ થયા. કથા અવૈજ્ઞાનિક, છતાં ચાલી જાય એમાં ના નહીં.\nઆગળનાં શીર્ષક જોઈએ. “શાંતિની પટલાઈનાં ફળ” નામના પ્રકરણમાં ત્રિભોવન નામના રક્તપિત્તિયાની કથા છે. રક્તપિત્ત કેમ થયો ? તો તેના જવાબમાં સીધું ગણિત છે. ભાઈઓને બરાબર ભાગ નહોતો આપતો. એટલે ! એને સૌ જુદી ઓરડીમાં (આઈસોલેશનમાં) રાખતા. મર્યો ત્યારે બાળ્યો નહીં. કારણ કે બાળવાથી ચેપી ધુમાડાથી બીજાને ચેપ લાગે ! એટલે દાટ્યો. બીજા એક અંબાશંકરે પણ ભાઈઓને અન્યાય કર્યો તેથી કુદરતે સીધી સજા કરી. “તેનું શરીર કાળું કોઢવાળું થઈ ગયું અને તેની પ્રજા નિર્માલ્ય થઈ છે.” એક શીર્ષક “આહાર ત્યાં નહીં વ્યવહાર” નામનું છે, જેમાં જ્યાં ભોજન લેવાનો સંબંધ હોય ત્યાં નાણાકીય વ્યવહાર નહીં કરવાની “પ્રજા”ને શીખ છે. એક પ્રકારનું મથાળું “ઉપકારનો બદલો અપકાર” છે. આ પ્રકરણ દસ પાનાં વિસ્તર્યું છે. “વિઘ્નસંતોષી કાકા અંબાશંકરનો દુરાગ્રહ” નામનું પ્રકરણ વિગતોથી ભરપૂર છે. એક પ્રકરણનું શીર્ષક “મિથ્યાભિમાની નાથાને મળેલ મિલકત” આપ્યું છે. એકનું શીર્ષક ‘ટૂંકી બુદ્ધિનો ગણપત” છે ને બીજાનું “કેશવલાલની દશા પરથી બોધપાઠ” છે.\nવાંચતા વંચાવતાં ઉમાશંકર એક જગ્યાએ સિત્તેર વર્ષના મટીને સાત વરસના બની ગયા હોય એમ કૂણા પડી ગયા. જોયું તો એ પ્રકરણમાં 16-4-21ના રોજ બાળપણમાં એમના વાળ વડા કરાવવા પ્રાચી ગયાની યાત્રાનું વર્ણન હતું.\n“ઉમાશંકરભાઈ,” મેં પૂછ્યું, “તમારી ચારિત્ર્યબુકમાં તમારા પિતાએ તમારા માટે શું લખ્યું છે, જોઈશું ?”\n“કેમ નહીં ?” એ બોલ્યા, અને “ખાદીધારી ચિ. ઉમાશંકરની ચારિત્ર્યબુક વાંચો,” શીર્ષકવાળા પાને પહોંચી ગયા. એમાં એમના જન્મની તારીખ 25-7-16 વજન સાડા ત્રણ મણ અને ઊંચાઈ પાંચ ફૂટ ત્રણ ઈંચ લખી હતી. બીજી બધી લાંબી વિગતો ઉપરાંત એ પણ લખ્યું હતું કે “પીઠબળ ન હોવાથી સાચી હકીકત હોવા છતાં કોઈ કોઈ વખત પડતી મૂકવી પડે છે તેમ તે (ઉમાશંકર) કરતો નથી.”\n“સાચી વાત ?” મેં એમને પૂછ્યું : “આ ઉંમરેય આવા સરકસના ડાગલાના સ્કૂટર પર રોજની બસોબસો કિલોમીટરની ખેપ કરવાનું પડતું મૂકતા નથી ? છોકરાઓ ના પાડતા નથી ?”\nહું વઢ્યો, છતાં એ જાડા હોઠને કાનની બુટ્ટી સુધી પહોળા કરીને હસ્યા. બોલ્યા : “અમારે ક્યાં છોકરાં છે ?….અમે બે તો છડેછડાં છીએ…મારાં છોકરાં ગણો તો, હા. મારી ચોપડીઓ જ મારાં છોકરાં સમાન છે. નથી જાણતા ?”\nમારી સાથેની વાતચીતમાંથી ચિત્ત ખેંચી લઈને ફરી ઉમાશંકર રાજગુરુ પિતાએ લખેલી ચારિત્ર્યબુકનાં પોતાને લગતાં પાનાંઓ તરફ એવી રીતે લુબ્ધ થઈને જોઈ રહ્યા કે જાણે અરીસા સામે જોઈ રહ્યા હોય. ગમતી કવિતા મોટેથી વાંચવાનું કોઈને કહીએ તેમ એ મને કહે : “વાંચો તો !”\nવાંચવામાં મને ઝાઝો રસ નહીં. ઠીક છે કે ઉમાશંકર જોશી જેવા કોઈની આત્મકથાનાં પાનાં વાંચવાજોગાં હોય તે વાંચીએ. પણ આ ઉમાશંકર રાજગુરુની એમના બાપાએ લખેલી “ચારિત્ર્યબુક’માં એવા તે કેવા નવરસ ઢોળેલા હતા કે વાંચીએ ? ‘ઓલ્ડ મૅન ઍન્ડ ધ સી’ બરાબર, પણ આ ઓલ્ડ મૅન ઍન્ડ સ્કૂટરની કહાણી કંઈ થોડી દિલચસ્પ હોવાની ? એમના ચરિત્રની બે-ચાર રેખાઓના જ લસરકા દોરે. એક તો એ કે આ સિત્તેર વરસની ઉંમરે પુસ્તકોનું પ્રકાશન કરે. ને તેય પાછું સોળ સોમવારની કથા અને સંતોષીમાનું વ્રત જેવાં પાવલીના એકવાળાંનું નહિ, પણ પ્રદ્યુમ્નરાય કંચનરાય દેસાઈ જેવા પક્ષીવિશારદના “પંખીજગત” જેવાં સો-દોઢસોની કિંમતનાં પુસ્તકોનું. આ ઉપરાંત એ પુસ્તકો રોજરોજ થેલામાં ભરીને હાંફતા હાંફતાં ડાબે પગે કિક મારીને સ્કૂટર પર સવારી કરીને સો-પોણો સો માઈલના પંથકમાં વેચવા જાય. ટાઢ, તડકા, વરસાદ ન જોયા. ન જોઇ પુસ્તકમેળાની કોઈ રાહ. કે ન કરવી વિક્રેતાઓની કદમબોસી. અમદાવાદથી નીકળે ત્યારે મનમાં નકશો દોરી રાખ્યો હોય એ પ્રમાણે જ લાઈનદોરીમાં ગાડી દોડે. – છેલ્લામાં છેલ્લું દૂરનું ગામ હોય એ. તે પછી પછીનું, તે પછી અને એમ કરતાં કરતાં સાવ નજીકનું ગામ છેલ્લું આવે. ને એમ કરતાં કરતાં પાછા અમદાવાદની સરહદમાં પેસે અને પછી ઘેર જઈને ભાર્યા દયાગૌરીના હાથના રોટલા ખાય. વળતે દિવસે વળી પાછા સવારના હાલ્ય ઘોડી હામે પાર.\nઆટલું ચિત્ર નવતર. પણ બીજું શું ?\n“દયાગૌરી સાથે મારે સંસારનાં ઓગણપચાસ વરસ પૂરાં થયાં.” એ મૂરતિયા સરખું મોં કરીને બોલ્યા ને પછી વળી શરમાયા. વાતને વાળી દીધી. કહે, “સૉરી હો, આ તો વગર પૂછ્યે બોલાઈ ગયું. તમે તમારે મારી ચારિત્ર્યબુકનું પાનું વાંચો ને !”\nમેં વાંચ્યું. એમના પિતા ગિરજાશંકર રાજગુરુએ એમના વિષે ન્યાયાધીશની કલમથી લખ્યું હતું : “ખાદીધારી ચિ. ઉમાશંકર.” મેં અટકીને પૂછ્યું : “તે તમે ખાદીધારી ?”\n“હતો.” એ બોલ્યા : “હવે નથી. કાં ? તો ભાઈને કહું કે ત્રીસની સાલના ધારાસણા સત્યાગ્રહ વખતે હું ચૌદનો હતો. પાલિતાણામાં હૅરિસ હાઈસ્કૂલમાં ચોથા ધોરણમાં ભણતો હતો. ગાંધીજીનો રંગ એવો લાગેલો કે ગુલામી ભણતર ના ભણાય. નિશ્ચય કરેલો. એટલે પરીક્ષા પેપરમાં જવાબ લખવાને બદલે ફક્ત ‘ગાંધીજીની જે, ગાંધીજીની જે, ગાંધીજીની જે’ એટલું જ લખીને પાનાં ચીતરી મારેલાં. છેલ્લે લખેલું કે મહેરબાની કરીને મને પાસ કરશો નહીં. હું પાસ થઈશ તો મારી ખાદી પર ડાઘ પડશે. હું એ વખતે ખાદી પહેરતો. તે બહુ વખત પહેરી. પણ પછી વખત જતાં ખબર પડી કે ખાદી વસ્ત્ર મટીને અંચળો બની ગઈ છે. માણસો એ પહેરીને ખોટાં કામ કરીને પાછા પકડાય નહીં. એક આ. બીજું એ કારણ કે સ્કૂટર પર પુસ્તકો વેચવા બહારગામ ફરું, સવારની પહેરેલી ખાદી સાંજે ડુચ્ચો થઈ જાય. ક્યારેક ક્યારેક હું ત્રણ ત્રણ દિવસ સુધી ખેપમાં હોઉં. મારે કેટલીક જોડ કપડાં બનાવવાં ?”\n“ખુદ ગાંધીજી ગોટે ચડી જાય એવી દલીલ.” હું બોલ્યો : “પણ એમને ના સમજાય. કારણ કે ગાંધીજી પુસ્તકો લખતા હતા. વેચતા નહોતા. ને તે પણ તમારી જેમ ટ્રેક્ટરના ધર્મબંધુ એવા સ્કૂટર પર તો નહીં જ.”\n“આગળ વાંચો.” એમણે કહ્યું, મારી વાત પર દાટો મારી દીધો.\n“ચા પીશો ?” મારો છટકવાનો આશય.\n“જિંદગી ધરીને ચાનો સ્વાદ કેવો હોય એ ખબર નથી. નહીં ચા, નહીં કૉફી, નહીં સિગરેટ, પાન-બીડી, તમાકુ, નહીં પત્તાં, નહી પેગ.”\nપુસ્તકો એ જ પરિવાર\n“ઓહોહો, કરિશ્મા કુદરત કા !” મેં કહ્યું ને મેં જાતે જ પૂછ્યું : “આગળ વાંચું ?” એમણે હકારમાં ડોક હલાવી ને મેં આગળ વાંચવાનું શરૂ કર્યું : “ઉમો વિદ્યાર્થી હતો ત્યારથી જ ‘સાહસિક’ હતો. સત્યાગ્રહી. ખાવાપીવામાં ચાહ, પાન, સોપારી અને કેફી વસ્તુઓ ખવડાવવા આગ્રહ કરીએ તો ઉપવાસ કરે. અરે, એક વખત વાઘ-સિંહ, ચિત્તા અને દસપંદર હાથીઓનું મોટું સરકસ આવતાં તે પશુઓના ખોરાક માટે હિંસા થાય તેટલા દિવસ સુધી એટલે કે લગભગ દસ દિવસ સુધી ફક્ત જળ પર રહ્યો. ઉમાશંકરનાં વહુશ્રી દયાગૌરીએ અમદાવાદમાં તારીખ 27-9-44ના બુધવારના રોજ દીકરાને જન્મ આપ્યો. ટાઈમ પાંચ કલાક દસ મિનિટ. વજન 3.5 પાઉન્ડ. તેથી અમો સૌ પાલિતાણા રાજી થયાં. પણ તે બીજે દિવસે ગુજરી ગયો.”\nઉમાશંકર અને દયાગૌરી\nઅટકીને મેં અમસ્તું જ પૂછ્યું : “આગળ વાંચું ?”\nઉમાશંકર આંખો બીડી ગયા. કદાચ મનોમન એ દ્રશ્ય જોઈ રહ્યા હશે કે જ્યારે સફેદ પંચિયું ગળે વીંટાળેલા એવા પોતે બે હાથના અંકમાં તાજા જન્મેલા પોતાના પિંડને લઈને ભૂમિદાહ આપવા…\nપણ પછી અચાનક એમણે દ્રશ્યને વિખેરી નાંખ્યું હશે. આંખો ખોલીને તરત બોલ્યા : “તમે માનતા હશો કે હું ઢીલો પડી ગયો. કાં ?…અરે…” એમણે ભીનું હસીને આંખના ખૂણા લૂછ્યા, “ના રે… ઢીલા પડે એ બીજા. મેં તો બાળકની કદી ઈચ્છા જ કરી નથી. એટલે તો ફરી પરણવાનું મનેય ના થયું ને ?”\nહું એમને પૂછ્યા વગર જ આગળ વાંચવા માંડ્યો : “ઈ.સ. 1941માં અમદાવાદમાં હિંદુ-મુસ્લિમ ભયંકર હુલ્લડ વખતે ચિ. ઉમાશંકરે જિંદગીના જોખમે કરેલ અનેક કામો પૈકી (1) લોહીલોહાણ થયેલ ફેરિયા હીરાલાલને સાયકલ પર તેને ઘેર પહોંચાડેલ. (2) પટેલ રમણલાલની દીકરી સુનંદાને બિનપત્તા ઠેકાણેથી ત્રીજે દિવસે શોધીને તેને ઘેર પહોંચાડી. (3) નવચેતન સાહિત્યના મંદિરના ચોપડા તથા કૅશબૉક્સ શેઠ નટવરલાલને ઘેર પહોંચાડ્યાં વગેરે વગેરે…”\n“સાચું ? ?” મેં પૂછ્યું : “આનો અર્થ એમ જ ને કે તમે ત્યારે પણ સાહિત્યનાં પુસ્તકોનું જ કામકાજ કરતા હતા ? મતલબ કે રોગ જૂનો છે.”\nથોડીવાર પહેલાં આવેલો સણકો વિસારીને એ ફરીવાર બોખા મોંએ જોરથી હસ્યા. બોલ્યા : “તમારું નિદાન સાચું છે. હકીકતમાં હું તો મૂળથી જ સેલ્સમૅન. પણ એવી ગમ પડતાં થોડી વાર લાગી, એટલે શરૂશરૂમાં મને દરજીકામ શીખવાનો મોહ થયેલો. ભાવનગરમાં જઈને એના ક્લાસ પણ ભરેલા. કોર્સ પૂરો કરેલો. બે સંચા પણ લીધેલા. પણ પછી સમજાયું કે ‘આ આપણી લેન નહીં’, એટલે વેચાણવીર થયો. મારામાં એવો ખંત કે ધૂળ આપો તોય વેચી આવું. રૂપિયા પેદા કરી દઉં. ગમે ત્યાંથી રૂપિયા લઈ આવું. એટલે મારા દાદા મને ‘ખંપાળિયો ગણેશ’ કહેતા. ખંપાળી એટલે એક જાતનું ખેતીનું દાંતા જેવું પાવડાને મળતું આવતું સાધન. ઉકરડો એકઠો કરવાના કામમાં આવે. આ રીતે મેં પેટ ખાતર અગરબત્તી, રૂમાલ, કંકુ વેચ્યાં છે. અરે, ઘેર ઘેર ફરીને દૂધનાં દનિયાં પણ કર્યાં છે. ચોકલેટ, દંતમંજન અને ‘હોલ લાટ ચીજ બબ્બે આના’નો ધંધો પણ કર્યો છે. અલબત્ત, આ બધું લગ્ન પહેલાં. લગ્ન પછી તો નવચેતન સાહિત્ય મંદિર જ. છાપામાં આવેલી જાહેરખબર વાંચીને અરજી કરેલી. પસંદ થયો. એ પછી ચાલીસની સાલમાં રવાણી પ્રકાશનગૃહમાં નોકરીએ રહ્યો. આમ પુસ્તકપ્રકાશનના કીટાણુઓ આ ધંધામાંથી જ લાગુ પડ્યા. વચ્ચે વળી ભારતીય સાહિત્ય સંઘમાં પણ હતો.”\nપૂછવું તો જોઈએ કે પછી સ્વતંત્ર ધંધાની આ છલાંગ શા માટે મારી ? માણસ નોકરીમાં આખી જિંદગી કાઢી નાખે. નોકરીમાં જ જીવે છે. નોકરીમાં જ મરે છે. પણ ઉમાશંકરને આવી વાત અપમાન લાગે તો ?\nત્યાં તો એ પોતે જ બોલ્યા : “એકવાર થયું કે સાલું કરી કરીને નોકરી ? થૂ ! ખંપાળિયો ગણેશ તે મધ્યમાં બેસીને પૂજાય કે પારકાના મંદિરમાં રખોપાં કરે ? લ્યો, આ વિચાર આવ્યો અને રહી પડ્યો. ને એનો આ વસ્તાર.”\nવસ્તાર શું હતો ? કોઈ સેન્ટ્રલી ઍરકન્ડિશન્ડ શોરૂમ હતો કે રાજગુરુ (પોતે) ઍન્ડ રાજગુરુ (પત્ની) પબ્લિશિંગ હાઉસ હતું ? કશું જ નહોતું. નામ હતું પ્રકાશ સાહિત્ય ભંડાર, સરનામું સૂર્યનગર, જવાહર ચોક પાસે, મણીનગર, અમદાવાદ-380008. આ સૂર્યનગર પણ ટેનામેન્ટ કે એપાર્ટમેન્ટ નહીં, માત્ર ચાલી. એમાં માથેથી પુસ્તકો ધસી આવતાં હોય એવા એક રૂમમાં ઉમાશંકર અને એમનાં ભાર્યા દયાગૌરી પચાસ વરસથી સંસારલીલા ચલાવે. એક તરફ સ્ટવ, તપેલાં, સાણસી, કડછી, ચમચા, તો બીજી તરફ પુસ્તક ભરેલા ઘોડા. સામે ગાડીએથી છોડેલા ઘોડા જેવા, ખીચોખીચ પુસ્તકો ભરેલા થેલા ઠાલવેલા ઊંધે-કાંધ પડ્યા હોય. સવારે પાછા ભરાવા માટે.\n“મૂળ તો.” ઉમાશંકર બોલ્યા : “વજુભાઈ દવેના પુસ્તક ‘પ્રવાસપ્રસાર’ની હજાર નકલો મેં ખરીદીને વેચી. એમાં સોલ એજન્ટ તરીકે મારું નામ. પછી ઠીક લાગ્યું એટલે બીજાં પુસ્તકો જાતે જ પ્રગટ કર્યાં. એમાં પુષ્કર ચંદરવાકરના ‘લીંબુડાં લેજો’ જેવાં પુસ્તકોને હું આજથી વીસ વરસ અગાઉ સાઈકલ પર થેલા ભરીને અમદાવાદની ગલીઓમાં નીકળું ને ઘેર ઘેર કે સંસ્થાએ સંસ્થાએ ફરીને વેચું. બંગલાઓવાળા કોઈ લે, કોઈ ના લે. સૌને નવાઈ લાગે કે હું જ પ્રકાશક ને હું જ ફેરિયો. છતાં ગાડું ગબડ્યું. પુસ્તકો વધ્યાં. મારું સૂચિપત્ર પણ લાંબું થવા માંડ્યું. હા, વાર્તા-નવલકથા, નાટક નહીં જ. કાં જ્ઞાન, ગમ્મત, ને કાં દેશભક્તિનાં. ગુજરાતના જાણીતા પક્ષીવિદ પ્રધ્યુમ્નરાય કંચનરાય દેસાઈની શ્રેષ્ઠ શિકારકથાઓ, માછલીઘરની માવજત, પરિન્દા-ઈ-બોસ્તાં (પૅરેડાઈઝ બર્ડ) જેવાં અનોખાં પુસ્તકો અને ઈશ્વરભાઈ પટેલ જેવાનાં વીર વિઠ્ઠલભાઈ, લાલા લજપતરાય, સરદાર પૃથ્વીસિંહ જેવાં ચારિત્ર્યપુસ્તકો પણ મેં જ પ્રગટ કર્યાં. ધીરે ધીરે સાઈકલના બરમાંથી હું બહાર નીકળ્યો. સ્કૂટર લીધું. પહેલાં રાજદૂત, પછી યામાહા અને પછી વાસ્પા અને હવે ગિરનાર. ચાર તરફ થેલા ભરાવ્યા હોય અને ધડ ધડ ધડ ધડ કરતી ગામ વચ્ચેથી મારી પુસ્તકયાત્રા નીકળે. આને ફેરી ગણો તો ફેરી અને સંસ્કારયાત્રા ગણો તો સંસ્કારયાત્રા. હું તો સ્કૂલે સ્કૂલે જાઉં, લાયબ્રેરીઓમાં જાઉં, જરૂર પડે તો બાળકોને ગમે તેવા નાનામોટા મિમિક્રી ખેલ કરું-ગેલ કરું, પણ પુસ્તક ખપાવું. પણ…”\nએ અટક્યા, શ્વાસ ખાધો. બોલવાને બદલે દોડ્યા હોય એવો થોડાક થાક ચહેરા પર છવાઈ ગયો. મેં પૂછ્યું : “શું પણ ?”\n“હવે તો ભાઈ, આવી રહ્યો છું સાવ. કાંઠેડે આવી ગયો છું. સ્કૂટર ક્યાંક અથડાયેલું તે હાથેપગે ફૅક્ચર થયું છે. ડાયાબિટીસે પણ ઘેરી લીધો છે. બહારનું ખવાતું નથી. પ્રવાસ થતો નથી. બે કલાકમાં તો લોથ થઈ જાઉં છું. એક વાર પેટ્રોલની નળી સાથે થેલા ઘસાવાથી આગ લાગી હતી. માંડ બચ્યો. એક વાર ધોરી માર્ગ પર એક ટ્રકે ટક્કર મારી હતી. આસમાનના તારા દેખાઈ ગયા. મોતનો ડર નથી. એના સામૈયાની તૈયારી કરી રાખી છે. મેં અને દયાએ સદવિચાર પરિવારને દેહદાનનો સંકલ્પ કરીને લેખિત આપી દીધું છે. આંખ જેવા કામના અવયવ અમારા શબમાંથી કાઢીને બાકીના શરીરને મેડિકલ કૉલેજને હવાલે કરી દેવું. એટલે મોતની બીક નથી. બીક બાકી રહેલા જીવનની છે. એ કેવું જશે ? મારા ગામ પાલીતાણામાં એકાદ લાખ દાન દઈને આઈ.ટી.આઈ. જેવી સંસ્થા મારા નામે સ્થાપવી છે. પણ રૂપિયા આ પુસ્તકોનો એક-દોઢ લાખનો સ્ટોક છે તેમાં બંધાઈ ગયા છે. અમારી આજીવિકાની તો જોગવાઈ છે. એટલે આનો કોઈ લેવાવાળો હરિનો લાલ મળી જાય તો એ તમામ રકમ લોકહિતમાં જ તરતોતરત દાનમાં આપી દેવી છે. સદવિચાર પરિવારને હવાલે બધું કરી દેવું છે. હવે થાય છે કે આ મોટપણે એક જુવાન સંતાન હોય તો કેવો ટેકો રહે ! પણ…” ફરી “પણ” આવ્યું ! જાણે કે એક ઠેસ આવી. આકાશમાંથી દ્રૌપદીનાં ચીર પૂરવાવાળો ઊતરી આવે, પણ કાંઈ લાખ-દોઢ લાખનાં પુસ્તકો ખરીદીને કોઈ નિઃસંતાનનો જીવતાજીવત મોક્ષ કરી આપનાર થોડો જ ઊતરી આવે ? આડે “પણ “નો પહાડ છે. કોણ હટાવે ? શા માટે હટાવે ?\nમાણસો જાગતાં જાગતાં પણ સપનાંઓ જુએ છે. ઉમાશંકરે ઉપર જણાવ્યાં તેવાં સપનાંઓ જોતાં જોતાં જ આંખો કાયમને માટે મીંચી દીધી. થોડા જ વખત ઉપર મેડા ઉપરથી પુસ્તકો ઉતારવા જતાં પટકાયા અને બે દિવસનો ખાટલો ભોગવીને ચાલી નીકળ્યા. હવે પાછળ છતે સંતાને નિઃસંતાન એવાં એકલવાયાં દયાગૌરી ડોશી જીવે છે.\nએમના નિવાસસ્થાન, પ્રકાશ સાહિત્ય ભંડાર, સૂર્યનગર, જવાહર ચોક પાસે, મણીનગર, અમદાવાદ-380 008ના એમના જાહલ ઘરમાં. એમનો નિભાવ કેમ થતો હશે તે એ જ જાણે, એમની પાસે મૂડીમાં એમના પતિએ પ્રકાશિત કરેલાં પણ વણ-વેચાયેલાં રહેલાં એવાં શ્રેષ્ઠ શિકારકથાઓ, વીર વિઠ્ઠલભાઈ, માછલીઘરની માવજત, પરિન્દા-ઈ-બોસ્તાં (પક્ષીઓ વિષેનું અદભૂત પુસ્તક), શ્રેષ્ઠ શિકારકથાઓ ભાગ 1 થી3 અને એવાં અનેક અમૂલ્ય પુસ્તકોનો સ્ટૉક પડ્યો છે, જે રોજના પાન ખાવામાં, સિગરેટ-ચા કે દારૂમાં સેંકડો રૂપિયા વેડફતા જુવાનિયાઓના ધ્યાનમાં કદી નહીં આવે ? દયાગૌરી ડગુમગુ પગે એને વેચવા ક્યાં જાય ? વેચાય તો એની મૂડીના વ્યાજમાંથી એમનો નિભાવ થાય, પણ લેવાલ પ્રકાશકો- કે વાચકો સાથે એમનો સંબંધ કોણ જોડી આપે ?\nપુસ્તકોની ગોઠવણી કરતાં દયાગૌરી\nઆ બંધ પટારો ખોલતી વખતે આ વેળા જૂના પતરાની ખીલી અંગૂઠામાં ખૂંચી હોય અને લોહી નીકળ્યું હોય એવી પીડા થાય છે.\nઆ લેખ ત્રીસ વર્ષ જૂનો છે. હવે તો દયાગૌરી પણ નથી. મારે ત્યાં રસોઇ કરતાં હંસામાસી એમનાં પાડોશી થાય. એમણે માહિતી આપી કે દયાગૌરી બિમાર છે. ત્યારે પુસ્તકો એક જૂના ફૂટપાથીયા પુસ્તક-વિક્રેતાને બોલાવીને થોડા રૂપિયામાં આપી દીધાં. જે એમના અંતિમ દિવસોમાં કામ આવ્યા\n← નૂતન ભારત : અગ્નિવર્ષા : ભાગ – ૧\nજળમાં વમળ: જળમાં વમળ ૩૭ : મને બારોબાર રાખ્યો તેં! →\n7 comments for “લ્યો, આ ચીંધી આંગળી : આ પણ એક ઉમાશંકર !”\njuna jamana na manso raje raj ni nodhkarta ne eklax pramane vartata teno Namuno umashankar Rajyguru ,\nક્યાં ક્યાંથી વીણી લાવો છો, આવાં પાત્રોની કથાઓ! ખરેખર, એકદમ અણદીઠી દિશાઓ તરફ આંગળી ચીંધતા રહો છો.\nસાવ ચીલાચાલુ જીવન છતા શૈલી એકદમ રસદાર.\nઆ બંધ પટારો ખોલતી વખતે આ વેળા જૂના પતરાની ખીલી અંગૂઠામાં ખૂંચી હોય અને લોહી નીકળ્યું હોય એવી પીડા થાય છે. …..\nખુબ જ કરુણ લેખ. અમને વાચતા પણ ખુબ જ પિડા થાઈ ્છે.\nShri Rajnikumarbhai = As far as possible I read almost all your articles but somehow I fail to send my appreciation everytime which I am supposed to send. The world has diamonds like Umashankerbhai which are still in the form of charcoal. I recallasentence of Obama while meeting with Shri Narendra Modi =” He said that the 21st century will be known asacurrency of knowledge” Our Lord Krishna had said this some 5000 years back. Instead of sitting on the throne of Mathura he preferred to attend the school of Sandipani with labour of collecting woods etc.\nThis message must have been digested by Umashankerbhai in those days. Hats off to such diginitaries and let us hope, we should have more and more Umashankerbhai. We greet you Rajnikumarbhai for doing this streneous job.\nwith regards – navin trivedi\nKaka, khub j saras aalekhan, aa bhutkaal aa je to kon samaji shake, tame ketla badha ne madad kari chhe…aashcharya pamaade tevu jivan.\nWhatsapp and other media are playing role in reducing books interest. your web site is doing best effort to create interest among people for books.Mostly your god gift art of presenting facts isaunique.HATS OFF TO YOUR THIS SKILL. जय श्री कृष्ण\nTotal views : 12227825


દૈનિક રાશિફળ 31 માર્ચ : જાણો કેવો રહેશે બુધવારનો તમારો દિવસ ? કોને થશે ધનલાભ અને કોના જીવનમાં આવશે પરિવર્તન - Fulo Ni Mahek\nPosted on March 30, 2021 April 28, 2021 Author Jayesh Kumar\tComments Off on દૈનિક રાશિફળ 31 માર્ચ : જાણો કેવો રહેશે બુધવારનો તમારો દિવસ ? કોને થશે ધનલાભ અને કોના જીવનમાં આવશે પરિવર્તન\nઆજે બુધવારનો દિવસ કેટલીક રાશિઓના જાતકો માટે રહેવાનો છે ખુબ જ શુભ, જાણી લો આજે તમારી રાશિ શું કહે છે.\n5. સિંહ – મ, ટ (Leo): સિંહ રાશિના જાતકોએ આજના દિવસે પોતાની નકારાત્મકતાને દૂર કરી અને સકારાત્મકતા તરફ આગળ વધવાનો પ્રયત્ન કરવો જોઈએ. જેના કારણે તમે તમારી પ્રગતિના પંથે આગળ વધી શકશો. આજે તમારી મહેનતથી તમે લોકોના દિલ પણ જીતી શકો છો. પારિવારિક જીવનમાં આજે ક્લેશ જોવા મળી શકે છે. મિત્રો પાસેથી આજે તમને આર્થિક મદદ મળશે. પ્રેમી પંખીડાઓ માટે આજનો દિવસ મધ્યમ બની રહેશે.\nPosted on April 5, 2021 April 28, 2021 Author Jayesh Kumar


You are here :HOME >> LIFE >> HEALTH & LIFESTYLE >> ફૅટ-ફ્રીઝિંગ ટ્રીટમેન્ટ\nકોઈ પણ પ્રકારની શસ્ત્રક્રિયા વગર શરીર પરથી ચરબીના થર દૂર કરવા અપનાવવામાં આવતી આ ટ્રીટમેન્ટ હકીકતમાં શું છે અને કોણે કરાવવી જોઈએ આવી સારવાર? આ પ્રકારની સારવાર કેટલી અસરકારક અને કેટલી જોખમી છે? આવો જાણીએ\nહેલ્થ અને ફિટનેસ પ્રત્યે વધી રહેલી સભાનતાએ કૉસ્મેટિક સર્જરીના ક્ષેત્રમાં ક્રાન્તિ સર્જી છે. ડાયટ અને એક્સરસાઇઝ ઉપરાંત સર્જરીની સહાયથી શરીર પર જામેલા ચરબીના થર દૂર કરી શકાય છે એ વાતથી આપણે સૌ પરિચિત છીએ. હવે કોઈ પણ પ્રકારની શસ્ત્રક્રિયા વગર ફૅટ્સને દૂર કરવા પર ભાર મૂકવામાં આવી રહ્યો છે. શરીરનાં ખાસ અંગો પર જામેલા ચરબીના થર દૂર કરવા હાલમાં ફૅટ-ફ્રીઝિંગ નામની ટ્રીટમેન્ટ ખૂબ પૉપ્યુલર બની રહી છે. થોડા દિવસ પહેલાં અભિનેત્રી સ્વરા ભાસ્કરના ફૅટ-ફ્રીઝિંગ ટ્રીટમેન્ટ વિશેના નિવેદને સોશ્યલ મીડિયા અને તમામ પ્રસારમાધ્યમોમાં ચકચાર જગાવી હતી. શું છે આ ટ્રીટમેન્ટ? શું એ ક્રાયોથેરપી અને લિપોસક્શનનું કૉમ્બિનેશન છે? ફૅટ-ફ્રીઝિંગ માટેની પ્રક્રિયા કઈ રીતે પાર પાડવામાં આવે છે તેમ જ શરીરના કયા ભાગ પર કરવામાં આવે છે? આ પ્રકારની તબીબી સારવાર કરાવતાં પહેલાં એની અસર અને જોખમ વિશેની સંપૂર્ણ સમજ હોવી જોઈએ. સારવાર બાદ તમારી જીવનશૈલી અને આહારપદ્ધતિમાં કોઈ બદલાવ આવી શકે ખરો? કોઈ પણ પ્રકારની શસ્ત્રક્રિયા વગર શરીરનાં ખાસ અંગો પરથી ચરબીના થર દૂર કરવા બીજી કઈ સારવાર કરાવી શકાય તેમ જ આ પ્રકારની સારવાર કરાવતાં પહેલાં અને બાદમાં લેવી પડતી સાવધાની વિશે વિસ્તારપૂર્વક જાણી લો.\nફૅટ-ફ્રીઝિંગ એ સંપૂર્ણપણે બિનશસ્ત્રક્રિયા પદ્ધતિ છે જેમાં મશીનની સહાયથી શરીરનાં ચોક્કસ અંગો પરની ચરબીને ફ્રીઝ કરી દેવામાં આવે છે. અતિશય ઠંડું તાપમાન શરીરમાં રહેલા ફૅટી ટિશ્યુઝની પ્રક્રિયાને શિથિલ કરી નાખે છે તેમ જ અગાઉથી જામેલા ચરબીના થરને તોડી નાખે છે. સામાન્ય રીતે પેટ, જાંઘ અને બાવડાં પર પર જામેલા ચરબીના થર વ્યાયામ અને ડાયટ બાદ પણ જલદીથી દૂર નથી થતા. એવામાં આ પદ્ધતિ અસરકાર બને છે. આ વિશે વિસ્તારપૂર્વક માહિતી આપતાં બૅન્ગલોરમાં ક્લિનિક ધરાવતા કૉસ્મેટિક ડર્મેટોલૉજિસ્ટ ડૉ. શુબા ધર્માના કહે છે, ‘ફૅટ-ફ્રીઝિંગ સારવારમાં માઇનસ પાંચથી માઇનસ આઠ ડિગ્રી તાપમાનમાં ત્વચાની નીચેના ભાગમાં ઉત્પન્ન થતા ફૅટી ટિશ્યુઝને ડીઍક્ટિવેટ કરી એને બ્રેક કરવામાં આવે છે. બાદમાં આ ચરબી ટૉક્સિન સ્વરૂપે શરીરમાંથી બહાર નીકળી જાય છે. જેમ માંદગીમાં દવા લેવાથી શરીરમાંથી હાનિકારક કચરો બહાર નીકળી જાય એવી જ રીતે આ ટૉક્સિન ધીમે-ધીમે બહાર નીકળી જાય છે. આ પ્રકારની સારવારમાં ૩૦ ટકા ફૅટ્સને કાયમ માટે શિથિલ કરી દેવામાં આવે છે જ્યારે ૭૦ ટકા ફૅટ્સને બ્રેક કરવામાં આવે છે. કૂલિંગ સેશન એટલું અસરકારક હોય છે કે સામાન્ય રીતે એક જ સેશનમાં સારવાર પતી જાય છે. એક કલાકના સેશનમાં દરદીના શરીર પર જેલ લગાવી કૂલિંગ મશીન વડે સારવાર કરવામાં આવે છે. જે લોકો સર્જરી કરાવવા નથી માગતા તેમના માટે ફૅટ-ફ્રીઝિંગ સારવાર શ્રેષ્ઠ વિકલ્પ છે. અહીં એ વાત સમજવાની ખાસ જરૂર છે કે વ્યક્તિના શરીરની ઊંચાઈના પ્રમાણમાં તેનું વજન કેટલું હોવું જોઈએ એ દર્શાવતો બૉડી માસ ઇન્ડેક્સ (BMI) ૩૦ની નીચે હોય એવા લોકોએ જ આવી સારવાર કરાવવી જોઈએ, અન્યથા સંતોષકારક પરિણામો દેખાશે નહીં. ધારો કે તમારું વજન ૧૦૦ કિલો છે અને તમારી ઊંચાઈ પાંચ ફુટ પાંચ ઇંચ એટલે કે ૧.૬૫ મીટર છે તો તમારો BMI ૧૦૦ / (૧.૬૫)૨ = ૩૬.૭ થયો. હવે જો તમારે આ સારવાર કરાવવી હોય તો પહેલા BMI ઘટાડવો પડે. જે દરદીનું વજન વધારે હોય તેને પહેલાં ડાયટ-પ્લાન આપવામાં આવે છે. થોડો વખત તેના વજન પર દેખરેખ રાખવામાં આવે છે. વજન ઘટે ત્યાર બાદ જ આ સારવાર હાથ ધરવામાં આવે તો જ પરિણામ દેખાય. ઓબેસિટી ધરાવતી વ્યક્તિ આ સારવાર માટે રાઇટ કૅન્ડિડેટ નથી એમ કહી શકાય.’\nફૅટ-ફ્રીઝિંગ સારવારમાં રાખવી પડતી તકેદારી અને પ્રતિસાદ વિશે વધુ વાત કરતાં ડૉ. શુબા કહે છે, ‘ભારતમાં આ પ્રકારની સારવાર શરૂ થયાને હજી થોડો વખત જ થયો છે. ફૅટ-ફ્રીઝિંગ માટે વપરાતાં અત્યાધુનિક ટેક્નૉલૉજી ધરાવતાં મશીનો ખૂબ જ મોંઘાં છે જેના કારણે જોઈએ એવો પ્રતિસાદ નથી સાંપડ્યો. ઉપરાંત આ પ્રકારની સારવાર માટે અનુભવી ડૉક્ટરોનો પણ અભાવ છે અને આ જ કારણે આ સારવાર વધારે ખર્ચાળ છે. આપણા દેશમાં ઍક્ટિંગ અને મૉડલિંગ જેવા ગ્લૅમરસ ફીલ્ડ સાથે સંકળાયેલા તેમ જ કૉર્પોરેટ ફીલ્ડમાં ઉચ્ચ હોદ્દો ધરાવતા લોકો જ આવી સારવાર કરાવે છે. મારી પાસે અત્યાર સુધીમાં ૩૦ વ્યક્તિએ આ પ્રકારની સારવાર લીધી છે અને આ તમામ દરદીના BMI ૩૦ની નીચે હતા એથી જ સારું પરિણામ આવ્યું છે. એક વાર સારવાર લીધા બાદ ફરીથી ડૉક્ટરની જરૂર નથી પડતી, કારણ કે આ પ્રક્રિયામાં ફૅટ્સને મારી નાખવામાં આવે છે. જોકે કેટલીક કાળજી લેવી જરૂરી છે. સારવાર બાદ જો તમે ડાયટ પર પૂરતું ધ્યાન ન આપો અને વજન વધી જાય તો જે ભાગમાં સારવાર કરાવી હોય એ ભાગમાં પણ ફૅટી ટિશ્યુઝ ધીમે-ધીમે ઍક્ટિવેટ થવા લાગે એટલે વજનને કન્ટ્રોલમાં રાખવું જરૂરી છે. નિયમિતપણે વ્યાયામ અને ડાયટ ફૉલો કરવાં અનિવાર્ય છે. જો લાઇફ-સ્ટાઇલમાં બદલાવ ન લાવો તો પાણી ફરી વળે. સૌથી મહત્વની વાત એ કે ફૅટ-ફ્રીઝિંગ સારવાર બાદ વજન પાછું નહીં વધે એની કોઈ ગૅરન્ટી નથી હોતી.’\nભારતમાં ગણ્યાગાંઠ્યા ડૉક્ટરો પાસે જ ફૅટ-ફ્રીઝિંગ સારવારની સગવડ ઉપલબ્ધ છે. શરીરનાં ખાસ અંગો પરથી ચરબી દૂર કરવા આપણા દેશમાં હાઈ ઇન્ટેન્સિટી ફોકસ અલ્ટ્રાસાઉન્ડ (HIFU) નામની સારવાર વધારે પ્રચલિત બની રહી છે. શું છે આ HIFU? આ પ્રકારની સારવાર કઈ રીતે કરવામાં આવે છે એ વિશે માહિતી આપતાં ડર્મેટોલૉજિસ્ટ ડૉ. બતુલ પટેલ કહે છે, ‘HIFU એ એક પ્રકારનું લેઝર મશીન છે જેમાંથી હીટ ઉત્પન્ન કરવામાં આવે છે. આ હાઈ એનર્જી હીટ શરીરનાં ચોક્કસ અંગોને ટાર્ગેટ કરી ત્વચાની નીચે બનતા ફૅટી ટિશ્યુઝને બાળી નાખે છે અને એની ગતિ મંદ કરી નાખે છે. સોનોગ્રાફીમાં જે અલ્ટ્રાસાઉન્ડ હોય છે એ અનફોકસ્ડ હોય છે જ્યારે આ પદ્ધતિમાં ખાસ અંગો પર ફોકસ કરવામાં આવે છે. જેમ કે ડબલ ચિનની સમસ્યા હોય તો માત્ર એ ભાગ પર જ હીટ આપવામાં આવે છે, શરીરનાં અન્ય અંગો પર કોઈ અસર નથી થતી. ડબલ ચિનની સારવાર બાદ ચહેરા પર ઘણો ફરક દેખાય છે. આવી જ રીતે સ્લિમ નેક, જાંઘ અને પેટને ટાર્ગેટ કરી ગરમી દ્વારા માત્ર એ ભાગમાં ફૅટી ટિશ્યુઝને ઓગાળી દેવામાં આવે છે. આ પ્રકારની સારવાર માટે આવતા દરદીઓ વધારે જાડા નથી હોતા. ડાયટ અને વ્યાયામ બાદ પણ અમુક અંગોમાં ખાસ ફરક નથી પડતો જે દેખાવમાં બેડોળ લાગે છે એવી સમસ્યા લઈને આવતા દરદીઓની સંખ્યા વધારે હોય છે. આ અંગો પર જામતા ચરબીના થર બહુ હઠીલા હોય છે અને એને ઘટાડવા ખૂબ એફર્ટની જરૂર પડે છે, આવા સમયે HIFU સારવાર બહુ જ અસરકારક સાબિત થાય છે. કેટલીક વાર એવા દરદી પણ આવે છે જે દેખાવમાં પાતળા હોય છે, પરંતુ તેમની ડોક બહુ નાની હોય અથવા વારસાગત ડબલ ચિનની સમસ્યા હોય. જિનેટિક સમસ્યા ધરાવતા આવા દરદી માટે HIFU સારવાર ખૂબ જ ઉપયોગી નીવડે છે. સારવાર બાદ તેમના દેખાવમાં ફરક લાગતાં ખુશ થઈ જાય છે અને તેમનો આત્મવિશ્વાસ પણ વધે છે.’\nકોઈ પણ પ્રકારની સારવાર કરાવવાથી શરીર પરથી ચરબીના થર દૂર કરાવી શકાય, પરંતુ એને કાયમી ધોરણે નષ્ટ ન કરી શકાય. ફૅટ-ફ્રીઝિંગ અને HIFU ઉપરાંત રેડિયો-ફ્રીક્વન્સી તેમ જ ક્રાયોથેરપી અને લિપો સક્શન ટ્રીટમેન્ટનો ટ્રેન્ડ પણ વધી રહ્યો છે. આ તમામ સારવારમાં માત્ર મશીનનો જ ઉપયોગ કરવામાં આવે છે. આજે કોઈની પાસે વ્યાયામનો સમય નથી અને દેખાવ પ્રત્યે સભાનતા વધી છે એથી આ પ્રકારની સારવાર પૉપ્યુલર બની રહી છે. સારવાર બાદ વજન ઘટાડવા માટે ડાયટ પ્રત્યે ધ્યાન આપવું જ પડે એ વાત સાથે નિષ્ણાતો સહમત થયા છે.\nફૅટ-ફ્રીઝિંગ સારવારમાં માઇનસ પાંચથી માઇનસ આઠ તાપમાનમાં ત્વચાની નીચેના ભાગમાં ઉત્પન્ન થતી ફૅટી ટિશ્યુઝને ડીઍક્ટિવેટ કરી એને બ્રેક કરવામાં આવે છે. જેમનો BMI ૩૦ની નીચે છે એવા લોકોએ જ ફેટ-ફ્રીઝિંગ માટેની સારવાર કરાવવી જોઈએ અન્યથા સંતોષકારક પરિણામો નહીં દેખાય. ઓબેસિટી ધરાવતી વ્યક્તિ માટે સર્જરી જ એકમાત્ર ઉપાય છે\n- ડૉ. શુબા ધર્માના, કૉસ્મેટિક ડર્મેટોલૉજિસ્ટ, બૅન્ગલોર\nહાઈ ઇન્ટેન્સિટી ફોકસ અલ્ટ્રાસાઉન્ડ એ એક પ્રકારનું લેઝર મશીન છે જેમાંથી હીટ ઉત્પન્ન કરવામાં આવે છે. આ હાઈ એનર્જી હીટ શરીરનાં ચોક્કસ અંગોને ટાર્ગેટ કરી ત્વચાની નીચે બનતા ફેટી ટિશ્યુઝને બાળી નાખે છે. ડબલ ચિનની સમસ્યા ધરાવતા દરદી માટે આ સારવાર ખૂબ જ અસરકારક સાબિત થઈ રહી છે\n- ડૉ. બતુલ પટેલ, ડર્મેટોલૉજિસ્ટ, મુંબઈ


ડેટિંગ માર્ગદર્શિકા: ટેસ્ટ અહેવાલો અને શોધ માટે એક ભાગીદાર તારીખ\nતારીખ સુયોજિત થયેલ છે, અને તમે માટે જોઈ રહ્યા હોય, વિચારો. અહીં પર કેટલીક ટીપ્સ છે શું તારીખ વિચારો આવે છે, ખાસ કરીને યોગ્ય શિયાળામાં માટે. તારીખ વિચારો માટે. પ્લસ, સિંગલ્સ ન હોય તો જીવન સાથી છે. આ શ્રેષ્ઠ સમય શરૂ થાય છે હવે. પરંતુ શું વિકલ્પો છે. તમે છો એક અને ક્રિસમસ એકલા છે. કોઈ કારણ માટે ભયભીત છે. અમે તમને બતાવશે કે કેવી રીતે આ દંપતિ વાસ્તવિકતા જેવી લાગે છે કે આ રન-અપ માટે ક્રિસમસ ખરેખર છે અને શું છે. હું કેવી રીતે શોધવા માટે સંપૂર્ણ ભાગીદાર સંબંધ છે. તે બનાવે છે એક સારી ભાગીદારી છે. શું મહત્વનું છે અને શું તમે ટાળવા જોઈએ. અંધ તારીખ, પક્ષ, અથવા એક ઉત્તમ નમૂનાના ડિનર: જ્યાં તમે લોકોને મળે છે. તમે કેવી રીતે યોજના પ્રથમ તારીખ. અને કેવી રીતે તમે શ્રેષ્ઠ છો. તમે કરવા માંગો છો બાળકો હોય છે.\nઅને જો હા: જેની સાથે. તમને યોગ્ય પાર્ટનર ખૂટે છે. ટિપ્સ વાંચી આસપાસ આ વિષય એક કુટુંબ શરૂ કરી છે. ખોટું બોલ્યા અને: છેતરપિંડી છે એક મુખ્ય મુદ્દાઓ છે. ઘણા તે કરી રહ્યા છે, બધા માટે પિશાચ જેવું કરી નાખવું. જ્યાં છેતરપિંડી શરૂ થાય છે અને જ્યાં તે પૂરી થાય છે.\nશું રહે છે\nશું છે અલગ તબક્કાઓ, ત્યાં છે. હું કેવી રીતે સાથે વ્યવહાર નુકશાન છે. શું ભૂલો જોઈએ હું નથી કરી. કેવી રીતે તમારી પ્રોફાઇલ જેવો હવો જોઈએ. તમે લેવા પર શ્રેષ્ઠ સંપર્ક. તમે કેવી રીતે કરી રહ્યા પર ડેટિંગ સાઇટ્સ પર એક સારા પાત્ર અનુભવ, છબી, અને સફળતા શક્યતા છે. તમારા વાનગીઓ અપ અમાનત જથ્થો ઊભો બહાર સૂર્ય ઝળકે છે, પરંતુ તમે તેના બદલે આસપાસ અટકી બેકાર સોફા પર છે. પછી લિમા યોગ્ય ડેટિંગ એપ્લિકેશન તમારા માટે છે. અહીં તમે મળશે છે જે લોકો બેકાર છે, કારણ કે તમે. ડેટિંગ એપ્સ છે. અગાઉ, આ પોર્ટલ હતી માત્ર અને પર સુલભ છે, પરંતુ ટૂંક સમયમાં પણ»ઓનલાઇન». વસંત છે ચેનચાળા મોસમ છે પરમોત્કૃષ્ટ છે. ઓછામાં ઓછા ડેટિંગ એપ્સ, વપરાશકર્તાઓ લખી ખંતપૂર્વક શોધવા માટે, એક નવા ભાગીદાર છે\n← ડાઉનલોડ કરો - અમેરિકન ડેટિંગ\nઓનલાઇન વિડિઓ સંચાર →


ચીનમાં જીવલેણ મંકી બી વાયરસની એન્ટ્રીથી હાહાકાર\nકોરોના વચ્ચે નવી આફત !\nઆ વાયરસ ખૂબ જ ઘાતક છે : સંક્રમિત થયા બાદ મૃત્યુદરની ટકાવારી ૭૦ થી ૮૦ ટકા છે : આ વાયરસની ઓળખ ૧૯૩૨માં થઇ હતી : સીધા સંપર્કમાં આવવાથી તે ફેલાય છે\nબેઈજિંગ તા. ૧૯ : કોરોના વાઇરસ મહામારીને લઈને ચીન વિશ્વના નિશાને છે. ચીન પર મહામારીને ફેલાવવાનો આરોપ લાગ્યો છે. હવે આ બધાની વચ્ચે ચીનમાં મંકી બી વાઇરસની એન્ટ્રી થઈ ગઈ છે. આ વાઇરસ ખૂબ જ ઘાતક છે કારણ કે, આનાથી સંક્રમિત થયા બાદ મૃત્યુદરની ટકાવારી ૭૦થી ૮૦ ટકા છે.\nએક અંગ્રેજી વેબસાઈટ મુજબ, ચીનના બેઈજિંગ સ્થિત એક પશુ ચિકિત્સકમાં મંકી બી વાઇરસની પુષ્ટિ થઈ છે. ચીનમાં આ વાઇરસથી વ્યકિત સંક્રમિત થવાનો પહેલો કેસ સામે આવ્યો છે. મંકી બી વાઇરસથી આ પશુ ચિકિસ્તકનું મૃત્યું થઈ ગયું છે. જો કે, એના સંપર્કમાં આવેલા લોકો આ વાઇરસથી સુરક્ષિત છે.\nવાત એમ છે કે, બેઈજિંગમાં ૫૩ વર્ષીય એક પુરૂષ પશુ ચિકિત્સકે આ જ વર્ષે માર્ચ મહિનાની શરૂઆતમાં બે મૃત વાંદરાઓની સર્જરી કરી હતી. આ પશુ ચિકિત્સક નોન હ્યુમન પ્રાઈમેટ્સ પર સંશોધન કરતી સંસ્થામાં કામ કરતો હતો.\nવાંદરાઓની સર્જરી કર્યાના એક મહિના બાદ પશુ ચિકિત્સકના શરીરમાં ફેરફાર જોવા મળ્યાં. તેનામાં ગભરામણ થવું અને ઉલ્ટી જેવા પ્રાથમિક લક્ષણો જોવા મળ્યાં હતાં. ચીન CDC વીકલી ઈંગ્લીશ પ્લેટફોર્મ ઓફ ચાઈનીઝ સેન્ટર ફોર ડિસીઝ કંટ્રોલ એન્ડ પ્રિવેન્શને શનિવારે આ વાતનો ખુલાસો કર્યો હતો.\nજેમાં કહેવાયું છે કે, પશુ ચિકિત્સકે અનેક હોસ્પિટલમાં સારવાર માટે વલખાં માર્યા, પરંતુ અંતે ૨૭ મેનાં રોજ તેનું મોત થઈ ગયું. ચીનમાં આ પહેલાં કોઈ ઘાતક કે ચિકિત્સકીય રૂપે સ્પષ્ટ મંકી બી વાઇરસ સંક્રમણનો કેસ ન હતો. આવામાં ચીનમાં સામે આવેલો મંકી બી વાઇરસનો આ પહેલો માનવ સંક્રમણનો કેસ છે.\nસંશોધનકર્તાઓએ એપ્રિલ મહિનામાં પશુ ચિકિત્સકના સેરેબ્રોસ્પિનલ ફલૂઈડને એકત્ર કર્યું હતું અને તેનામાં મંકી વાઇરસ (BV) પોઝિટિવ જોવા મળ્યો. જો કે, તેના સંપર્કમાં આવેલા લોકોના સેમ્પલ લેવામાં આવ્યાં પરંતુ તેઓ નેગેટિવ જોવા મળ્યાં. આ વાઇરસની ઓળખ ૧૯૩૨માં થઈ હતી. આ વાઇરસ સીધા સંપર્કમાં આવવાથી અને શારીરિક સ્ત્રાવોના આદાન પ્રદાનના માધ્યમથી ફેલાય છે. મંકી બી વાઇરસથી સંક્રમિત દર્દીઓનો મૃત્યુદર ૭૦થી ૮૦ ટકા છે.\nઆ પત્રિકામાં એવી પણ સલાહ આપવામાં આવી છે કે, વાંદરાઓમાં ગ્સ્ વાઇરસ ખતરો ઊભો કરી શકે છે. આ વાઇરસને ખતમ કરવો અને ચીનમાં પ્રયોગશાળા દેખરેખ તંત્રને વધારે મજબૂત કરવાની જરૂર છે.


Gujarati News » Gujarat » Valsad: Health and police team deployed at Gujarat Maharashtra border following fears of Omicron\nસરકાર દ્વારા જરૂર જણાય ત્યાં સલામતી અને સાવચેતીના ભાગરૂપે આરોગ્ય વિભાગની ટીમોને કાર્ય સોંપવામાં આવ્યું છે. મહારાષ્ટ્ર અને ગુજરાતની સરહદ પર આવેલી ચેકપોસ્ટ પર આરોગ્ય વિભાગના કર્મચારીઓને તૈનાત કરી દેવામાં આવ્યા છે.\nUpdated On - 3:14 pm, Tue,7December 21 Edited By: Tanvi Soni Follow us -\nદેશભરમાં કોરોનાના ઓમિક્રોન વેરિઅન્ટ(Omicron variant)ના કેસ વધી રહ્યા છે. મહારાષ્ટ્ર(Maharashtra)માં પણ ઓમિક્રોનના કેસ નોંધાયેલા છે. ત્યારે ગુજરાતમાં મહારાષ્ટ્ર તરફથી આવતા પ્રવાસીઓ(Tourists) દ્વારા સંક્રમણ ન ફેલાય તે માટે બોર્ડર પર સતર્કતા રાખવામાં આવી રહી છે. મહારાષ્ટ્ર અને ગુજરાતની સરહદ (Border) પર આવેલી ચેકપોસ્ટ પર ફરી એક વખત આરોગ્ય વિભાગની ટીમો તૈનાત કરવામાં આવી છે.\nઆરોગ્ય કર્મચારીઓ કરાયા તૈનાત\nપાડોશી રાજ્ય મહારાષ્ટ્ર અને દેશના અન્ય રાજ્યોમાં ઓમિક્રોનના કેસ વધી રહ્યા છે. આથી રાજ્યમાં સલામતીના પગલાં લેવામાં આવી રહ્યા છે. સરકાર દ્વારા જરૂર જણાય ત્યાં સલામતી અને સાવચેતીના ભાગરૂપે આરોગ્ય વિભાગની ટીમોને કાર્ય સોંપવામાં આવ્યું છે. મહારાષ્ટ્ર અને ગુજરાતની સરહદ પર આવેલી ચેકપોસ્ટ પર આરોગ્ય વિભાગના કર્મચારીઓને તૈનાત કરી દેવામાં આવ્યા છે.\nપ્રવાસીઓનું સ્ક્રિનિંગ કરવાની કામગીરી\nમહારાષ્ટ્ર અને ગુજરાતની સરહદ પર આવેલી ચેકપોસ્ટ પર મહારાષ્ટ્રમાંથી ગુજરાતમાં પ્રવેશતા પ્રવાસીઓના સ્ક્રિનિંગ કરવામાં આવી રહ્યુ છે. દરેક પ્રવાસીઓની ટ્રાવેલિંગ હિસ્ટ્રી નોંધવામાં આવી રહી છે. આ સાથે જો પ્રવાસીમાં શંકાસ્પદ લક્ષણો જણાય તો તેમના આરટીપીસીઆર ટેસ્ટ પણ કરવાની તૈયારી રાખવામાં આવી છે. આરોગ્ય વિભાગની ટીમ દ્વારા ગુજરાત મહારાષ્ટ્ર બોર્ડર પર સતત પ્રવાસીઓના આરોગ્યની તપાસ કરવામાં આવી રહી છે.\nપોલીસની ટીમ પણ તૈનાત\nઆરોગ્ય વિભાગની ટીમ સાથે મહારાષ્ટ્ર અને ગુજરાતની સરહદ પર પોલીસની ટીમ તૈનાત કરવામાં આવી છે. પોલીસ દ્વારા વિદેશથી આવતા મુસાફરોના ડેટાની નોંધણી કરવામાં આવી રહી છે. જેને કારણે ચેકપોસ્ટ પર 150થી વધુ વાહનોની લાગી કતારો જોવા મળી.\nમહત્વની વાત એ છે ચેકપોસ્ટ પર પ્રવાસીઓના આરોગ્યની તપાસ કરવામાં આવશે અને શંકાસ્પદ લક્ષણો જણાશે તો પ્રવાસી જે જિલ્લામાં જવાનો હોય તે જિલ્લાના વહીવટી તંત્રને આ અંગે જાણ કરવામાં આવશે. જેથી જે તે જિલ્લાનું વહીવટીતંત્ર તેના પર સાવચેતી અને સલામતીના પગલા લઇ શકે.\nઆ પણ વાંચોઃ Vijay Hazare Trophy 2021-22: 38 ટીમો,6ગ્રુપ અને 105 મેચ, 19 દિવસ સુધી દેશમાં વનડે ક્રિકેટનો જંગ જામશે, જુઓ સંપૂર્ણ શેડ્યૂલ\nઆ પણ વાંચોઃ સુરતમાં બાળકી પર દુષ્કર્મ કરનાર હેવાનને કોર્ટે ફટકારી ફાંસીની સજા, 29 જ દિવસમાં કોર્ટે સંભળાવ્યો ચુકાદો\nઆ પણ વાંચોઃ Covid-19 :ઓમિક્રોન વેરિઅન્ટ5રાજ્યમાં પહોંચ્યો, અત્યાર સુધીમાં 23 કેસની પુષ્ટિ થઈ, મહારાષ્ટ્રમાં સૌથી વધુ કેસ\nPublished On - 3:09 pm, Tue,7December 21


મરાઠી માણૂસનું અપમાન : ગુજરાતીને મનસે દ્વારા મારપીટ\nથાણે, તા. 17 : લાંબો સમય લિફ્ટ રોકી રાખતા થયેલા ઝઘડાએ રાજકીય સ્વરૂપની સાથે ગુજરાતી વિરુદ્ધ મરાઠીના વિવાદનું સ્વરૂપ લીધું હતું. થાણેના નૌપાડા વિસ્તારમાં આવેલા સુયશ એપાર્ટમેન્ટમાં રહેતા હસમુખ શાહ અને રાહુલ પૈઠણકર વચ્ચે લિફ્ટ અંગે થયેલી બોલાચાલીએ મારામારી સુધી પહોંચતા પૈઠણકરે અને હસમુખ શાહે નૌપાડા પોલીસ સ્ટેશનમાં સામસામી ફરિયાદ નોંધાવી હતી. નૌપાડા પોલીસે નોન કોગ્નિઝિબલ કમ્પ્લેઈન (અદખલપાત્ર ગુનો) નોંધ્યો હતો. આ અંગે નૌપાડા પોલીસ સ્ટેશને જણાવ્યું હતું કે બંને પક્ષોએ એક બીજાને ગાળો આપી હતી. તો રાહુલ અને હસમુખ શાહ વચ્ચે થયેલી મારામારીનો વીડિયો પણ વાયરલ થયો હતો. જોકે, વીડિયો વાયરલ થયા બાદ મરાઠી વિરુદ્ધ ગુજરાતીનો વિવાદ વકર્યો હતો.\nસોમવારે મનસેના નેતાએ સોશિયલ મીડિયામાં એક વીડિયો વાયરલ કર્યો હતો, જેમાં આરોપી માફી માગતો હોવાનું દેખાય છે. માફી માગી એવા એની વિરુદ્ધ એફઆઈઆર નોંધવામાં આવી હતી. મનસેના થાણે શહેર અધ્યક્ષ અવિનાશ જાધવે વીડિયો બનાવી સોશિયલ મીડિયા પર વાયરલ કર્યો જેમાં તેમણે ધમકીભર્યા સૂરમાં કહ્યું હતું કે મરાઠી માણસ પર હાથ ઉગામનારને છોડીશું નહીં. એ સાથે હસમુખ શાહ પાસે કાન પકડાવી માફી માગવાનો વીડિયો પણ વાયરલ કર્યો હતો. વીડિયોમાં અવિનાશે કહ્યું કે મહારાષ્ટ્રમાં દરેક મરાઠી માણસનું સન્માન જાળવવું જોઈએ. રાજ ઠાકરેએ મને કૅમેરા સામે ગાળો ન બોલવા તથા હાથ ન ઉગામવા જણાવ્યું હતું. એમના આદેશને માન આપું છું, પણ એક વાર કૅમેરા બંધી થયા બાદ મારે જે કરવું હશે એ હું કરીશું.


'અસલમભાઈ'ના નામે દુર્ગાપૂજામાં અડચણ ઊભી કરવામાં આવી? : ફેક્ટ ચૅક - BBC News ગુજરાતી\n'અસલમભાઈ'ના નામે દુર્ગાપૂજામાં અડચણ ઊભી કરવામાં આવી? : ફેક્ટ ચૅક\nફૅક્ટ ચેક ટીમ, બીબીસી ન્યૂઝ\nImage copyright SWARJYA\nસોશિયલ મીડિયામાં દુર્ગાપૂજાના મંડપમાં અડચણ ઊભી કરનારી એક વ્યક્તિનો વીડિયો વાઇરલ થઈ રહ્યો છે.\nવીડિયો શૅર કરતી વખતે દાવો કરવામાં આવી રહ્યો છે કે "આ વ્યક્તિ દુર્ગાપૂજાના મંડપમાં ઘૂસીને ભજન બંધ કરાવે છે અને લોકોને કહે છે કે અહીં મોદી નહીં આવે, કૉલોનીમાં રહેવું હોય તો અસલમ ભાઈ હોય તો અસલમભાઈ કહેવું પડશે."\n37 સેકંડના આ વીડિયોમાં વાદળી રંગનાં જિન્સ-શર્ટ અને ટોપી પહરેલી એક વ્યક્તિ પોતાના એક સાથી સાથે દુર્ગાપૂજાના મંડપની તરફ આગળ વધે છે અને લોકોને સંગીત બંધ કરવા માટે કહે છે.\nએ બાદ એ વ્યક્તિ ત્યાં હાજર લોકોને કહે છે કે "કૉલોનીમાં રહેવું હોય તો અસલમભાઈ કહેવું પડશે. અહીં મોદીજી નહીં આવે, અસલમભાઈ જ આવશે."\nSkip Facebook post by Sanjay Swaroop\nEnd of Facebook post by Sanjay Swaroop\nવાઇરલ થઈ રહેલો આ વીડિયો મુંબઈના મલાડનો હોવાનો દાવો કરાઈ રહ્યો છે.\nસોશિયલ મીડિયા પર આ વીડિયો 50 લાખથી વધુ વખત જોવામાં આવ્યો છે અને 25 હજારથી વધુ શૅર કરાયો છે.\nગુજરાતમાં અચાનક પરીક્ષાઓ રદ કેમ કરી દેવામાં આવી?\nસોશિયલ મીડિયા ઉપરાંત 'સ્વરાજ્ય' નામની એક ન્યૂઝ વેબસાઈટે પણ આ વીડિયોને સમાચાર તરીકે પ્રસિદ્ધ કર્યો છે.\nબીબીસીના વાચકોએ પણ વૉટ્સઍપ દ્વારા અમને આ વીડિયો મોકલ્યો અને આ અંગે સત્ય જાણવાની ઇચ્છા વ્યક્ત કરી.\nબીબીસીએ કરેલી તપાસમાં જાણવા મળ્યું કે વાઇરલ થઈ રહેલો આ વીડિયો ખોટી રીતે અને ભ્રામક સંદેશાની સાથે ફેલાવવામાં આવી રહ્યો છે.\nરિવર્સ ઇમેજ સર્ચ દ્વારા ખ્યાલ આવે છે કે દુર્ગાપૂજાના મંડપમાં જે વ્યક્તિ અડચણ ઉભી કરે છે તે વ્યક્તિનું ફેસબુક પર નામ 'આશિષ સિંહ' છે.\nતેની ફેસબુક પ્રોફાઈલ પર વાઇરલ થઈ રહેલો વીડિયો પણ જોઈ શકાય છે. આ વીડિયો તેમણે 8 ઑક્ટોબર, 2019ના રોજ સાંજે સાડા સાત વાગ્યે પોસ્ટ કર્યો હતો.\nતેમની ફેસબુક પ્રોફાઈલ પ્રમાણે આશિષ એક જીમના માલિક છે અને સાથે જ 'યુવા એક્તા સામાજિક સંસ્થા'ના ઉપાધ્યક્ષ છે.\nબીબીસીએ જ્યારે આશિષનો સંપર્ક કર્યો ત્યારે તેમણે બીબીસીને કહ્યું કે તેમનું નામ આશિષ સિંહ છે અને સોશિયલ મીડિયા પર વાઇરલ થઈ રહેલો વીડિયો મલાડના માલોની વિસ્તારનો છે.\nઆશિષે બીબીસી સાથેની વાતચીતમાં કહ્યું, "હું પોતે એક હિંદુ છું અને વીડિયોને માત્ર મનોરંજનના હેતુથી બનાવ્યો હતો. મારા વીડિયોને કેટલાક લોકો ખોટા સંદેશ સાથે ફેલાવી રહ્યા છે, જેનાથી સાંપ્રદાયિક માહોલ બગડી શકે."\nઆશિષ આગળ કહે છે કે વીડિયોમાં તે જે વ્યક્તિ સાથે મંડપમાં જાય છે, તેમનું નામ નદીમ શેખ છે અને બીજી વ્યક્તિ પાસે તે 'અસલમભાઈ'નું નામ લવા માટે કહે છે, તેમનું નામ રવિશંકર દુબે છે.\nઆશિષે કહ્યું કે વીડિયો વાઇરલ થયા પછી તેમણે અને રવિએ એક બીજો વીડિયો સોશિયલ મીડિયો પર પોસ્ટ કર્યો હતો. જેમાં તેમણે લોકોને અપીલ કરી હતી કે તે તેમના દુર્ગાપૂજાના મંડપવાળા વીડિયોને ખોટી રીતે શૅર ન કરે.\nઆ પછી તેમણે 10 ઑક્ટોબરે માલવાની પોલીસ-સ્ટેશનમાં આ સંદર્ભમાં એક ફરિયાદ પણ નોંધાવી હતી.\nજેમાં તેમણે લખ્યું છે- મનોરંજન અને મિત્રતામાં બનાવેલા તેમના આ વીડિયોને કેટલાક લોકો દ્વારા મહારાષ્ટ્રની ચૂંટણીને ધ્યાનમાં રાખીને એવી રીતે ખોટા સંદેશા સાથે ફેલાવવામાં આવી રહ્યો છે કે જેનાથી ચૂંટણીમાં સાંપ્રદાયિક માહોલને બગાડી શકાય.\nકોણ છે મલાડના 'અસલમભાઈ'?\nઆશિષે કહ્યું કે અસલમ શેખ પશ્વિમ મલાડથી કૉંગ્રેસના હાલના ધારાસભ્ય છે અને આગામી વિધાનસભાની ચૂંટણીમાં કૉંગ્રેસની ટિકિટ પરથી મલાડની બેઠક પર ચૂંટણી લડી રહ્યા છે.\nપોલીસને આપેલા નિવેદનમાં આશિષે અસલમ શેખનો ઉલ્લેખ કરતાં કહ્યું છે કે તેમના વીડિયોને વિસ્તારના હાલના ધારાસભ્ય અસલમ શેખની વિરુદ્ધ ખોટી રીતે પ્રસ્તુત કરવામાં આવે છે. ધારાસભ્ય અસલમ શેખને આ વીડિયો સાથે કોઈ પણ પ્રકારનો સંબંધ નથી.\nLoC યુદ્ધવિરામ ભંગ : 10 પાકિસ્તાની સૈનિકો માર્યા ગયા - આમી ચીફ